India Sarukaarun Hadhiyaakuri 5000 Led Boki, FENAKA Corporation Aai Havaalkohfi - Vaguthu\nއިންޑިޔާ ސަރުކާރުން ހަދިޔާކުރި ފަސް ހާސް ލެޑް ބޮކި، ފެނަކަ ކޯޕަރޭޝަނާއި ހަވާލުކޮށްފި\n6 މަސް ކުރިން ( އޭޕްރީލް 11, 2019 )\nއިއާދަކުރަނިވި ހަކަތައާއި އެނަރޖީ އެފިޝިއެންސީގެ ދާއިރާއިން ގުޅުން ބަދަހިކުރުމުގެ މަޤްސަދުގައި މިނިސްޓްރީ އޮފް އެންވަޔަރަންމަންޓާއި އިންޑިއާ ސަރުކާރުގެ އެނަރޖީ އެފިޝިއެންސީ ސަރވިސަސް ލިމިޓެޑާއި ދެމެދު ސޮއިކުރެވުނު އެމް.އޯ.ޔޫގެ ދަށުން އިންޑިއާ ސަރުކާރުން ހަދިޔާކުރައްވާ 200000 ލެޑް ބޮކީގެ ތެރެއިން މިހާރު ލިބިފައިވާ 5000 ބޮކި ފެނަކަ ކޯޕަރޭޝަނާއި މިއަދު ހަވާލުކޮށްފިއެވެ.\nލެޑް ބޮކިތައް ފެނަކަ އާއި ހަވާލުކޮށްފައިވަނީ އެކަމަށް ޚާއްޞަ ކުރެވިގެން، އެންވަޔަރމަންޓް މިނިސްޓްރީގައި މިއަދު ބޭއްވި ރަސްމިއްޔާތެއްގައެވެ.\nއެންވަޔަރމަންޓް މިނިސްޓްރީގެ ފަރާތުން ބޮކިތައް ހަވާލުކޮށްދެއްވީ، މިނިސްޓަރ އޮފް އެންވަޔަރމަންޓް ޑރ ޙުސައިން ރަޝީދެވެ. ފެނަކަ ކޯޕަރޭޝަންގެ ފަރާތުން ބޮކިތަކާއި ހަވާލުވެލެއްވީ، މެނޭޖިންގ ޑިރެކްޓަރ އަޙްމަދު ސަޢީދެވެ.\nމި ލެޑް ބޮކި ތަކަކީ އާއްމުންނަށް ބެހުމަށް ދޫކޮށްފައިވާ ބޮކިތަކެކެވެ. އެގޮތުން ކަރަންޓްގެ ޚިދުމަތް ބޭނުންކުރާ ކޮންމެ ގޭބީސީއަކަށް ދެ ބޮކި ދިނުމަށް ވަނީ ހަމަޖެހިފައެވެ.\nމި ރަސްމިއްޔާތުގައި ވާހަކަފުޅު ދައްކަވަމުން އެންވަޔަރމަންޓް މިނިސްޓަރ ޑރ ޙުސައިން ރަޝީދު ވިދާޅުވީ، ކަރަންޓު ނެތް ނަމަ، އެންމެ އާދައިގެ ކަންކަންވެސް މިއަދު ފުރިހަމަ ނުކުރެވޭ ކަމަށާއި އެހެންކަމުން، ލުއިފަސޭހަ ކަމާއި ދާއިމީ ގޮތެއްގައި ކަރަންޓްގެ ޚިދުމަތް ލިބެންޖެހޭ ކަމަށެވެ. އަދި އެކަން ކުރެވޭނީ ކަރަންޓުގެ ޚިދުމަތް ހޯދުމަށް ރައްޔިތުން ކުރަންޖެހޭ ހޭދަ ކުޑަކޮށްގެންކަމަށްވެސް ޙުސައިން ވިދާޅުވިއެވެ.\n"ކަރަންޓަކީ އަސާސީ ޚިދުމަތަކަށް ވާ ހިސާބުގަ މިއަދުގެ ކަންކަން މި ހުރީ. އެންމެ އާދައިގެ ކަންކަންވެސް ކަރަންޓާއި ނުލާ ކުރެވޭކަށްނެތް. އެހެންކަމުން ދާއިމީ ގޮތެއްގައި އެ ޚިދުމަތް އެބަޖެހޭ ލިބެން. އެކަން ކުރެވޭނީ މިކަމަށް ރައްޔިތުން ކުރަންޖެހޭ ޚަރަދުތައް ކުޑަކޮށްގެން." ޙުސައިން ވިދާޅުވިއެވެ.\nއިތުރަށް ވާހަކަފުޅު ދައްކަވަމުން ޙުސައިން ވިދާޅުވީ ގޭގޭގައި ގެންގުޅޭ ވަޞީލަތްތަކަކީވެސް ކަރަންޓް ޚަރަދު ކުޑަ އެއްޗެއްސަށްވުން މުހިއްމު ކަމަށާއި، އެފަދަ ކަންކަމުން ރައްޔިތުންގެ ޖީބަށް ވަރަށް ބޮޑު ލުޔެއް ލިބިގެންދާނެ ކަމަށެވެ.\nމި ލެޑް ބޮކި ތަކުގެ އިތުރުން 2500 ލެޑް މަގު ބައްތިވެސް ވަނީ އިންޑިޔާ ސަރުކާރުގެ ފަރާތުން ހަދިޔާކޮށްފައެވެ.\nފަޅު ރަށެއްގައި ވަރަށް އިހާނެތިކޮށް ބަނދެފައި އޮތް ވެލައެއް ފެނިއްޖެ\nއޭޕްރީލް 11, 2019 13:17\nދެން ގުދަނެއްގައި ބަހައްޓައިގެން ވީރާނާ ކޮއްލައްވާ ޗައިނާއިން ހަދިޔާ ކުރި ގިނަ ލައިޓްއައް ވީހެން މިޔޮތީވާ ކަމެއް ލަދު މިގަންނަން ޖެހެހެނީ ރަށްޔަތުން މިވެރިން އުޅުއްވަނީ ރަށްޔަތުން ޓެކްސް ޕޭ ރުފިޔަިނ މުސަރަނަނގަވަިގެނ ަިސ ކޮޓަރިތހަކުގައި ހިދު މަތޭ ކިޔައިގެން ރަށްޔަތުން ނަށް ވިޔަފާރި ކުރަން\nއޭޕްރީލް 11, 2019 18:17\nތިޔަ ޗްއިނާއިންް ދިން ބޮކިތައްްެެެވެސް އާދޭސްކޮށްކޮށްވެސް އަހަރެމެނަކަށް ނުލިބުނު. އެެ ގޭގައި، ރައްކާކުރަން ތޯއްޗެއް، ބަހައްޓައިގެން އުޅުނު ބަޔަކުވެސް ފެނުނު. މިފަހަރު، ރަށްރަށުގެ ބިންތައް ބަހާލިހެން ނުބެހިއްޔާ ނަސީބެއް.\nމެއި 15, 2019 16:19\nތިބޮކިތަކެއް ނުބަހާަނެ، އާރް،ސީ.އެން.ސީއަށް ހަދިޔާކުރާނީ.


ހަޤީޤަތް ނުބަލާ ފާޑުކިޔަމުންދާ މީހުންނަށް ރަޔަން އެއާއިން ޖަވާބުދީފި |\nއޮކްޓޯބަރ 16, 2018 56 0\nހަޤީޤަތް ނުބަލާ ފާޑުކިޔަމުންދާ މީހުންނަށް ރަޔަން އެއާއިން ޖަވާބުދީފި\nސްޕެއިންގެ މަލަގާގެ ކޮޓަރިއެއްގެ ބިންމަތީގައި ރަޔަން އެއަރގެ ކްރޫން ނިދާފައި ތިއްބާ ނަގާފައިވާ ފޮޓޯއެއް މީސް މީޑިއާގައި ދައުރުވާން ފެށުމުން އެ އެއާލައިންއިން މުވައްޒަފުންނާއި މެދު ކަންތައް ކުރަމުންދަނީ އިހާނެތިކޮށް ކަމަށް ބުނަމުންދާ މީހުން މަދެއް ނޫނެވެ.\nދެކޮޅު ބެލުމެއް ނެތި ވާހަކަދައްކާ ބަޔަކު މީސް މީޑިއާއަށް ތިލަކޮށްލި އެ ފޮޓޯގައި ހަ ކްރޫ މެންބަރަކު ނިދާފައި އޮންނަ މަންޒަރު ފެނެއެވެ. ޔަގީނުންވެސް އެއީ އެ މީހުންނަށް ނިދަން ފަސޭހަތަނަަކަށް ނުވާނެއެވެ. ނަމަވެސް އެ މީހުން ރެސްޓްކޮށްލަން އެރޭ ހަމައެކަނި ލިބުނުތަނަކީ އެއީއެވެ.\nއެ ހިސާބަަށް ވަރަށް ބޮޑަށް ވިއްސާރަވެ ތޫފާން އެރެމުގެ ސަބަބުން، ރަޔަން އެއަރގެ އެ ފްލައިޓް މަލަގާގައި މަޑު ކުރަން ޖެހުމުން، އެ ކްރޫންނަށްވެސް މަޖުބޫރުވީ އެތަނުގައި މަޑު ކުރާށެވެ. އެ މަތިންދާ ބޯޓަކީ މަލާގާގައި ރޭ ކުރާ ބައެއް ނޫނެވެ. ނަމަވެސް އެ ދުވަހުގެ ދިމާވި އެ ހާލަތުގެ ސަބަބުން އެ ކްރޫން މަލަގާގައި މަޑުކުރަން ޖެހުނުއިރު، އެ ސަރަހައްދުގެ ހުރިހާ ކުއްޔަށް ދޭ ކޮޓަރިތައްވެސް ހުރީ ފުލްވެފައެވެ. އެހެންވެ ކްރޫން ނިދާނެ އެއްވެސް ތަނެއް ވަނީ ލިބޭގޮތް ނުވެފައެވެ.\nމިދިޔަ ހަފްތާ ތަރޭގައި ޔޫރަޕްގެ ގައުމުތަކަށް އެރި ތޫފާނުގެ ސަބަބުން ވަރަށް ގިނަ ސަރަހައްދުތަކަށް ބޯކޮށް ވާރޭ ވެހުނެވެ. އޭގެން ދުވަހެއްގައި ވާނުވާ ނޭގި ތިބެ ރަޔަން އެއަރގެ ސީއީއޯއަށް ޓެގްކޮށް، ޓްވީޓްކުރި އެ ފޮޓޯއާއެކު އެ މީހާ ވަނީ އެ އެއާލައިނުން ކްރޫންނާއި މެދު ކަންތައް ކުރާ ގޮތުގެ ވާހަކަތައް ދައްކާފައެވެ.\nޓްވީޓްތަކަށް ރަޔަން އެއަރގެ ސީއީއޯ ވަނީ ޖަވާބުވެސް ދީފައެވެ އެގޮތުން ކްރޫން އެތަނުގައި ނިދަން ޖެހުނީ މަލަގާގެ ހުރިހާ ކުއްޔަށް ދޭ ކޮޓަރިތަކެއް އެރޭ އެއްކޮށް ފުލްވެފައިވާތީ ކަމަށް ބުނެފައެވެ.\nމި މަހުގެ 13 ވަނަ ދުވަހު ޕޯޗުގަލްގެ ޕޯރޓޯއަށް ތޫފާން އަރާ ކުރަމުންދިޔަ ވިއްސާރާގައި ރަޔަން އެއަރގެ އެ މަތިންދާ ބޯޓު މަލަގާއަށް ޑައިވާޓް ކުރީ އިތުރަށް ކުރިއަށް ދެވޭނެ ވަރަށް ރައްކާތެރިނުވުމުން ކަމަށް ރިޕޯޓްތައް ބުނެއެވެ. އަދި އެ ދުވަހަކީ ޗުއްޓީ ދުވަހެއްކަމުން ހުރިހާ ހޮޓާލެއް ހުރީ ފުލްވެފައެވެ.\nއަދި ކްރޫން އެތަނުގައި ތިބެން ޖެހުނީ ވަރަށް މަދު ވަގުތު ކޮޅަކަށް ކަމަށާއި، ފަހުން ކްރޫން އިން ވީއައިޕީ ލޯންޖަށް ގެންގޮސްފައިވާކަމަށްވެސް ރަޔަން އެއަރއިން ބުންޏެވެ. އަދި އަނެއް ދުވަހުގެ ހެނދުނު އެ މަތިންދާ ބޯޓު ޕޮރޓޯއަށް ގޮސްފައިވާކަމަށްވެސް ވެއެވެ.\nރަޔަން އެއަރގެ މައްސަލަތަކެއް ހުންނަ ކަމަަށް ބުނެ މީގެ ދުވަސްކޮޅެއް ކުރިން ފެންމަތިވެ، އެތަނުގެ މުވައްޒަފުންތަކެއް އަޑުއުފުލަމުން ގެންދިޔައެވެ.\nAuthor: ރީޢާނު ރަޝީދު


Fitr Zakat Dhookureveyny Midhiya Aharu Ekulavaalevunu Faqeerunge Listah: Islamic Minister | Dhiislam\nމިއަހަރުގެ ފިޠުރު ޒަކާތް ދޫކުރެވޭނީ މިދިޔަ އަހަރު އެކުލަވާލެވުނު ފަޤީރުންގެ ލިސްޓަށް: އިސްލާމިކް މިނިސްޓްރީ\nފާތިމަތު ކިފާޙު ޤުބާދު މެއި 17, 2020\nމިއަހަރުގެ ފިޠުރު ޒަކާތް ދޫކުރެވޭނީ މިދިޔަ އަހަރު އެކުލަވާލެވުނު ފަޤީރުންގެ ލިސްޓަށްކަމަށް އިސްލާމިކް މިނިސްޓަރ ޑރ އަޙްމަދު ޒާހިރު ވިދާޅުވެއްޖެއެވެ.\nއިސްލާމިކް މިނިސްޓަރު އަޙްމަދު ޒާހިރު މިހެން ވިދާޅުވީ ޕީ އެސް އެމް ނިޔުސްގެ ލައިވް ކަވަރޭޖްގައި ވާހަކަފުޅު ދައްކަވަމުންނެވެ. ޑރ އަޙްމަދު ޒާހިރު ވިދާޅުވާ ގޮތުގައި މިދިޔަ އަހަރުގެ ލިސްޓަށް މިއަހަރު ޒަކާތް ބެއްސެވުމަށް ނިންމެވީ ރާއްޖޭގައި ފެތުރެމުންދާ ކޯވިޑް 19ގެ ސަބަބުން، ފަޤީރުންގެ އާލިސްޓެއް އެކުލަވާލެއްވުމަށް ދަތިތަކެއްހުރުމުން ކަމަށެވެ.\nމިނިސްޓަރ އިތުރަށް ވާހަކަފުޅު ދައްކަވަމުން ވިދާޅުވި ގޮތުގައި އެހެން އަހަރުތަކާއި ޚިލާފަށް މިއަހަރު ޒަކާތުގެ ފައިސާ ފަޤީރުންގެ ލިސްޓުގައި ތިއްބެވި ބޭފުޅުންނަށް ފޯރުކޮށްދެއްވުމަށް ހަމަޖެހިފައިވަނީ އެކައުންޓަށް ފައިސާ ޖަމާކުރާ އުޞޫލުންނެވެ. “ކުރީ އަހަރުތަކުގައި މިނިސްޓްރީއަށް އެމީހުން ގެނެސް ފައިސާ ހަވާލުކުރަނީ. ނަމަވެސް މިހާލަތުގައި އެމީހުންގެ އެކައުންޓަށް ޢީދު ނަމާދުގެ ކުރިން ފައިސާ ޖަމާ ކުރާގޮތަށް މި ހަމަޖައްސަނީ.” މިނިސްޓަރ ވިދާޅުވިއެވެ.\nމިވަގުތު ރާއްޖޭގެ ފަޤީރުންގެ ލިސްޓުގައި ނަންނޯޓު ކުރެވިފައިވަނީ މާލޭ ސަރަޙައްދުން 1717 ފަރާތަކާއި، ރާއްޖެތެރެއިން 7047 ފަރާތެކެވެ. އަދި މިއަހަރު މާލޭ ސަރަޙައްދުން 53597 ފަރާތެއް ޒަކާތް ދައްކަވާފައިވާއިރު، ޖުމްލަ ދެމިލިއަން ހަތަރު ލައްކަ އައްޑިހަ ދެހާސް ދިވެހި ރުފިޔާ (2482000) ޒަކާތުގެ ގޮތުގައި ލިބިފައިވެއެވެ. މިއީ އެހެން އަހަރުތަކަށް ބަލާއިރު ނިސްބަތުން މަދު ޢަދަދެއް ކަމުގައިވިޔަސް އިސްލާމިކް މިނިސްޓަރ ވިދާޅުވާ ގޮތުގައި، ދަނޑިވަޅާއި ޙާލަތަށް ބަލާފައި މިއީ ރަގަޅު ޢަދަދެކެވެ.\nކޯވިޑް 19 ގެ ސަބަބުން މިއަހަރު އިސްލާމިކް މިނިސްޓްރީން ޒަކާތް ބަލައިގަންނަން ހަމަޖެހިފައިވަނީ ބީއެމްއެލް، އެމްއައިބީ، ދިރާގިު، އުރީދޫ، އަދި އުރިދޫ އެމް ފައިސާ މެދުވެރިކޮށް އޮންލައިން ކޮށެވެ. އަދި މާލެ ނޫން އެހެނިހެން ރަށްރަށުގައި ކައުންސިލުގެ އެކައުންޓް ނަންބަރަށްވެސް ފައިސާ ޖަމާކުރެއްވުމުގެ އިންތިޒާމު މިހާރުވަނީ ހަމަޖައްސަވާފައެވެ. އަދި އިންޓަނެޓު މެދުވެރިކޮށް ޒަކާތް ދައްކަވަން ދަތިވާ ފަރާތްތަކަށް، ޟަރޫރީ ބޭނުމަށް ބޭރަށް ނިކުތުމަށް ދެވޭ ހުއްދަ ފާހާއި އެކު ބޭރަށް ނިކުމެވަޑައިގެން ޒަކާތް ދެއްކެވޭނެ އިންތިޒާމް ހަމަޖެއްސެވުމުގެ މަސައްކަތް ކުރައްވަމުން ގެންދަވާކަމަށް އިސްލާމިކް މިނިސްޓަރ ވިދާޅުވިއެވެ.\nމިއަހަރު ފިޠުރު ޒަކާތް ދެއްވޭނެ އެއްމެ ފަހުގެ ތާރީޚަކީ 28 ރަމަޟާން 1441 (21 މެއި 2020) އެވެ. ފިޠުރު ޒަކާތް ދެއްކެވުމަށް ޢަމަލު ކުރައްވަންޖެހޭ ގޮތުގެ މަޢުލޫމާތު އިސްލާމިކް މިނިސްޓްރީގެ ވެބްސައިޓުންނާއި، ސޯޝަލް މީޑިއާ ޕްލެޓްފޯރމްތަކުން (ފޭސްބުކް، ޓްވިޓާރ) އިން ލިބިވަޑައިގަންނަވާނެއެވެ.\nފާތިމަތު ކިފާޙު ޤުބާދު 18 ގަޑިއިރު ކުރިން


މާބަނޑުދުވަސްވަރު ..... އަރާމުގައި ނިދުމަށް ކުރެވިދާނެ ކަންތައްތައް | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު މާބަނޑުދުވަސްވަރު ..... އަރާމުގައި ނިދުމަށް ކުރެވިދާނެ ކަންތައްތައް\n* ކެއިންބުއިމުގައި ބޭނުންކުރާ ކާނާއާއި ވަގުތުތައް ބަލާށެވެ.\n* އަރާމުކުރާން ދަސްކުރާށެވެ.\n* ނިދުމުގެ އާދަކާދަ ރަނގަޅު ކުރާށެވެ.\n* އެދުގައި އެތައްއިރަކު އޮންނައިރުވެސް ނިދި ނައިސްފިނަމަ ދެންހަދާނީ ކިހިނެއް؟\nބަލިވެއިނުމުން ވަރަށް ގިނަފަހަރު ވަރަށް ގިނަ މައިންނަށް ނިދުމަށް އުދަގޫވާ ވަރަށް ގިނަ ކަންތައްތައް ކުރިމަތި ވެއެވެ.\nމިގޮތުން ދިމާވާ ކަންތަކުގެ ތެރޭގައި މޭނުބައިވުމާއި، މެއިންގިނިއެރުމާއި، ފައިގައި ރިއްސުމުގެ އިތުރުން ނިދީގައި ގުގުރިދެމުންވެސް ހިމެނެއެވެ. ވަރަށް ގިނަފަހަރު މިކަންތަކުގެ އުދަގޫ ބޮޑުވެގެންދަނީ ބަލިވެއިނުމުގެ ކުރިން ނިދުމުގެ އާދަކާދަ ގެންގުޅޭ ގޮތުގެ ސަބަބުންނެވެ. ތިރީގައި އެވަނީ ރަނަގަޅަށް އަރާމުގައި ނިދުމަށްޓަކައި ބެލިދާނެ އަދި ކުރވިދާނެ ބައެއް ކަންތަކެވެ.\nކެއިނބުއިމުގައި ބޭނުންކުރާ ކާނާއާއި ވަގުތުތައް ބަލާށެވެ.\n- ދުންފަތުގެ އިސްތިއުމާލު ކުރުމާއި މަސްތުވާ ތަކެއްޗާއި މުޅިން ދުރުހެލިވާށެވެ.\nދުންފަތުގައި ހުންނަ ނިކޮޓިން އާއި މަސްތުވާ ތަކުތިން ގެއްލުންވަނީ ހަމައެކަނި ބަނޑުގައިވާ ދަރިފުޅަށް އެކަންޏެއްނޫނެވެ. އަދި ކިޔެއްތަ މިއިން މައިމީހާގެ ނިދުމަށްވެސް ހުރަސް އަޅައެވެ. އަދި ގޭގައި މައިމީހާ ނޫނަސް އެހެންމީހަކު ވިޔަސް ދުންފަތުގެ އިސްތިއުމާލް ކޮށްގެން ނުވާނެއެވެ. އެއީ ދުންފަތުގެ އިސްތިއުމާލު ކުރުމުން ގެއްލުންވަނީ ހަމައެކަނި އެބޭނުން ކުރާ މީހާއަށް އެކަންޏެއްނޫނެވެ. ދުމުގެ އަސަރު ކުރާ ހުރިހާމީހުންނަށްވެސް މިކަމުން ގެއްލުން ލިބެއެވެ.\n- ކޮފީއާއި ކަޅުސައިބުއިން ހުއްޓާލާށެވެ.\nކެފެއިން ހުންނަ ކާބޯތަކެއްޗާއި ދުރުވާށެވެ. ކެފެއިން ހުންނަ ކާބޮތަކެތީގެ ތެރޭގައި ކޮފީ، ކަޅުސަޔާއި ކިރުސައި އަދި ޗޮކުލެޓު ހިމެނެއެވެ. މިތަކެތި ބޭނުން ކުރުން ހުއްޓާލާށެވެ. ހާއްސަކޮށް މެންދުރުފަހު އެއްގޮތަކަށްވެސް ބޭނުން ނުކުރާށެވެ.\n- ރޭގަނޑު ދިޔާއެއްޗެތި ބުއިން މަދުކުރާށެވެ.\nމާބަނޑު ދުވަސްވަރު ގިނައިން ދިޔާއެއްޗެތި ބުއިމަކީ ވަރަށް މުހިއްމު ކަމެކެވެ. ވީމާ ނިދަން އުދަގޫވާ މައިން ހެނދުނު ގިނައި ދިޔާއެއްޗެތި ބުއިމާއެކު ރޭގަނޑާއި ހަވީރު ދިޔާއެއްޗެތި ބުއިން މަދުކޮށްލިޔަސް ރަނގަޅުވާނެއެވެ.\n- ނިދުމުގެ ކުރިން ބަރުކާނާ އަދި ކުޅި ކާނާ ނުކާށެވެ.\nނިދުމުގެ ކުރިން ބަރުކާނާއާއި ޓޮމާޓޯ ފަދަ އެސިޑު ގިނައިން ހުންނަ ކާނާއާއި ކުޅި ކާނާ ކެއުމަކީ ހަޖަމް ކުރަން އުދަގޫވެ މެއިން ގިނިނެގުމުގެ ފުރުޞަތު އިތުރު ކުރާ ކަމެކެވެ. ވީމާ ނިދުމުގެ ކުރިން ލުއިލުއިކޮށް ކެއުމަކީ މުހިއްމު ކަމެކެވެ.\n- މޭނުބައިކުރުން ކުޑަކުރުމަށް ފާރޮށި ކްރިމްކޭކަރު ބިސްކޯދުފަދަ އެއްޗެއްކާށެވެ.\nމާބަނޑުދުވަސްވަރު އަދި ހާއްސަކޮށް ބަނޑަށް ކުރީކޮޅު އެންމެ އުދަގޫވާ އެއްކަމަކީ މޭނުބައިކުރުމާއި ހޮޑުލެވުމެވެ. ފާރޮށި ކްރިމްކޭކަރު ބިސްކޯދުފަދަ ކާނާއިން މިކަންތައް ކުޑަކޮށްދޭނެއެވެ. ވީމާ ނިދުމުގެ ކުރިން މިފަދަ ކާނާއެއް ބޭނުން ކުރެވިދާނެއެވެ.\n- ދުވާލު ގަޑިއެއްހާއިރު ނިދާލާށެވެ.\nދުވާލު ގަޑިއެއްހާއިރު ނިދާލުމަކީ ފިކުރުބޮޑުވުމާއި ވަރުބަލިވުމާއި ދުރުކޮށްދޭ ކަމެކެވެ. ނަމަވެސް މިގޮތަށް ނިދާއިރު މާފަސްކޮށް ނިދުމަކީ ރަނގަޅު ކަމެއް ނޫނެވެ. އެއީ ރޭގަނޑުގެ ނިންޖަށް މިކަމުން ބުރޫ އަރައިދާނެތީއެވެ. ވީމާ އަސުރުގެ ކުރިން މެންދުރުފަހު ނިދާލުމަކީ އެންމެ ރަނގަޅު ގޮތެވެ.\n- ހަވީރާއި ރޭގަނޑު ހަށިގަނޑަށް ބުރަކަމެއް ނުކުރާށެވެ.\nޖިސްމާނީގޮތުންނާއި ނަފުސާނީގޮތުން ދުޅަހެޔޮ ސިއްހަތެއްގައި ހުރުމަށް ކަސްރަތަކީ މުހިއްމު އެއްޗަކަށް ވިޔަސް ހަވީރާއި ރޭގަނޑު ރަނގަޅީ ލުއިލުއިކޮށް އުޅުމެވެ. ވީމާ ހަށިގަނޑަށް ބުރަ ކަމެއްވިޔަސް އަދި ކަސްރަތެއްވިޔަސް ކުރަންޏާ ކުރަންވާނީ ހެނދުނުއެވެ.\n- ނުތަނަވަސްވާ ކަންތަކާއި ފިކުރުތަކާއި ވީވަރަކުން ދުރުވާށެވެ.\nފިކުރުބޮޑުވެ ނުތަނަވަސްވާ ފަދަ ކަމަކާއި ދިމާވެފައިވާނަމަ ނިދުމުގެ މަދުވެގެން ގަޑިއެއްގެ އިރު ކުރިން މިކަމާއި ދުރުވެވޭތޯ ބަލާށެވެ.\nނިދުމުގެ އާދަކާދަ ރަނގަޅު ކުރާށެވެ.\n- ނިދާގަޑިއާއި ހޭލާގަޑި އަބަދުވެސް އެއްވަގުތަކަށް ހެދޭތޯބަލާށެވެ.\nކޮންމެދުވަހަކުވެސް އެއްގަދިއެއްގައި ނިދަން އޮށޮންނާށެވެ. އަދި ކޮންމެ ދުވަހަކުވެސް އެއްގަޑިއެއްގައި ނިދައިތެދުވަން އާދަކުރާށެވެ.\n- އަބަދުވެސް ނިދުމުގެ ކުރިން އެއްކަންތަކެއް ކުރަން އާދަކުރެވޭތޯ ބަލާށެވެ.\nނިދުމުގެ ކުރިން އަބަނދުވެސް އެއްކަމެއް އެއްވަގުތެއްގައި ކުރަން އާދަކުރާށެވެ. މިސާލަކަށް ކޮންމެރެޔަކުވެސް ނިދުމުގެ ބައިގަޑިއެއްހާއިރު ކުރިން ވާހަކައެއް ކިޔާށެވެ. ނުވަތަ ފެންވަރާށެވެ. މިގޮތަށް އާދަކޮށް ކަންތައް ކުރުމުން ސިކުޑީގައިވާ ބަޔޮލޮޖިކަލް ގަޑިން ނިދާގަޑި ހަމަޖައްސައި ލޮލަށް ނިދިއައުމުގެ މަގު ފަހިކޮށްދޭނެއެވެ.\n- އެނދު ކޮޓަރީގެ އެންމެ ފިނިވާ ދިމާލަކު ބަހައްޓާށެވެ.\nބަލިވެއިނުމުން ހަށިގަނޑަށް ހޫނު އިހުސާސް ކުރެވޭ މިންވަރު އިތުރުވެއެވެ. ވީމާ ކޮޓަރި ތަރުތީބު ކުރާއިރު އެނދު އެންމެ ފިނިވާ ދިމާލަކު ބެހެއްޓުން ރަނގަޅުވާނެއެވެ. އަދި ކޮޓަރިއަށް ވީވަރަކުން އަޑާއި އަލި ނުވަންނާނެ ގޮތް ހަދާށެވެ. އެއީ ނިދިބަލިކޮށް ނިދައިފައި އޮންނައިރު މިކަމުގެ ސަބަބުން ވަރަށް ފަސޭހައިން ހޭލެވި ނިދި ފިލައިދާނެތީއެވެ.\n- ނިދާކޮޓަރި ހަމައެކަނި ނިދުމަށް ބޭނުން ކުރާށެވެ.\nނިދާކޮޓަރި ހަމައެކަނި ނިދުމަށާޢި ރޭކުރުމަށް ބޭނުން ކުރާށެވެ. ކޮޓަރީގައި ޓީވީބެލުމާއި މުނިފޫހިފިލުވާ ކަންތައް ކުރުމަކީ ރަނގަޅު ކަމެއް ނޫނެވެ. އެނދު ބޭނުން ކުރަންވާނީ ހަމައެކަނި ނިދުމަށާއި ރޭކުރުމަށް އަދި ބައެއް ފަހަރު ވާހަކަ ފޮތެއް ކިޔާލުމަށެވެ.\n- ވާތްފަރާތަށްއޮވެ ނިދާށެވެ.\nނިދާއިރު ވާތްފަރާތް މައްޗަށްވާ ގޮތަށް ނިދާށެވެ. އެކަމަށް އާދަވެފައިނެތް ނަމަ މިހާރުއްސުރެ އާދަކުރެވޭތޯ ބަލާށެވެ. މިގޮތަށް ނިދުމުން ބަނޑުގައިވާދަރިފުޅަށް ކާނާއާއި ލޭ ގެންގޮސްދިނުމަށް ފަސޭހަވެއެވެ. އަދި މައިމީހާގެ ހަށިގަނޑުގެ ލޭހިނގުންވެސް ފުރިހަމަކޮށްދެއެވެ. ހަމައެއާއިއެކު ގުރުދާ ނުވަތަ ކިޑުނީން ލޭސާފުކުރުމާއި ލޭގައިހުންނަ ހަޑި ބައިތައް ކުޑަކަމުދާ އެއްޗިއްސަށް ގެންގޮސް ދިނުމަށް އިތުރަށް ފަސޭހަވެގެން ދެއެވެ.\nއެނދުގައި އެތައްއިރަކު އޮންނައިރުވެސް ނިދި ނައިސްފިނަމަ ދެންހަދާނީ ކިހިނެއް؟\n- އެނދުން ތެދުވާށެވެ.\nނިދަންއޮށޯވެ 20 މިނެޓު ބައިގަޑިއިރުވާއިރުވެސް ނުނިދުނުނަމަ އެނދުން ތެދުވެ ފެންޑާގެއަށް ނިކުމެލާށެވެ. ނުވަތަ އެހެން ކޮޓަރިއަކަށް ގޮސްލާށެވެ. އަދި ވާހަކަ ފޮތެއް ނުވަތަ މަޖައްލާއެއް ނަމަވެސް ކިޔާލާށެވެ. ފޮތްކިޔާ ފޫހިވުމުން ދެން އެނދަށްގޮސް އޮށޯވެލާށެވެ. ލަސްތަކެއްނުވެ ނިދިދާނެއެވެ.\n- ދަންވަރުގަޑީގައި ހޭލެވުނަސް ފިކުރުބޮޑު ނުވާށެވެ.\nދަންވަރުގަޑީގައި ހޭލެވުނަސް ފިކުރުބޮޑުނުވާށެވެ. މާބަނޑު ދުވަސްވަރު މިހެން ދިމާވުމަކީ އާދައިގެ ކަމެކެވެ. ބަލިވެއިނުމަށްފަހު ރޭގަނޑު އެއްކޮށް ނިދުމަހީ ގިނަފަހަރު ފަސޭހަކަމެއް ނޫނެވެ. ވަގުތާއެކު މިކަންތައް ހަމަޔަކަށް އެޅިދާނެއެވެ.


Rahyithunge Jeeebah Lui Kohdheyn Aguheyokoh Pickup Dhathuru Kohdhey Meeheh! - Vaguthu\nރައްޔިތުންގެ ޖީބަށް ލުއި ކޮށްދޭން އަގުހެޔޮކޮށް ޕިކަޕް ދަތުރުކޮށްދޭ މީހެއް!\nހުޅުމާލެ ދެވަނަ ފިޔަވަހީގައި ފްލެޓްތަކުގެ އެތެރޭގެ މަސައްކަތް ކުރާއިރު، އެ ސަރަހައްދަށް ދަތުރުކުރާ ޕިކަޕް ދަތުރުތަކުގެ އަގުބޮޑު ވާހަކައަކީ މިހާރު އެންމެ ގިނައިން ރައްޔިތުން ކުރާ އެއް ޝަކުވާއެވެ. މާލެެ އިން ހުޅުމާލޭގެ ދެވަނަ ފިޔަވައްސަށް ކުރާ ޕިކަޕް ދަތުރުތަކުގެ އަގު ޓްރާންސްޕޯޓް އިން ކަނޑައަޅާފައެއް ނުވެއެވެ. އެހެންކަމުން މިހާރު ހުޅުމާލޭގެ ފޭސް ދޭކަށް ދިއުމަށް ބޮޑު ޕިކަޕެއްގެ އަގު 600ރ. އާއި 700ރ. އާ ދެމެދުގެ އަގެއް އުޅޭއިރު، ކުޑަ ޕިކަޕެއްގެ އަގަަކީ 300ރ. އާއި 400ރ. ދޭތެރޭގެ އަގެކެވެ.\nމި އަގުތައް މިހެން ހުރުުމުން ކޮޅަކަށް 200ރ. ގެ މަގުން ކުޑަ ޕިކަޕެއްގައި ދަތުރުކޮށްދޭން ފެށުމުން ޝާހުލް ޔަހްޔާ (ޝާހް) އަށް ވަނީ އާންމުންގެ ތައުރީފް އޮހެން ފަށާފައެވެ. ޝާހުއަކީ މީގެ ކުރިން މޯބައިލް ފިހާރައެއް ހިންގައި ވިޔަފާރި ކުރި މީހެކެވެ. ކޮވިޑާއި ގުޅިގެން ވިޔަފާރި ބަނގުރޫޓުވުމުން، އޭރު ކުއްޔަށް ދޫކޮށްފައިވާ އޭނާގެ ޕިކަޕް ދުއްވުމުގެ މަސައްކަތް އޭނާ ފެށިއެވެ.\nމާލެ އަށް އުފަން، 30 އަހަރުގެ ޝާހު ބުނީ ހެޔޮ އަގެއްގައި ޕިކަޕް ދަތުރުކޮށްދޭން ފަށާފައިވަނީ އޭނާގެ ފަރާތުން އާންމުންނަށް ފަސޭހައެއް ކޮށްދީ، ކޮންމެވެސް ވަރެއްގެ އެހީތެރިކަމެއް ފޯރުކޮށްދިނުމުގެ ބޭނުމުގައި ކަމަށެވެ.\n"ހީވެސް ނުކުރާހާ ވަރަށް ސަޕޯޓް ލިބޭ" ޝާހު ބުނެފައިވެއެވެ.\nމިދިޔަ މަހުގެ 10 ވަނަ ދުވަހުން ފަށައިގެން މިއަދާއި ހިސާބަށް ހުރިހާ ދަތުރެއްވެސް ކުރަމުން އަންނަނީ 200ރ. އަށެވެ. ޝާހު ބުނީ ދަންވަރު ވެސް ގެހުސްކުރުމުގެ މަސައްކަތް ކުރަމުންދާ މީހުން ދަތުރުތަކުގައި ގުޅާ ކަމަށާއި، އެވަގުތުގެ ދަތުރުތަކުގައި ވެސް އިތުރަށް ރުފިޔާ ނުނަގާ 200ރ. އަށް ޝާހު ދަތުރުކޮށްދެއެވެ.\n"މިއީ ވަކި ފައިދާއަކަށް ބަލައިގެން ކުރަންފެށި މަސައްކަތެއް ނޫން. މިއީ ހަމަ ރައްޔިތުންނަށްޓަކައި، ރައްޔިތުންނަށް ފަސޭހަކޮށްދޭން ވެވުނު ލުޔެއް ވެސް ކޮށްދެވޭތޯ ކުރަން ފެށި ކަމެއް. ހިތްހަމަ ޖެހޭ ރައްޔިތުންނަށް ކަމެއް ކޮށްދެވޭތީ" ޝާހު ބުންޏެވެ.\nހުޅުމާލޭގެ ދެވަނަ ފިޔަވަހީގެ ބޮޑު ޖާގައެއް ހައްގީ މާލެ ރައްޔިތުންނަށް: މުއިއްޒު\nހުޅުމާލޭގެ ގޮނޑުދޮށް ސާފު ކުރުމުގެ ހަރަކާތެއް ހިންގައިފި\nސެޕްޓެމްބަރު 27, 2021 18:36\nތިބާގެ ތި އިހުލާތެރި މަސައްކަތަށް މާތްﷲ ބަރަކަތާ ރަހުމަތް ލައްވަށި\nސެޕްޓެމްބަރު 27, 2021 19:27\nރަނގަޅު މީހުން އަދި ހުސްނުވޭ.\nތަނަވަސްކަން ހުރި ބޭފުޅުން މިބޭފުޅާއަށް އިތުރު ޕިކަޕް ހޯދަދެއްވާ ޕިކަޕް ސެންޓަރެއް ހުޅުވަދެއްވާ. އަމިއްލަ އެދުމަށް ވުރެ ރައްޔިތުންގެ ފަސޭހައާއި ލާބައަށް މަސައްކަތް ކުރާ ފަރާތްތަކަށް އަގު ވަޒަންކޮށް ހިތްވަރު ދޭންޖެހޭ. ޢުމުރު ދިގުކުރައްވާ ފުރިހަމަ ޞިއްޙަތުގައި ލަހައްޓަވާ ތަނަވަސްކަން އިތުރު ކުރައްވާށި އާމީން\nސެޕްޓެމްބަރު 27, 2021 19:29\nމިއީ ހަމަ ދިވެހި ރައްޔިތެއްބާ.\nﷲ ތިބާގެ މަސައްކަތުގައި ބަރަކާތް ލައްވާށި. އާމީން\nސެޕްޓެމްބަރު 27, 2021 21:41\nމަ ހީ ކުރީ ބަންގާޅު މީހެއް ކަމަށް\nސެޕްޓެމްބަރު 27, 2021 19:49\nމާޝާﷲ ތިބާޔަށް ހެޔޮރަޙުމަތް ލައްވާ ތިބާގެ މަސައްކަތުގައި ބަރަކާތް ލައްވާށި...އާމީން\nސެޕްޓެމްބަރު 27, 2021 20:33\nތިބާގެ ތި އިހުލާތެރި މަސައްކަތަށް މާތްﷲ ބަރަކަތާ ރަހުމަތް ލައްވަށި، އާމީން،\nސެޕްޓެމްބަރު 28, 2021 00:45\nލިޓަރަކުން ތިވަރު ޕިކަޕެއް 10 ކިލޯމީޓަރު ދުވާނެ. މާލެއިން ހުޅުމާލެ2ވަނަ ފިޔަވައްސަށް ގޮއްސަ މާލެ އަންނަން 1 ލިޓަރު ޕޭޓްރޯލު ޚަރަދުވާއިރު އެއީ 10 ރުފިޔާ. އެހެން ވީމަ 190 ރުފިޔާއަކީ ސާފު ފައިދާ. ޓެކްސީ ކުރާމީހުން ހަމަ ބިމަށް ތިރިކުރެވެން އެބަ ޖެހޭ.\nސެޕްޓެމްބަރު 28, 2021 08:32\nބަލަގަ ސާފުފައިދާ ކިޔަންވާނީ މީހާގެ ވަގުތާއި ކުރާ މަސައްކަތުގެ ކަންކަންވެސް ބަލާފަ. ހަމައެކަނި ޕެޓްރޯލްގެ ވާހަކަނުދައްކަވާ. އާއިލާބެލުން އަދި އުޅަނދުގެ މެއިންޓަނަންސްވެސް މިއީ ބަލަންޖެހޭ ކަންކަން.\nސެޕްޓެމްބަރު 28, 2021 19:15\nކަލޯ ދަރުރަކުން އެވަރު ނުނެގިޔަސް އާއިލާ ބެލެހެއްޓިދާނެ. އާއިލާއަށް ކާންތިދެނީ ރަނާ ޖަވާހިރުތަ. އުޅަނދުގެ މެއިންޓަނަންސް ކޮށްމެ ދުވަހަކު އޮވޭތަ. ހަފްތާއަކު އެއްފަހަރު އޯވާހައުލް ކިރިޔަސް ތިޔަވަރަށް ލާރި ނަގައިގެން މަހެއްގެ މައްޗަށް 30000 އަތަށް ފައިދާއަށް ލިބޭނެ. ނުދަންނަމީހުން ކައިރީ ތިވާހަކަ ދައްކާ.\nސެޕްޓެމްބަރު 28, 2021 08:01\nމާޝާ ﷲ. ތިބާގެ މަސައްކަތުގައި މާތްﷲ ގިނަގުނަ ރަޙްމަތް ލައްވާށި. އާމީން\nސެޕްޓެމްބަރު 28, 2021 08:27\nނޫސްވެރިޔާގެ ކުރެން އަހާލަން މީނާގެ އައިޑީ ކާޑް ނަމްބަރ ނޫނީ އެޑްރެސް ޖަހާލަން.... ދިވެއްސެއްކަން ޔަގީންތޯ\nސެޕްޓެމްބަރު 28, 2021 10:12\nމާލެއަށް އުފަން މީހެއްކަމަށް އޮތީމަ ދިވެއްސެއްކަމަށް ބަލަންވީ ނޫންތޯ؟\nމީހާގެ ސިފައަށް ބަލައިގެން ގައުމީ ނިސްބަތް ކަނޑައެޅުން މުޅިން ގޯސް. އަދި އަމްދުން ޝާހުގެ ސޫރައަށް ބަލައި ބިދޭސީއެއް ކަމަށް ތުހުމަތު ކުރުމަކީ އަޅުގަނޑުގެ ނަޒަރުގައި ކުރެވޭ ފުރައްސާރައެއް. ހިތާމަހުރި\nސެޕްޓެމްބަރު 28, 2021 08:33\nސެޕްޓެމްބަރު 28, 2021 10:09\nމާޝާ ﷲ ޝާހުގެ ތިޔަ މަސައްކަތުގައި ބަރަކާތް ލައްވައި ހެޔޮ ޖަޒާ ދެއްވާށި.\nސުވާލަކީ ޝާހުގެ ޚިދުމަތް ހޯދަން ހަދަން ޖެހޭނީ ކިހިނެތްބާއޭ؟ 3323636 އެއީ ސެންޓަރު ނަންބަރުތޯއޭ؟\nސެޕްޓެމްބަރު 28, 2021 14:41\nވަރަށް ރީތި ސާހު😘


SunOnline: Tutioneh nunagaa, fas maahdhaain 91 percent faas!\nޓިއުޝަނެއް ނުނަގާ، ފަސް މާއްދާއިން 91 ޕަސެންޓް ފާސް!\nމުހައްމަދު އައުޒަމް 12 Feb 2020, 08:36\nކިހާދޫ ސްކޫލްގެ އޯ ލެވެލް ހެދި ދަރިވަރުން--- ފޮޓޯ: ކިހާދޫ ސްކޫލް\nމިއީ ބ. އަތޮޅުގައި އޮންނަ ކުޑަކުޑަ ރަށެއްކަމަށްވާ ކިހާދޫގައި ހުންނަ ކިހާދޫ ސްކޫލެވެެ. ސަތޭކަ ވިއްސަކަަށް ކުދިންނާއެކު ކިޔަވަމުންދާ މި ސްކޫލްއިން އޯ ލެވެލް އިމްތިހާނުގައި ދަރިވަރުން ބައިވެރިވެ އެވެ. ލިބިފައިވާ މަދު ވަސީލަތްތަކާއެކު ވެސް، މި ސްކޫލުން ދަރިވަރުން އޯލެވެލް ހަދަމުންދާތާ މިހާރު ހަތް އަހަރުވީ އެވެ.\nނިމިގެން ދިޔަ އަހަރު ކިހާދޫ ސްކޫލުން 12 ދަރިވަރުން އޯ ލެވެލް އިމްތިހާން ފުރިހަމަކުރި އިރު، އެ ދަރިވަރުން ހޯދީ ނަތީޖާ އަކީ އާދައިގެ ހިތްވަރެއް ނޫނެވެ.\nއޯ ލެވެލް އިމްތިހާންގައި ބައިވެރިވި ދަރިވަރުންގެ ތެރެއިން ފަސް މާއްދާއިން 91 ޕަސެންޓް ދަރިވަރުން ފާސްވި އެވެ. އެ ސްކޫލްގެ ދެކުދިން ޓޮޕްޓެންގެ ޖާގައެއްވެސް ކަށަވަރުކޮށްފި އެވެ.\nމިދިޔަ އަހަރު ކިހާދޫ ސްކޫލުން އޯ ލެވެލް ހެދި އައިޝަތު ޝިފްނާއަށް ފަސް އޭސްޓާއާއި ތިން އޭއާއި އެއް ބީ ފާސް ހޯދި އެވެ. އޭނާ ހިމެނުނީ އޯ ލެވެލްގެ ޓޮޕްޓެންގެ ހަވަނައިގަ އެވެ. ޝިފާނާއާ ގާތުން ވާދަކުރި ހަމަ ކިހާދޫ ސްކޫލްގެ އަހުމަދު ޔައިޝްއަށް ދެ އޭސްޓާއާއި ތިން އޭ އަދި ތިން ބީ ފާސް ލިބުނެެވެ. ޔައިޝްއަށް ލިބުނީ، އޯ ލެވެލްގެ ޓޮޕްޓެންގެ ނުވަވަނަ އެވެެ.\nމީގެ ކުރިން އެންމެ ފުރަތަމަ ކިހާދޫ ސްކޫލްގައި އޯ ލެވެލް ހެދި އިރު ފަސްމާއްދާއިން ފާސްވާކުދިންގެ ނިސްބަތް ހުރީ ވަރަށް ދަށުގަ އެެވެ. ނަމަަވެސް ފާއިތުވި ތިން އަަހަރު ވަނީ ނަތީޖާ ވަރަށް ބޮޑަށް ރަނގަޅުވެފަ އެވެ.\nކުޑަ ސްކޫލަކަށް ވުމުން ދަރިވަރުންނަށް ކިޔަވައިދީފައިވަނީ ކޮމާސްއާއި ސައިންސް ސްޓްރީމް އެއްކޮށްލައިގެންނެވެ. އެގޮތުން ކެމިސްޓްރީ، ބައިލަޮޖީ، ބިޒްނަސް އަދި އެކައުންޓިން ކިހާދޫގައި އޯ ލެވެލްހެދި ކުދިން ކިޔެވި އެވެ. މި ހުރިހާ މާއްދާތަކުން އޯ ލެވެލް ހެދި ހުރިހާ ކުދިންވެސް ފާސްވި އެވެެ.\nއޯ ލެވެލް ހެދި މާއްދާތަކުގެ ތެރެއިން ނަތީޖާ އެންމެ ފުރިހަމައަށް ނުނުރެވުނީ އިނގިރޭސިއާއި ހިސާބުންނެވެ. އިނގިރޭސި ހެދި ދަރިވަރުންގެ ތެރެއިން 73 ޕަސެންޓް ދަރިވަރުން ފާސްވިއިރު ހިސާބުން ފާސްވީ 64 ޕަސެންޓް ދަރިވަރުންނެވެ.\nއޯ ލެވެލް ޓޮޕް ޓެންގައި ހިމެނުނު ކިހާދޫ ސްކޫލްގެ ދަރިވަރު އަހުމަދު ޔައިޝް--- ފޮޓޯ: ޔައިޝް\nއިނގިރޭސިން އެންމެ ފުރިހަމަ ނަތީޖާ ނުނެރެވުނަސް ކިހާދޫ ސްކޫލްުގެ ޕްރިންސިޕަލް މުހައްމަދު ޒުބައިރު ހުރީ އެ ނަތީޖާއާ މެދު ހިތްހަމަ ޖެހިފަ އެވެ. މީގެ ކުރީ އަހަރުތަކުގައި އިނގިރޭސިން ފާސްވި ދަރިވަރުންގެ ޕަސެންޓް ވަރަށް ދަށެވެ. އެހެންވެ، މިއީވެސް ޒުބައިރު ބުނާގޮތުން ނަމަ ކާމިޔާބީއެކެވެ.\n"ބިޒްނަސް އާާއި އެކައުންޓުން ސަތޭކަ ޕަސެންޓް ދަރިވަރުން ފާސްވަމުންދާތާ މިހާރު އަހަރުތަކެއްވެއްޖެ،" ޒުބައިރު ވިދާޅުވި އެވެެ.\nކިހާދޫ ސްކޫލްގައި ހިސާބާއި ބިޒްނަސް އަދި އިނގިރޭސި ކިޔަވައިދެނީ ދިވެހި ޓީޗަރުންނެވެ. ބިދޭސީ ޓީޗަރުން ހަމައެކަނި ކިޔަވައިދެނީ ސައިންސް މާއްދާާތަކާއި އެކައުންޓިން އެކަންޏެވެ. އެ ހުރިހާ ޓޗަރުންވެސް ނިމިގެން ދިޔަ އަހަރުގެ އޯ ލެވެލް ނަތީޖާއާމެދު ތިބީ ހިތްހަމަޖެހިގެންނެވެ.\n" އަޅުގަނޑުމެން އޯ ލެވަލްއާ ދިމާކޮށް ބޭއްވި ފަސް ރަށެއްގެ ދަރިވަރުންނާއެކީ ސްޓަޑީ ކޭމްޕްއެއް. ދެން ހުންނާނެ ހަފްތާ ބަންދާ ދިމާކޮށް ރަށްރަށުންވެސް ޓީޗަރުން ގެނެސް ސެޝަންތައް ނަގައިދީފައި. މި ސްކޫލްގެ ޕީޓީއޭއިން ދިން 20،000 ރުފިޔާވެސް ދަރިވަރުންނަށް އިތުރުގަޑިތައް ނަގައިދީ ނަތީޖާ ރަނގަޅުކުރުމަސް އެހީތެރިވުމަށް" ޒުބައިއިރު ވިދާޅުވި އެެވެ.\nކިހާދޫ ސްކޫލުން މިދިޔަ އަހަރު އޯ ލެވެލް ހެދި ދަރިވަރުންތަކެއް--- ފޮޓޯ: ކިހާދޫ ސްކޫލް\nކުޑަ ސްކޫލަކަށް ވާތީ، ކިހާދޫ ސްކޫލްގައި ސައިންސް ލެބޯޓަރީއެއް ނެތުމަކީ މިދިޔަ އަަހަރު އޯ ލެވަލް ހެދި ދަރިވަރުންގެ އެންމެ ބޮޑު ޝަކުވާ އެެވެ. ނަމަވެސް ދަރިވަރުންނަށް ދަތިވިޔަ ނުދިނުމަށް ސްކޫލުން ވަނީ އެ އަތޮޅު ދަރަވަންދޫ ސްކޫލަށް ގެންގޮސް ލެބޯޓަރީގެ ހިދުމަތް ދަރިވަރުންނަށް ދީފަ އެވެ.\n" ލެބޯޓަރީ ނެތަސް ބައެއް ދަރިވަރުން އެބަހުރި ސައިންސްގެ މާއްދާތަކުން އޭ ސްޓާހޯދާފައި" ޒުބައިރު ފަހުރުވެރިކަމާއެކު ވިދާޅުވި އެެވެ.\nކިހާދޫ ސްކޫލް ކުދިންގެ އެންމެ ތަފާތުވާ ސަަބަބަކީ، މި ސްކޫލުން އޯ ލެވެލް ހެދި ކުދިން ޓީއުޝަން ނުނެގުމެވެ. އަތޮޅުގައި ތައުލީމަށް އެންމެ ފާހަގަކޮށްލެވޭ އޭދަފުށި ފަދަަ ރަށްރަށުގެ ދަރިވަރުން އޭ ސްޓާ ދަރަޖައިން ވިދާލިއިރު ގިނަ ކުދިންނަކީ އަބަދުހެން ޓިއުޝަން ނެގިކުދިންނެވެ.\nޓިއުޝަން ނެގުމުގައި ބަދަލުގައި ސްކޫލުން ބެލީ ދަރިވަރުންނަށް ވީހާވެސް ރަނގަޅަށް ފިލާވަޅުތައް ކިޔައިދީ ރިވައިޒް ކުރާށެވެ. ބެލެނިވެރިންވެސް ބޭނުންވީ އެގޮތެވެ. ގިނަ ދަރިވަރުން ކިޔެވުމާ އެއްވަރަށް އިތުރު ހަރަކާތްތަކުގައި ބައިވެރިވިކަންވެސް ޒުބައިރު ފާހަގަކުރެއްވި އެެވެ.\nކިހާދޫ ސްކޫލްގެ ޕްރިންސިޕަލް ޒުބައިރު (ކ) ސްކޫލް ކުދިންނާއެކު---- ފޮޓޯ: ކިހާދޫ ސްކޫލް\nމި ސްކޫލްގެ ފަހުރުވެރި ނަތީޖާއާއެކު ކިހާދޫގެ ރައްޔިތުންގެ އިތުބާރުވެސް މިހާރު ސްކޫލާމެދު ބޮޑުވެއްޖެ އެވެ. ދަރިންނަށް ރަނގަޅު ތައުލީމެއް ދިނުމަށް ރަށް ދޫކޮށްލައިފައި މާ ދުރުގައި އޮތް ރަށަކަށް ދާން ޖެހޭ ކަމަށް ދެކެވޭ ދެކެވުން ބަދަލުވާން ފަށައިފި އެވެ. އެއަށްވުރެ ގާތުން ރަނގަޅު ތައުލީމެއް ރަށުން ލިބެ އެެވެ. މިހާރު ދަރިން އެހެން ރަށްރަށަށް ފޮނުވަނީ އޭ ލެވެލްއަށް ނޫނީ މަތީ ތައުލީމް ދިނުމަށް އެކަންޏެވެ.\nއެތައް އަހަރެއްގެ މަސައްކަތުން، ކާމިޔާބުގެ މަންޒިލެއްގ އައްސޭރިއަށް ކިހާދޫ ސްކޫލްއަށް މިހާރު އާދެވިއްޖެ އެވެ. ނަމަވެސް އަދިވެސް ގޮންޖެހުންތައް އެބަހުއްޓެވެެ. ގޮންޖެހުންތަކާއެކު ވެސް ކިހާދޫ ސްކޫލުން އޮތީ، ފަހަތަށް ނުޖެހި ހޯދި ކާމިޔާބީ ދެމެހެއްޓުމުގެ އަޒުމުގަ އެވެ. ސްކޫލްގެ ޕްރިންސިޕަލް ޒުބައިރު ހުންނެވީ، އެހާ ފަސޭހައިން އުންމީދު ނަގާލާ ގޮތަކަށް ނޫނެވެ. އޭނާ ހުންނެވީ، އުންމީދު އުފަންކުރުވައި، އެ އުންމީދުގައި ކުރިއަށް ދިޔުމުގެ ވަރުގަދަ އަޒުމެއްގަ އެވެ.


REPORT: Dr.Muizzu thajuribaa aai thauleemuge aleegai Male' ah unmeedhu - Dhiyares\nސިނަމާލެ ބްރިޖު މަޝްރޫއުގައި ސޮއި ކުރުމުގެ ރަސްމިއްޔާތު. ފޮޓޯ: ރައީސް އޮފީސް.\nއިދިކޮޅު އިއްތިޙާދުގެ ފަރާތުން މާލެ ސިޓީގެ މޭޔަރުކަމަށް ވާދަކުރައްވާ ކުރީގެ ހައުސިން މިނިސްޓަރު ޑރ.އަޙްމަދު މުޢިއްޒަކީ ރާއްޖޭގެ ފަހުގެ ތާރީޚެއްގައި މާލެއާއި އަތޮޅު ތެރޭގައި ހިންގުނު އެންމެ ބޮޑެތި އަދި އެންގެ ގިނަ ތަރައްޤީގެ މަޝްރޫޢުތައް ހިންގެވުމުގައި ވިލަރަސްވެރިއަކަށް ހުންނެވި ބޭފުޅާއެވެ. ރައީސް ޔާމީނުގެ ޒަޢާމަތުގައި މާލެއާއި ހުޅުމާލެ ގުޅުވައިލި ބުރިޖާއި، ހިޔާ މަޝްރޫޢުގެ ތެރެއިން ބިނާކުރެވުނު ފުލެޓުތަކާއި މާލޭގައި ތަރައްޤީކުރި މައިޒާންތަކާއި، ރަސްފަންނު ފަދަ އެތައް މަޝްރޫޢެއް ހިންގެވީ އެމަނިކުފާނުގެ ބެލުމުގެ ދަށުންނެވެ. ރައީސް ޢަބްދުﷲ ޔާމީނުގެ ތަޞައްވުރު ޙަޤީޤަތެއް ކަމުގައި ހެއްދެވުމުގައި ޑރ.މުޢިއްޒަކީ މުހިއްމު މަދަދުގާރެކެވެ. އެ މަސައްކަތްޕުޅުގައި ޑރ.މުޢިއްޒުގެ ހަތިޔާރަކީ، އެމަނިކުފާނުގެ ޢިލްމާއި ތަޖުރިބާއާއި ވަރުބަލިކަމެއް ނެތި ކުރެއްވި މަސައްކަތްޕުޅާއި ހީވާގިކަމެވެ.\nޢިލްމީ ޢާއިލާއަކަށް އުފަންވެވަޑައިގެންނެވި ޢިލްމީ ބޭފުޅެއް\nޑރ.މުޢިއްޒުގެ ބައްޕާފުޅަކީ ރާއްޖޭގައި އުފެދުނު ދަންނަބޭކަލުންގެ ތެރެއިން ގިނަ ޢިލްމީ މަސައްކަތްތަކެއް ކުރެއްވި ފަޟީލަތުއްޝައިޚު އަލްމަރުޙޫމު ޙުސައިން ޢަބްދުއްރަޙުމާނެވެ. އެމަނިކުފާނަކީ ގިނަ ފޮތްތަކެއް ލިޔުއްވި މުއައްލިފެކެވެ. ތައުލީމު ފޯރުކޮށްދިނުމާއި އުނގަންނައިދިނުމުގެ މަސައްކަތަށް ޚާއްޞަ ޝައުޤުވެރިކަމެއް ބެހެއްޓެވި ޢިލްމުވެރި ބޭފުޅެކެވެ. އެހެންކަމުން ޑރ.މުޢިއްޒުގެ ޙަޔާތްޕުޅުގެ ބިންގާ އެޅިގެން ދިޔައީ ޢިލްމުގެ މަތީގައެވެ. ތަޢުލީމަށް ލޯބިކުރާ ގެއަކުންނެވެ.\nމުޢިއްޒުގެ ތަޢުލީމީ ޙަޔާތްޕުޅުގެ އުސްއަލިތައް\n- ސާނަވީ އަދި މަތީ ސާނަވީ މަރުހަލާތަކުގައި ރާއްޖެއިން މަތީ ވަނަތައް ހާސިލުކުރެއްވި\n- މަތީ ތައުލީމު ޙާސިލުކުރެއްވީ އިނގިރޭސިވިލާތުގެ އެންމެ މަތީ ފަންތީގެ ޔުނިވާސިޓީތަކުން\n- ޔުނިވާސިޓީ ކޮލެޖް ލަންޑަން އަދި ޔުނިވާސިޓީ އޮފް ލީޑްސްއިން ސިވިލް އިންޖިނިއަރިން ދާއިރާއިން ފުރަތަމަ ޑިގްރީ، މާސްޓާސް އަދި ޕީއެޗްޑީ ހާސިލުކުރެއްވި\n- މަތީ ތައުލީމުގެ ހުރިހާ މަރުހަލާއެއްގައި މަތީ ވަނަތައް ހާސިލުކުރެއްވި\n- ކޮންކުރީޓުގެ ދާއިރާއިން ޕީއެޗްޑީ ހާސިލުކުރައްވާފައިވާ ހަމައެކަނި ދިވެހި ބޭފުޅާ\nމަތީގައި ބަޔާންކުރެވުނީ ޑރ. މުޢިއްޒުގެ ތަޢުލީމީ ވަނަވަރުން ކުޑަ މިންވަރެކެވެ. ރަސްމީ ތަޢުލީމުގެ އިތުރުން ކޮންފަރެންސްތަކުގައި ބައިވެރިވެވަޑައިގަތުމާއި އިތުރު ތަމްރީނުތައް ހާސިލުކުރައްވައި އެމަނިކުފާނުގެ ޢިލްމީ މުއްސަނދިކަން އިތުރުކުރައްވާފައިވެއެވެ. ތަޢުލީމީ ޙަޔާތްޕުޅުގެ އެންމެ އުސްމިނަށް ވަޑައިގެންނެވިއިރު ރަންވަނަތައް ހާސިލުކުރެއްވި މުޢިއްޒަކީ ތަޖުރިބާއިން ޢިލްމަށް އިތުރު އާރޯކަން ހޯއްދެވި ތަޖުރިބާކާރެއްވެސްމެއެވެ.\nޚިދުމަތުގެ ދިގު މާޒީއެއް\nޑރ.މުޢިއްޒަކީ ސަރުކާރުގެ ޚިދުމަތުގެ އިތުރަށް ޕްރައިވެޓް ސެކްޓަރުގައި މަސައްކަތް ކުރައްވައި ގިނަ ތަޖުރިބާތަކެއް ހާސިލުކުރައްވާފައިވާ ހިންގުންތެރި މުދައްބިރެކެވެ. އެގޮތުން އެމަނިކުފާނުގެ އާންމު ޚިދުމަތުގެ ޙަޔާތްޕުޅު ފެއްޓެވީ 1998 ވަނަ އަހަރުއެވެ. އެއީ މިނިސްޓްރީ އޮފް ޕަބްލިކް ވޯކްސްގައެވެ. އޭގެ ފަހުން އަމިއްލަ ކުންފުންޏެއްގައި ކޮންސަލްޓެންޓެއްގެ ގޮތުގައި 10 އަހަރު މަސައްކަތްކުރެއްވިއެވެ.\nހައުސިން ޑިވެލޮޕްމަންޓު ބޯޑުގައި އެމަނިކުފާނު މަސައްކަތް ފެއްޓެވީ 2002 ވަނަ އަހަރުގައެވެ. 2002 ވަނަ އަހަރުން ފެށިގެން 2005 ވަނަ އަހަރަށް އެ ބޯޑުގައި މަސައްކަތްކުރައްވައި އެ މުއްދަތުގައި އެ ބޯޑުން ރޭވި ގިނަ މަޝްރޫޢުތަކެއް ފަރުމާކުރެއްވުމާއި، އެ މަޝްރޫޢުތައް ތަންފީޒުކުރެއްވުމާއި، އެ މަޝްރޫޢުތަކަށް ފައިސާ ހޯދުމުގައި ޑރ.މުޢިއްޒު ހަރަކާތްތެރިވެވަޑައިގެންނެވިއެވެ.\nއެއަށްފަހު ރާއްޖޭގެ އެންމެ ބޮޑު އެއް ކުންފުނި ކަމުގައިވާ ވިލާ ޝިޕިން ކުންފުނީގެ ޑިރެކްޓަރެއްގެ މަޤާމަށް ވަޑައިގެން އެ ކުންފުނީގައި މަސައްކަތްކުރެއްވުމަށްފަހު 2012 ވަނަ އަހަރުގައި އެމަނިކުފާނު ވަޑައިގެންނެވީ ވަޒީރުކަމަށެވެ. އެހިސާބުން ފެށިގެން އެމަނިކުފާނުގެ ޤައުމީ ޚިދުމަތް ކުރިއަށްވުރެ ހަލުއި ދުވެލީގައި ފެނިގެންދިޔައެވެ.\nރައީސް ޔާމީނުގެ ވެރިކަމުގައި ހަލުއި ދުވެއްޔެއްގައި\nރައީސް ޑރ.ވަޙީދުގެ ވެރިކަމުގައި ޑރ.މުޢިއްޒު ވަޒީރުކަމާ ހަވާލުވެވަޑައިގެންނެވި ނަމަވެސް އެމަނިކުފާނުގެ ޙަޤީޤީ ދުވެލި ދިވެހިން ތަޖުރިބާކުރީ ރައީސް ޢަބްދުﷲ ޔާމީނުގެ ވެރިކަމުގައެވެ. ގިނަ މަޝްރޫޢުތަކެއް އެމަނިކުފާނުގެ ބެލުމުގެ ދަށުން އެމަނިކުފާނުގެ އާރުކާޓީ ކަމުގެ ދަށުން ހިންގެވިއެވެ. އެ މަޝްރޫޢުތައް ކުރިއަށް ގެންގޮސްފައިވަނީ މުޅި ރާއްޖޭގައެވެ.\nސިނަމާލެ ބްރިޖުގެ މަސްކަތް ކުރިއަށްދާ ގޮތް ޑރ.މުއިއްޒު ބައްލަވާލައްވަނީ. ފޮޓޯ: ރައީސް އޮފީސް.\nއެމަނިކުފާނުގެ ބެއްލެވުމުގެ ދަށުން ހިންގި މަޝްރޫޢުތަކުގެ ތެރޭގައި ރާއްޖޭގެ އެކި ކަންކޮޅުތަކުގައި އެއާޕޯޓު ތަރައްޤީކުރުން ހިމެނެވެ. ރަށްރަށުގެ މަގުތައް ޒަމާނީ ފެންވަރަށް ހަދައި ތާރު އެޅިއެވެ. ރާއްޖޭގެ ގިނަ ރަށްރަށުގައި ބަނދަރު ހެދުނެވެ. ބާވެފައި ހުރި ބަނދަރުތައް މަރާމާތުކޮށް އާބާތުރަ ފިލުވުމުގެ މަސައްކަތް ކުރެވުނެވެ. އެތައް ރަށެއްގައި ނަރުދަމާއާއި ފެނުގެ މަސައްކަތް ކުރިއެވެ. ސުކޫލު އިމާރާތްތައް އެޅުމާއި، ރަށްރަށުގައި ޞިއްޙީ މަރުކަޒުތައް ބިނާކުރުން ފަދަ ގިނަ މަޝްރޫޢުތަކެއް ހިންގިއެވެ.\nމާލޭގެ މޭޔަރުކަމަށް ޑރ.މުޢިއްޒު ވާދަކުރައްވާއިރު މާލެއިންވެސް އެމަނިކުފާނުގެ ޚިދުމަތް ފެންނަން އެބަހުއްޓެވެ. ހިންގެވި މަޝްރޫޢުތަކުގެ ހެޔޮ އަސަރު މިހާރުވެސް ގިނަ ބަޔަކު ތަޖުރިބާކުރަމުން އެބަދެއެވެ. އެމަނިކުފާނުގެ މަސައްކަތް ފެއްޓެވި ހިސާބަކީ ވީރާނަވަމުން ދިޔަ ދަރުބާރުގެއާ ހަމައިންނެވެ. އެ ހިސާބުން ފެއްޓެވި މަސައްކަތްޕުޅުގެ ތެރޭގައި ގިނަ ކަންކަން މާލޭގައި ހިންގެވިއެވެ.\nމާލޭގައި ޑރ.މުޢިއްޒުގެ މިނިސްޓަރުކަމުގައި ކުރެވުނު ބައެއް މަސައްކަތް\n- ދަތުރުވެރިންގެ މާރުކޭޓު އަލުން ބިނާކުރުން\n- މާލޭގެ ބޮޑު މައްސަލައަކަށްވެފައި ހުރި ކުނިގޮނޑުގެ މައްސަލައަށް ދާއިމީ ޙައްލެއް ހޯއްދެވުން\n- ޖުމްހޫރީ މައިދާން ތަރައްޤީކޮށް ޕައްވާރެއް ބިނާކުރުން\n- ހާބަރު ކަނޑަތައް ޒަމާނީ ފެންވަރަށް ތަރައްޤީކުރެއްވުން\n- މާފަންނުގައި ރަސްފަންނު ޤާއިމުކުރުން\n- ކުށްކުރުމަށް ބޭނުންކުރާ އަނދިރި ސަރަަހއްދުތައް އަލިކުރުން\n- ކާނިވާ ސަރަހައްދުގައި ކުޑަކުދިންނަށް ޚާއްޞަ ޕާކެއް\n- ބައެއް ގޯޅިތައް ހިނގުމަށް ޚާއްޞަކޮށް އެ ގޯޅިތައް ތަރައްޤީކުރާނެ ޕްލޭނެއް ހެދުން\n- މަޖީދީ މަގުގައި މުޅިން އަލަށް ގާ އަތުރުއްވައި ނުކުޅެދުންތެރިކަން ހުންނަ މީހުންނަށް ފަސޭހަވާނެ ގޮތަށް މަގު ފަރުމާކުރުން\n- ސިނަމާލެ ފުލެޓުތައް މަރާމާތުކުރުން\n- އިދާރީ އިންތިޒާމުތައް ފަސޭހަކޮށް އަވަހަށް އިމާރާތްކުރުމަށް ބޭނުންވާ ހުއްދަތައް ލިބޭނެ ގޮތް ހެދުން\n- މާލެ ވަށައިގެން އޮތް މަގުގެ ބޮޑު ބައްގައި ތާރު އަޅައި މަގު ފުޅާކުރުން\nމަތީގައިވާ ލިސްޓުގައި ހުރި ކަންކަމަކީ ޑރ.މުޢިއްޒުގެ އާރުކާޓީކަމުގައި މާލޭގައި ހިންގުނު ބައެއް މަޝްރޫޢުތަކާއި ކުރެވުނު މަސައްކަތެވެ. ފުރިހަމަ ލިސްޓެއް ލިޔާނަމަ އެއަށްވުރެ ގިނަ މަސައްކަތް ލިޔަންޖެހެއެވެ. މީގެ ތެރެއިން ގިނަ ކަންކަމަކީ ސިޓީ ކައުންސިލުން ކުރަންޖެހޭ ކަންކަމެވެ. ނަމަވެސް އެއިރުގެ ސިޓީ ކައުންސިލަށް މިކަންކަން ނުކުރެވި ދުވަސްވެ ދިގުލައިގެން ދިއުމުން ޑރ.މުޢިއްޒުގެ ހޯމް މިނިސްޓަރު ކަމުގައި މިކަންކަމަށް ޙައްލު ހޯދައިދެއްވީއެވެ. މިސާލަކަށް ކުނި ގޮނޑު އެކަނި ފުދެއެވެ. އެ ކުނި ގޮނޑުން ނުބައިވަސް ދުވާތީ އެ ސަރަހައްދުގައި ހުރި އިމާދުއްދީން ސުކޫލުގެ ކިޔެވުން އެތައް ދުވަހެއްގައި ބަންދުކުރަންޖެހުނެވެ. މައްސަލައަށް އަހަރު ދެ އަހަރުވީއިރު އެ މައްސަލަ އޮތް ގޮތަށް އޮތީއެވެ.\nރަސްރަނި ބަގީޗާ ހުޅުވުމުގެ ރަސްމިއްޔާތުގެ ތެރެއިން. ފޮޓޯ: ރައީސް އޮފީސް\nޑރ.މުޢިއްޒު މިހާރު ނުކުމެވަޑައިގެން ހުންނެވީ މާލޭގެ ގިނަ މައްސަލަތަކަށް ޚާއްޞަވެވަޑައިގެން އެ މައްސަލަތަކާ ކުރިމަތިލެއްވުމަށް މާލޭ މޭޔަރުކަމުގެ މަޤާމަށް ކުރިމަތިލައްވައިގެންނެވެ. ހާސިލުކުރައްވާފައިވާ ތަޖުރިބާއާއި ތައުލީމުގެ އަލީގައި މާލޭގެ މައްސަލަތަކަށް ހައްލު ހޯއްދަވައި ދެއްވާނެ ކަމުގެ ޔަޤީންކަން މާލެ ރައްޔިތުންނަށް ދެއްވަމުންނެވެ. ހައުސިން މިނިސްޓަރު ކަމުގައި މުޅި ރާއްޖެއަށް ވީހާވެސް ކުރު މުއްދަތެއްގައި، އެހާމެ ހަލުއިކޮށް ތަރައްޤީ ގެނެސްދެއްވުމަށް ބެހެއްޓެވި ސަމާލުކަމާއި، އެކަމުގައި ދެއްކެވި މިންނަތާއި ހިތްވަރު މާލެ ރައްޔިތުންނަށް ޚިދުމަތްކުރެއްވުމުގައި ދެއްކެވުމުގެ މަތިވެރި ޢަޒުމުގައެވެ.\nލޯކަލް ކައުންސިން އިންތިޚާބު މޭޔަރު ޝިފާ ޑރ.މުއިއްޒު\nހައްލު ނުކުރެވޭ ވަރުގެ މައްސަލައެއް މާލެއަކު ނެތް: މުއިއްޒު


Kureege bathaalaa Farah Naaz ge dharifulhu ves Bollywood ah | Mihaaru\nފާތިހު: އޭނާއަކީ ބަތަލާ ފަރަހްގެ ހަމައެކަނި ދަރިފުޅު.\nކުރީގެ ބަތަލާ ފަރަހް ނާޒްގެ ދަރިފުޅު ވެސް ބޮލީވުޑަށް\nބޮލީވުޑްގެ ކުރީގެ ބަތަލާ ފަރަހް ނާޒްގެ ދަރިފުޅު ފާތިހް ރަންދުވާ ވެސް ބޮލީވުޑަށް ނުކުންނަން ތައްޔާރުވާން ފަށައިފި އެވެ.\nމީޑިއާތަކުން ރިޕޯޓްކޮށްފައިވާ ގޮތުގައި ފާތިހު ބޮލީވުޑްގެ ދަތުރު ފަށައިގަންނާނީ ދާދި ފަހުން ކަރަން ޖޯހަރުގެ ދަރުމާ ޕްރޮޑަކްޝަނުން އިއުލާންކުރި "ދޯސްތާނާ 2" އިންނެވެ. ފިލްމީ ހަބަރުތައް ގެނެސްދޭ ބައެއް ނޫސްތަކުން ބުނީ ޖާންވީ ކަޕޫރާއި ކާތިކް އާރިޔަން ސޮއިކޮށްފައިވާ ފިލްމަށް ފާތިހު މިހާރު ސޮއި ވެސް ކޮށްފައިވާ ކަމަށެވެ.\nއެކަމަކު ކަރަން އަދި އެކަން ކަށަވަރެއް ނުކޮށްދެ އެވެ. ނަމަވެސް ބެލެވޭ ގޮތުން "ދޯސްތާނާ 2" ގެ ދެވަނަ ލީޑް އެކްޓަރަކީ އަލަށް ތައާރަފު ކުރާ އެކްޓަރަކަށް ވާނެ އެވެ.\nފާތިހު، 23، އަކީ އަށްޑިހަ އާއި ނުހަދިހައިގެ އަހަރުތަކުގެ ކުރީކޮޅު ވިދައިލި ފަރަހް އާއި މިހާރު ވެސް ފިލްމުތަކުގެ ކުދިކުދި ރޯލްތަކުން ފެންނަ ވިންދޫ ދާރާ ސިންގްގެ ދަރިއެކެވެ. ފަރަހް، 50، އަކީ ބަތަލާ ތައްބޫގެ ދައްތަ އެވެ. އަދި ބަތަލާ ޝަބާނާ އަޒްމީ އަކީ ވެސް އެ އާއިލާ އަށް ނިސްބަތްވާ މީހެކެވެ.\nA post shared by Vindu dara Singh (@vindusingh) on Jul 6, 2019 at 8:41pm PDT\nވިންދޫއަކީ ކުރީގެ މަޝްހޫރު އެކްޓަރު ދާރާ ސިންގްގެ ދަރިއެކެވެ. ދެ ފަރާތުގެ އާއިލާގައި ވެސް ގިނައިން ތިބީ އެކްޓަރުން ކަމަށްވާތީ ފާތިހުގެ ލެއާ ވެސް އެކްޓިންއާ ވަރަށް ބޮޑަށް ގުޅިފައި ވާނެ އެވެ. އަދި އޭނާ އަކީ ހުނަރުވެރި އެކްޓަރަކަށް ވާނެ ކަމުގެ އުންމީދު ބޮޑެވެ.\nފަރަހްގެ ފިލްމު "އިސީ ކާ ނާމް ޒިންދަގީ" ގެ ލަވައެއް.\nފާތިހުގެ މަންމަ ފަރަހް ކުޅެފައިވާ ފާހަގަކޮށްލެވޭ ބައެއް ފިލްމުތަކުގެ ތެރޭގައި ނަސީބު އަޕްނާ އަޕްނާ (1986)، އިމާންދާރު (1987)، ޔަތީމު (1988) އަދި ބާޕް ނަމްބަރީ ބޭޓާ ދަސް ނަމްބަރީ (1990) ހިމެނެ އެވެ.\nދަރިއަކު ލިބުނު ފަހުން ފަރަހް އާއި ވިންދޫގެ ކައިވެނި ރޫޅުމުން، ފަރަހް ވަނީ 2003 ގައި އެކްޓަރު ސުމީތު ސައިގަލްއާ ކައިވެނިކޮށްފަ އެވެ. ސުމީތުއަކީ 2016 ވަނަ އަހަރު އަޖޭ ދޭވްގަން ޑައިރެކްޓްކޮށް، ބަތަލުގެ ރޯލް ކުޅުނު ފިލްމު "ޝިވާއޭ" އިން ބޮލީވުޑަށް ތައާރަފު ކުރި ސައްޔޭޝާ ސައިގަލްގެ ބައްޕަ އެވެ.


SunOnline: Champions league: Barcelona hanigothakah molhuvi iru Messi record thakeh hadhaifi\nބާސެލޯނާ ހަނިގޮތަކަށް މޮޅުވި އިރު މެސީ ރެކޯޑުތަކެއް ހަދައިފި\nޢަބްދުﷲ އައިމަން 24 Oct 2019, 10:02\nބާސެލޯނާގެ ކެޕްޓަން ލިއޮނެލް މެސީ: އޭނާ ވަނީ ރޭ ސްލަވިއާ ޕްރަގާ ކޮޅަށް ގޯލު ޖަހައި ރެކޯޑް ހަދައިފަ --- ފޮޓޯ// ޕެޓްރިކް ރިޖް\nޗެމްޕިއަންސް ލީގުގެ ގުރޫޕް ސްޓޭޖުގައި ރޭ ޗެކް ރިޕަބްލިކުގެ ސްލަވިއާ ޕްރާގް އަތުން ހަނިގޮތަކަށް ބާސެލޯނާ މޮޅުވި އިރު، އެ ޓީމުގެ ކެޕްޓަން ލިއޮނެލް މެސީ އެ މުބާރާތުގެ ދެ ރެކޯޑެއް ހަދައިފި އެވެ.\nޗެކް ރިޕަބްލިކްގެ ސިނޯބޯ ސްޓޭޑިއަމުގައި ރޭ ކުޅުނު މެޗުން ބާސެލޯނާ ކުރި ހޯދީ 1-2ގެ ކުޑަ ކުޑަ ތަފާތަކުންނެވެ. އެ މޮޅާ އެކު އެ ޓީމުން ގުރޫޕް އެފްގެ އެއްވަނައިގައި އޮތީ ކުޅުނު ތިން މެޗުން ހަތް ޕޮއިންޓް ހޯދައިގެންނެވެ. އެ ގުރޫޕުގެ ދެވަނައިގައި އޮތް ބްރޮޝިއާ ޑޮޓްމަންޑަށް ހަތަރު ޕޮއިންޓް ލިބޭ އިރު ތިންވަނާގައި އޮތް އިންޓަ މިލާނަށް ވެސް ހަތަރު ޕޮއިންޓް ވަނީ ލިބިފަ އެވެ. ޑޮޓްމަންޑަށް ދަރަޖައިގެ ކުރިއެރުން ލިބެނީ ގޯލުގެ ތަފާތުންނެވެ. ރޭގެ މެޗުން ބަލިވި ޕްރަގާއަށް ލިބިފައި ވަނީ އެއް ޕޮއިންޓެވެ.\nމި ސީޒަނުގައި މިހާތަނަށް ކުޅުނު ގިނަ މެޗުތަކުގައި އަނިޔާގެ ސަބަބުން ކުޅެފައި ނުވާ މެސީ ވަނީ ރޭގެ މެޗު ފެށިގެން ތިންވަނަ މިނަޓުގައި ބާސެލޯނާއަށް ލީޑު ނަގައިދީފަ އެވެ. މި ގޯލާ އެކު އޭނާ ވެގެންގޮސްފައި ވަނީ ވިދިވިދިގެން 15 ސީޒަނުގައި ޗެމްޕިއަންސް ލީގުގައި ގޯލު ޖެހި ފުރަތަމަ ކުޅުންތެރިޔާއަށެވެ.\nމީގެ އިތުރުން މެސީ ވަނީ އޭނަޔާ އެންމެ ވާދަވެރި ކްރިސްޓިއާނޯ ރޮނާލްޑޯ އަދި ރެއާލް މެޑްރިޑްގެ ލެޖެންޑް ރައުލް ގާސިއާ ޗެމްޕިއަންސް ލީގުގައި ހަދާފައިވާ ރެކޯޑަކާ ވެސް އެއްހަމަ ކޮށްފަ އެވެ. މެސީ ރޭގެ މެޗުގައި ގޯލު ޖެހި ސްލަވިއާ ޕްރާގް އަކީ ޗެމްޕިއަންސް ލީގުގައި އޭނާ ގޯލު ޖެހި 33 ވަނަ ޓީމެވެ. ރޮނާލްޑޯއާއި ރައުލް ވެސް ވަނީ މީގެ ކުރިން 33 ޓީމު ކޮޅަށް ގޯލު ޖަހައިފަ އެވެ.\nރޭގެ މެޗުގައި ބާސެލޯނާއިން ފުރަތަމައިން ގޯލު ޖަހައި ލީޑު ނެގި ނަަމަވެސް މެޗު ޑޮނިމޭޓް ކޮށްގެން މޮޅަށް ކުޅުނީ އިދިކޮޅު ޓީމެވެ. އެ ޓީމުން އެ މެޗުގައި ބާސެލޯނާއާއި އަޅާ ބަލާ އިރު ގިނަ ހަމަލާތަކެއް އުފެއްދި އިރު އެ ބޯޅަތައް ދިފާއު ކުރުމުގައި ބާސެލޯނާގެ ކީޕަރު ޓާ ސްޓެގަން ވަނީ މޮޅު ކުޅުމެއް ދައްކާފަ އެވެ.\nފުރަތަމަ ހާފު އެއް ގޯލުގެ ލީޑަކާ އެކު އޮވެ ބާސެލޯނާއިން ނިންމާލި އިރު ދެވަނަ ހާފު ފެށިގެން އިރަކޮޅެއް ތެރޭގައި ޕްރަގާ ވަނީ ގޯލެއް ޖަހައި ނަތީޖާ ހަމަހަމަކޮށްފަ އެވެ. ބާސެލޯނާއަށް އެނބުރި މެޗުގައި ލީޑު ލިބުނީ އެ ޓީމުގެ ފޯވާޑް ލުއިސް ސުއަރޭޒް ހުރަސްކޮށްލަން އުޅުނު ބޯޅައެއް އިދިކޮޅު ޓީމުގެ ކުޅުންތެރިއެއްގައިގައި ޖެހި ގޯލަށް ވަނުމުންނެވެ.\nބާސެލޯނާގެ ދެވަނަ ގޯލާ އެކު ވެސް އިދިކޮޅު ޓީމުން ވަނީ ހިތްވަރާ އެކު ކުޅެ ބާސެލޯނާގެ ޑިފެންސަށް އޮބި ނޯންނަވަރަށް ޕްރެޝަރު ކޮށްފަ އެވެ. ނަމަވެސް އެ ޓީމަށް އެ މެޗުގައި އިތުރު ގޯލެއް ޖެހޭ ގޮތް ނުވުމުން މެޗު ނިމުނީ ބާސެލޯނާއަށް ތިން ޕޮއިންޓް ލިބިގެންނެވެ.\nމީގެ އިތުރުން ވެސް ފޯރިގަދަ މެޗުތަކެއް ޗެމްޕިއަންސް ލީގުގައި ރޭ ވަނީ ކުޅެފަ އެވެ. އެގޮތުން އެންމެ ފަހުގެ ޗެމްޕިއަން ލިވަޕޫލުން ރަށުން ބޭރުގައި ގެންކް ބަލިކުރީ 1-4ގެ ނަތީޖާ އަކުންނެވެ. އަދި އިންޓަ މިލާނުން ވަނީ 2-0 އިން ބޮރޫޝިއާ ޑޯޓްމަންޑް ބަލިކޮށް އުއްމީދުއާ ކޮށްފަ އެވެ.


REPORT: Bodu inthihaabah furihama ah thayyaaru!\nބޮޑު އިންތިހާބަށް ފުރިހަމައަށް ތައްޔާރު!\nއިލެކްޝަންސް ކޮމިޝަންގެ ފަސް މެންބަރުން: އިންތިހާބަށް ވަނީ ފުރިހަމައަށް ތައްޔާރުވެފައި -- އަވަސް ފޮޓޯ\nލޯކަލް ކަައުންސިލްތަކުގެ އިންތިހާބަކީ މީގެ އަހަރު ދުވަސް ކުރިން އޭޕްރީލް 4، 2020 ގައި ބޭއްވުމަށް ނިންމި އިންތިހާބެކެވެ. ކޮވިޑްގެ ބަލާއާފާތާއި ގުޅިގެން އިންތިހާބު ފަސް ކުރަމުން ގޮސް އަހަރު ދުވަސް ފަސްވީއެވެ. އަންނަ ހޮނިހިރު ދުވަހު އިންތިހާބު ބޭއްވުމަށް ނިންމާފައިވާއިރު އިންތިހާބުގެ ވޯޓް ނަގަން ފެށެން އޮތީ ދެ ދުވަހެވެ. މިއީ އިދާރީ ގޮތުން އެންމެ ބުރަ އަދި އެންމެ ގިނަ ކެންޑިޑޭޓުން ވާދަކުރާ އިންތިހާބަށްވުމުން އިންތިހާބުގެ ތައްޔާރީތަކަކީ ބުރަ މަސައްކަތެކެވެ. ހޮނިހިރު ދުވަހު އޮންނަ ލޯކަލް ކައުންސިލްތަކުގެ އިންތިހާބާއި އަންހެނުންްގެ ތަރައްގީއަށް މަސައްކަތް ކުރާ ކޮމެޓީތަކުގެ އިންތިހާބަށް އިލެކްޝަންސް ކޮމިޝަނުން ވަނީ ފުރިހަމައަށް ތައްޔާރުވެފައެވެ. އަދި ހޮނިހިރު ދުވަހު ހެނދުނު ވޯޓް ނަގަން ފަށާއިރު އެކަމަށް ވާންޖެހޭ ހުރިހާ ތައްޔާރީތަކެއް ވަނީ ނިމުމަކާ ގާތުގައެވެ.\nކޮވިޑްގެ ބަލިމަޑުކަމުގައި ވަނިކޮށް ކައުންސިލް އިންތިހާބު ބޭއްވުމަކީ އިލެކްޝަންސް ކޮމިޝަނުން ބޭނުންވި ގޮތެއް ނޫނެވެ. ނަމަވެސް ސިޔާސީ ޕާޓީތަކުން ބޭނުންވީ އިންތިހާބު ދެން އިތުރަށް ފަސް ނުކުރާށެވެ. ކޮމިޝަނުން އިންތިހާބު ފަސްކުރަން އަލުން މަޖިލީހަށް ހުށައެޅުމުގެ ވިސްނުން ގެންގުޅުނު ނަމަވެސް ޕާޓީތަކާއި ރައްޔިތުންގެ މަޖިލީހުގެ މެންބަރުންވެެސް ސީދާ ދެކޮޅު ހެއްދެވުމުން އެ މަސައްކަތް ހުއްޓާލާ އިންތިހާބަށް ތައްޔާރުވުމުގެ މަސައްކަތް ބާރަށް ކުރިއަށް ގެންގޮސް ނިންމާލީއެވެ.\nއިލެކްޝަންސް ކޮމިޝަންގެ މެންބަރު އަދި އެ ކޮމިޝަންގެ ރައީސްކަން ކުރެއްވި ފުއާދު ތައުފީގު ވިދާޅުވި ގޮތުގައި ގޮންޖެހުންތަކާއެކުވެސް އިންތިހާބަށް އެ ކޮމިޝަން އޮތީ ފުރިހަމައަށް ތައްޔާރަށެވެ. ބަލިމަޑުކަމުގެ ހާލަތުގައި އިންތިހާބެއް ބޭއްވުމަކީ ދަތި އަދި ތުރާބޮޑު ކަމަކަށްވީނަމަވެސް އިންތިހާބަށް އެންމެ ފުރިހަމައަށް ތައްޔާރުވެފައިވާ ކަމަށް ފުއާދު ވިދާޅުވިއެވެ.\nއިންތިހާބަށް ބޭނުންވާ ވޯޓް ކަރުދަހާއި ވޯޓް ފޮށިތައް އެންމެ އަތޮޅަކަށް ނޫނީ ހުރިހާ އަތޮޅަކަށް އިއްޔެ ވަނީ ފޮނުވާފައެވެ. ރަށްރަށަށް ފޮނުވަން ޖެހޭ އޮފިޝަލުންވެސް މިހާރު ވަނީ ފޮނުވާފައެވެ. ވޯޓް ކަރުދާހާއި ވޯޓްފޮށިތައް ނުފޮނުވި ވަނީ ގދ އަތޮޅަށް އެކަންޏެވެ. ނަމަވެސް އެ އަތޮޅުގެ ރަށްތަކަށް މިއަދު އެތަކެތި ފޮނުވާފައެވެ. އަދި އޮފިޝަލުންވެސް ފޮނުވާ ނިމޭނެއެވެ.\nމިފަހަރުގެ އިންތިހާބުގައި ރާއްޖެއިން ބޭރުގައި ފަސް ވޯޓް ފޮށި ބަހައްޓާނެ އެވެ. އެއީ ދިވެހީންގެ 15،000 ވުރެ ބޮޑު އާބާދީއެއް އޮތް ސްރީލަންކާ އާއި އިންޑިއާގައެވެ. ލަންކާގައި ހަތަރު ފޮށި އަދި އިންޑިއާގައި ފޮއްޓެކެވެ. އިންތިހާބުގައި ލަންކާގައި ބަހައްޓާ ވޯޓްފޮށިތަކުގައި ހަރަކާތްތެރިވާ އޮފިޝަލުންގެ ޓީމު އިއްޔެ ވަނީ ފުރާފައެވެ. އިންޑިއާއަށްދާ އޮފިޝަލުންވެސް މިއަދު ފުރާނެ އެވެ. އެހެންވީމަ އިދާރީގޮތުން ކުރަން ޖެހޭ މަަސައްކަތްތަކުގެ ވަރަށް ގިނަ މަސައްކަތް މިއަދުގެ ނިޔަލަށް މުޅީން ނިންމާލެވޭނެ އެވެ.\n"އަޅުގަނޑުމެންނަށް މިވަގުތާ ހަމައަށް ވޯޓް ފޮއްޓާއި ވޯޓް ކަރުދާސް އަދި އޮފިޝަލުން ނުފޮނުވި ވަނީ ގދ އަތޮޅާއި އިންޑިއާއަށް. ނަމަވެސް މިއަދު އެ މަސައްކަތްތައްވެސް ނިންމާލެވޭނެ. އެހެންވީމަ އިންތިހާބަށް އަޅުގަނޑުމެން މި ތިބީ އިރާދަކުރެެއްވިޔާ ފްލީ ރެޑީގައި،" ފުއާދު ވިދާޅުވިއެވެ.\nއިންތިހާބެއްގައި މީހަކު ވޯޓްދެނީ: އިންތިހާބަށް އޮތީ ތައްޔާރަށް -- ފޮޓޯ: އަވަސް\nގޮންޖެހުން ބޮޑު، މަސައްކަތް ބުރަ\nމި ފަހަރުގެ ކައުންސިލް އިންތިހާބަކީ އިލެކްޝަންސް ކޮމިޝަނަށް އެންމެ ގޮންޖެހުން ބޮޑު އަދި ކުރަން ޖެހޭ މަސައްކަތް އެންމެ ބުރަ އިންތިހާބެވެ. ކޮވިޑްގެ ބަލިމަޑުކަމާއި ގުޅިގެން އަޅާފައިވާ ފިޔަވަޅުތަކާއެކު އިންތިހާބު ބޭއްވުން ވާނީ ވަރަށް ތުރާބޮޑު ދަތި ކަމަކަށް ކަމަށް އިލެކްޝަންސް ކޮމިޝަނުން ވަނީ ތަކުރާރުކޮށް ބުނެފައެވެ. އެކަމުގެ ކަންބޮޑުވުންވެސް އެ ކޮމިޝަނުން ގެންދިޔައީ ފާޅު ކުރަމުންނެވެ.\nނަމަވެސް އިންތިހާބުގެ ކުރިން ވަރަށް ގިނަ ފިޔަވަޅުތަކަށް ވަނީ ލުއި ދީފައެވެ. އެއީ އިންތިހާބުގެ މަސައްކަތަށް ލިބުނު ކޮންމެވެސް ވަރެއްގެ ލުޔެކެވެ. ނަމަވެސް ރާއްޖޭގައި އަދިވެސް ކޮވިޑްގެ ހާލަތު ގޯސްވުމާއި ޕޮޒިޓިވްވާ މީހުންގެ އަދަދު އިތުރުވަމުންދާތީ މިހާރު ހުރި ފިޔަވަޅުތައް ދެން ލުޔެއް ނުކުރާނެ އެވެ. އެހެންވީމަ އިންތިހާބު ބާއްވަން ޖެހޭނީ މިހާރު ހުރި ފިޔަވަޅުތަކާ އެކުގައެވެ.\nބަލިމަޑުކަން އޮތުމުން ވޯޓް ފޮށީގެ އަދަދު އިތުރުކުރަން ޖެހިފައިވެއެވެ. އެކަމާއި ގުޅިގެން ވޯޓްލާ މަރުކަޒުތައް އިތުރުކުރަން ޖެހެއެވެ. ހާއްސަކޮށް މާލެ ސިޓީގައެވެ. އިލެކްޝަންސް ކޮމިޝަނުން ވަނީ މާލޭގައި ތިން ސަރަހައްދެއްގައި ޓެންޓްތައް ޖަހާ ވޯޓިން މަރުކަޒުތައް ގާއިމު ކުރަން ނިންމާފައެވެ. އެ މަަސައްކަތް ވީ ކޮމިޝަނުން އުންމީދުހާ ފަސޭހަ ކަމަކަށް ނޫނެވެ.\nކޮމިޝަނުން އުންމީދު ކޮށްގެން ތިބީ ހެންވޭރު ބޯޅަ ދަނޑާއި ޓާފް ދަނޑުގައި ވޯޓިން މަރުކަޒުތައް ގާއިމުކުރަން އެ ދެތަން ލިބޭނެ ކަމަށެވެ. ނަމަވެސް ކޮމިޝަނަށް އެކަން ކާމިޔާބެއް ނުވިއެވެ. އެހެންވީމަ މިހާރު ނިންމާފައިވަނީ މިފްކޯ ކުރިމަތީ އޮތް ޔޫތު މިނިސްޓްރީގެ ބިމުގަ އާއި ކުރީގެ ދަރުމަވަންތަ ގޯތިތެރޭގައި އަދި ކާނިވާ ސްޓޭޖް ކުރިމަތީ ޓެންޓް ޖަހާށެވެ. އެ ގޮތުން ޔޫތު މިނިސްޓްރީގެ ބިމުގައި 30 މަރުކަޒު އަދި ކުރީގެ ދަރުމަންތަ އާއި ކާނިވާ ސްޓޭޖް ކުރިމަތީ ކޮންމެ ތަނެއްގައި ފަސް މަރުކަޒު ގާއިމު ކުރާނެ އެވެ.\nއިލެކްޝަންސް ކޮމިޝަންގެ ރައީސް ފުއާދު ތައުފީގް: ފުއާދު ވިދާޅުވީ އިންތިހާބަށް ފުރިހަައަށް ތައްޔާރުވެފައިވާ ކަމަށް ވިދާޅުވި -- އަވަސް ފޮޓޯ\nއަޅުގަނޑުމެންނަށް މިވަގުތާ ހަމައަށް ވޯޓް ފޮއްޓާއި ވޯޓް ކަރުދާސް އަދި އޮފިޝަލުން ނުފޮނުވި ވަނީ ގދ އަތޮޅާއި އިންޑިއާއަށް. ނަމަވެސް މިއަދު އެ މަސައްކަތްތައްވެސް ނިންމާލެވޭނެ. އެހެންވީމަ އިންތިހާބަށް އަޅުގަނޑުމެން މި ތިބީ އިރާދަކުރެެއްވިޔާ ފްލީ ރެޑީގައި\nފުއާދު ތައުފީގު | އިލެކްޝަންސް ކޮމިޝަންގެ ރައީސް\nފުއާދު ވިދާޅުވި ގޮތުގައި ޔޫތު މިނިސްޓްރީގެ ބިން ހަމަޖެހުނު ނަމަވެސް އޭރު އެތަން އޮތީ ކުނިގޮނޑަކަށް ވެފައެވެ. އެހެން ކަމުން އެތަނުގައި ވޯޓިން މަރުކަޒުތައް ގާއިމުކުރުމަށް މުޅި ސަރަހައްދު އެެއްކޮށް ސާފުކޮށް ބިން އެއްވަރު ކުރުމުގެ ބުރަ މަސައްކަތް ކުރަން ޖެހުނެވެ. އެ މަސައްކަތްވެސް މިހާރު ވަނީ ނިންމާލާފައެވެ.\n"އަޅުގަނޑުމެންނަށް ކުރީން ވިސްނިފައިވެސް ނެތް މިވަރުގެ މަސައްކަތެއް ކުރަން ޖެހިދާނެ ކަމަށް. އެހެންވީމަ އެއީ ކުރިމަތިވި ވަރަށް ބޮޑު ގޮންޖެހުމެއް،"\nމީގެ އިތުރުން ރަށްރަށަށް އޮފިޝަލުން ހަމަޖެއްސުމުގައި ގިނަ ގޮންޖެހުންތަކެއް ކުރިމަތިވިއެވެ. ލަންކާއަށް ފޮނުވަން ފުރަތަމަ ނިންމި ޓީމުން ހަތަރު އޮފިޝަލަކަށް އެކި ސަބަބުތަކާއި ގުޅިގެން ދަތުރު ކުރެވޭ ގޮތެއް ނުވިއެވެ. އަދި މިހާރު ކޮވިޑްގެ ހާލަތު އެންމެ ގޯސް ހަތަރު ރަށް ކަމަށްވާ ޅ. ނައިފަރު އާއި ހިންނަވަރު އަދި ކ. ތުލުސްދޫ އާއި ހުރާއަށް ޓްރެއިން ކުރި ބައެއް އޮފިޝަލުންނަށް އިންތިހާބުގައި އޮފިޝަލުންގެ ގޮތުގައި ބައިވެރިނުވެވި އިތުރު އޮފިޝަލުން ހަމަޖައްސަން ޖެހުނެވެ.\nއޮފިޝަލުން ހަމަ، ޓްރެއިން ކުރިއަށް\nއިންތިހާބަށް ތައްޔާރުވުމުގެ މަސައްކަތް ފަށައިގެންއިރު ކޮމިޝަންގެ އެންމެ ބޮޑު ކަންބޮޑުވުމަކަށްވީ މިފަހަރުގެ އިންތިހާބަށް ބޭނުންވާ އަދަދަށް އޮފިޝަލް ނުލިބިދާނެތީ އެވެ. ކޮވިޑްގެ ބަލިމަޑުކަމާއި ގުޅިގެން އެންމެ އުނދަގޫވީ އޮފިޝަލުން ހަމަ ކުރުމަށެވެ. ހާއްސަކޮށް މާލޭގައި ހަރަކާތްތެރިވާން ޖެހޭ އޮފިޝަލުންނެވެ. އޮފިޝަލުން ނުލިބި އެކަންބޮޑުވުން ކޮމިޝަނުން ވަރަށް ބޮޑަށް ފާޅުކުރިއެވެ. އަދި އޮފިޝަލުން ބޭނުން ވެގެން ކިތަންމެ ފަހަރަކު އިއުލާނު ކުރަން ޖެހުނެވެ.\nނަމަވެސް އިއްޔެގެ ނިޔަލަށް މިހާރު ވަނީ އިންތިހާބަށް ބޭނުންވާ އަދަދަށް އޮފިޝަލުން ލިބޭނެކަން ޔަގީން ކުރެވިފައެވެ. މާލެ ސަރަހައްދުގައި ހަރަކާތްތެރި ހުރިހާ އޮފިޝަލުން ވަނީ ހަމަކުރެވިފައެވެ. އަދި އެ އޮފިޝަލުންގެ ޓްރެއިންތައް މިހާރު ވަނީ ފެށިފައެވެ. އެ މަސައްކަތްވެސް އޮތީ ނިމުމަކާ ހަމައިގައެވެ.\n"އިރާދަކުރެއްވިއްޔާ މާލޭގައި ބޭނުންވާ އަދަދަށް އޮފިޝަލުން މިހާރު ހަމަވެއްޖެ. އަދި ރިސޯޓްތަކަށް ފޮނުވަން ޖެހޭ އޮފިޝަލުން ކަނޑައެޅި ޓްރެއިންތައް މިހާރު ވަނީ ފެށިފައި. އަދި މާލެ ސަރަހައްދުގައި ހަރަކާތްތެރިވާ ހުރިހާ އޮފިޝަލުނަށްވެސް އިންތިހާބުގެ ކުރިން ޓްރެއިން ހިންގާ ނިމޭނެ،" ފުއާދު ވިދާޅުވިއެވެ.\nއިންތިހާބެއްގައި ވޯޓް ނެގުން ކުރިއަށްދަނީ: ހޮނިހިރު ދުވަހުގެ އިންތިހާބަށް ވަނީ ތައްޔާރުވެފައި -- އަވަސް ފޮޓޯ\nމިވަގުތު އޮފިޝަލުންގެ ކަންކަން މުޅީން ނުނިމި އޮތީ ކޮވިޑްގެ ހާލަތު އެންމެ ގޯސް ހަތަރު ރަށުގައެވެ. ޅ އަތޮޅުގެ ދެ ރަށާއި ކ އަތޮޅުގެ ދެ ރަށުގަިއ ހަރަކާތްތެރިވާނެ އޮފިޝަލުން ހޯދާ އެކަންވެސް މިއަދުގެ ނިޔަލަށް މުޅީން ފައިނަލް ކުރެވޭނެ ކަމަށް ފުއާދު ވިދާޅުވިއެވެ.\nއިންތިހާބުގެ ތައްޔާރީތަކުގެ ބޮޑުބައި ނިމިފައިވާއިރު ވޯޓް ނެގުން ކުރިއަށްދާ 10 ވާ ހޮނިހިރު ދުވަހު ވިއްސާރަ ކޮށްފާނެ ކަމަށް މެޓް އޮފީހުން ވަނީ ލަފާކޮށްފައެވެ. އެހެން ކަމުން ވިއްސާރަވެއްޖެނަމަ އިންތިހާބު ކުރިއަށް ގެންދެވޭނެ ގޮތްތަކާމެދުވެސް ކޮމިޝަން އޮތީ ސަމާލުވެއެވެ. ހާއްސަކޮށް ރަށުތެެރޭގައި ޓެންޓް ޖަހައިގެން ހަދާ 40 މަރުކަޒުގައި ވޯޓްލުން މެދު ނުކެނޑި ކުރިއަށް ގެންދެވޭނެ އިންތިޒާމުތައް ދަނީ ކުރަމުންނެވެ.\nކޮވިޑް ޕޮޒިޓިވް މީހުން ވޯޓްލުން\nއިލެކްޝަންސް ކޮމިޝަނުން ނިންމާފައި ވަނީ ހޮނިހިރު ދުވަހުގެ ބޮޑު އިންތިހާބު ހެނދުނު ހަތަކުން ހަވީރު ފަހަކަށް ކުރިއަށް ގެންދާށެވެ. އިންތިހާބުގައި ފުރަތަމަ ވޯޓް ދޭނީ ކޮވިޑަށް ޕޮޒިޓިވް ނޫން މީހުންނެވެ. ޕޮޒިޓިވްވެފައިވާ މީހުން ވޯޓްލުން ކުރިއަށް ގެންދާނީ ވަކިން އަދި އެންމެ ފަހުންނެވެ.\nފުއާދު ވިދާޅުވި ގޮތުގައި ހަވީރު ފަހެއް ޖަހާއިރު އިންތިހާބުގެ ވޯޓް ނެގުން ނުނިމޭނެއެވެ. އެހެން އިންތިހާބުތަކެކޭ އެއްގޮތަށް މި ފަހަރުގެ އިންތިހާބުގައިވެސް ވަގުތު އިތުރުކުރާން ޖެހޭނެ އެވެ. އަދި އެހެން އިންތިހާބުތަކަށްވުރެ ވަގުތު މާބޮޑަށްވެސް އިތުރުވުމަކީ އެކަށީގެންވާ ކަމެކެވެ.\n"ފަހެއް ޖެހުމާއެކު އާންމުންގެ ކިއު ބަންދުވާނެ. ނަމަވެސް ފަހެއް ޖެހުމުގެ ކުރިން [ކިއު ބަންދުކުރުމުގެ ކުރިން] ކިއުގައި ތިބި އެންމެންނަށް ވޯޓް ލުމުގެ ފުރުސަތު ދޭނެ. އެއީ ކިތަންމެ ބައިވަރު ބަޔަކު ނަމަވެސް ވޯޓްދީ ނިމެންދެން އިންތިހާބު ކުރިއަށް ގެންދާނެ. ނަމަވެސް ފަހެއްގެ ފަހުން އާންމުންގެ ކިއުއަށް އިތުރު ބަޔަކަށް ނުވަދެވޭނެ،" ފުއާދު ވިދާޅުވިއެވެ.\nވޯޓްލާން ކިއުގައި ތިބި ބައެއް: މި ފަހަރުގެ އިންތިހާބުގައި ކޮވިޑް-19 ގެ ޕޮޒިޓިވް މީހުން ވޯޓްލާނީ އެންމެ ފަހުން -- އަވަސް ފޮޓޯ\nފަހެއް ޖެހުމާއެކު ޕޮޒިޓިވްވެފައިވާ މީހުންނަށް ވޯޓް ދިނުމުގެ ފުރުސަތު ހުޅުވާލާނެ އެވެ. ޕޮޒިޓިވް މީހުންނަށް ވޯޓް ދިނުމަށް ކަނޑައަޅާފައިވަނީ ގަޑިއިރެކެވެ. ފަހަކުން ހަޔަކަށެވެ. ނަމަވެެސް ކޮމިޝަންގެ ވިސްނުން ހުރީ ބައްޔަށް ޕޮޒިޓިވްވެފައިވާ އެންމެނަށްވެސް ވޯޓް ލުމުގެ ފުރުސަތު ފަހިކޮށް ދިނުމަށެވެ.\nޕޮޒިޓިވް މީހުން ވޯޓްލާން އައިސް ތިބެން ޖެހޭނީ ހަ ފޫޓްގެ ދުރު މިނުގައެވެ. ރައްކާތެރިކަމުގެ ފިޔަވަޅުތަކާއެކު ވޯޓްގެ ކަންކަން ކުރިއަށްދާއިރު އޮފިޝަލުން ތިބޭނީ ޕީޕީއީ އަޅައިގެންނެވެ. އިންތިހާބުގެ ކުރިން އިލެކްޝަންސް ކޮމިޝަނުން އެޗްޕީއޭ މެދުވެރިކޮށް ޕޮޒިޓިވް މީހުންގެ ލިސްޓެއް ހޯދާނެ އެވެ. ފުރަތަމަ ލިސްޓް މާދަމާ ހޯދާނެ އެވެ. އެއީ މާދަމާގެ 12 އާ ހަމައަށް ޕޮޒިޓިވްވެފައިވާ މީހުންގެ ލިސްޓެވެ. އޭގެ ފަހުން ވޯޓްލާ ދުވަހުގެ މެންދުރު 12 ޖެހުމާ ހަމައަށް ޕޮޒިޓިވްވެފައިވާ މީހުންގެ ލިސްޓެއް ކޮމިޝަނުން ހޯދާނެ އެވެ.\nރާއްޖޭގައި މިވަގުތުވެސް 3،000 ވުރެ ގިނަ އެކްޓިވް ކޭސް އެބަހުއްޓެވެ. އަތޮޅުތެެރޭގައި 900 ވުރެ އެކްޓިވް ކޭސް އެބަހުއްޓެވެ.\nފުއާދު ވިދާޅުވި ގޮތުގައި ޕޮޒިޓިވްވެފައިވާ މީހުން ވޯޓްލާ މަރުކަޒަށް އަންނާނީ އަމިއްލައަށް އަށެވެ. އަދި ވޯޓް ދޭނީވެސް އެހީތެރިއަކާ ނުލައެވެ. ނަމަވެސް ގެއިން ނިކުތުމުގެ ކުރިން އެޗްޕީއޭއިން ހުއްދަ ހޯދަން ޖެހެއެވެ. އަދި މޮނިޓަރިންގެ ހާލަތުގައި އޮތް ނަމަވެސް އަތޮޅުތެރޭގެ އެއް ރަށުން އަނެއް ރަށަށް ވޯޓް ދޭން ދެވޭނެ އެވެ. އެކަން ކުރާނީ އެޗްޕީއޭގެ ބެލުމުގެ ދަށުން ރަށްރަށުން އުފައްދާފައިވާ ކޮވިޑް ޓާސްކް ފޯހުގެ ހުއްދަ ހޯދައިގެންނެވެ.\nއިންތިހާބެއްގައި މީހަކު ވޯޓް ދެނީ: ހޮނިހިރު ދުވަހު ބޮޑު އިންތިހާބެއް އޮންނާނެ -- އަވަސް ފޮޓޯ\nފަހެއް ޖެހުމާއެކު އާންމުންގެ ކިއު ބަންދުވާނެ. ނަމަވެސް ފަހެއް ޖެހުމުގެ ކުރިން [ކިއު ބަންދުކުރުމުގެ ކުރިން] ކިއުގައި ތިބި އެންމެންނަށް ވޯޓް ލުމުގެ ފުރުސަތު ދޭނެ. އެއީ ކިތަންމެ ބައިވަރު ބަޔަކު ނަމަވެސް ވޯޓްދީ ނިމެންދެން އިންތިހާބު ކުރިއަށް ގެންދާނެ. ނަމަވެސް ފަހެއްގެ ފަހުން އާންމުންގެ ކިއުއަށް އިތުރު ބަޔަކަށް ނުވަދެވޭނެ\nއިލެކްޝަންސް ކޮމިޝަންގެ ރައީސް އަހުމަދު ޝަރީފް އާދަމް ވިދާޅުވި ގޮތުގައި ވޯޓްލާ މަރުކަޒަށް ވޯޓްލާން އަންނަ މީހާގެ ނަން ވޯޓާސް ލިސްޓްގައި އޮވެއްޖެނަމަ އެ މީހަކަށް ވޯޓް ލެވޭނެ އެވެ. އޭނާއަކީ ކިހިނެތް، ކޮންތާކުން އައި މީހެއްތޯ އޮފިޝަލުން ނުބަލާނެ އެވެ. އަދި އެއީ އެޗްޕީއޭގެ ހުއްދަ ހޯދައިގެން އައި މީހެެއްތޯ ކޮމިޝަނުން ނުބަލާނެ އެވެ. ޝަރީފް ވަނީ ރައްކާތެރިކަމާއެކު ވޯޓްގެ ކަންކަން ކުރިއަށް ގެންދިއުމަށް ހުރިހާ ރައްޔިތުންގެ އެހީތެރިކަމަށް އެދިފައެވެ.\nރާއްޖޭގައި ވޯޓްގެ ކަންކަން ހަމަޖެހިފައިވާ ގޮތުން އެކަކަށް ދެ ފަހަރު ވޯޓް ނުދެވޭނެ ކަމުގެ ޔަގީންކަން ކޮމިޝަނުން މިފަހަރުވެސް ދެއެވެ. މާސްކު އަޅައިގެން ތިބެން ޖެހުނު ނަމަވެސް އެމީހަކަށް ވޯޓް ދެވޭނީ ވޯޓާސް ލިސްޓްގައި ނަން އޮތް ނަމަ ކަމަށާ އަދި އެއް ފަހަރު ވޯޓް ދިން މީހަކަށް ދެވަނަ ފަހަރު ވޯޓް ނުދެވޭނެ އެވެ.\n"އަޅުގަނޑުމެންގެ އޮފިޝަލުން ފަހަރުގައި އިތުރަށް ޔަގީންކޮށްލަން މާސްކު ތިރިކޮށްލަން ބުނެފާނެ. އެއީ ލިސްޓްގައިވާ މީހާ އަދި އޭނާ ގެންނަ އައިޑީކާޑްގައިވާ މީހާތޯ ޔަގީން ކޮށްލަން. އަޅުގަނޑުމެން ޔަގީންކަން ދޭން މާސްކު އަޅައިގެން ތިބި ނަމަވެސް އެކަކަށް ދެ ފަހަރު ވޯޓް ނުދެވޭނެކަން. އެ ފުރުސަތު ރާއްޖޭގައި މިހާރު މި ނިޒާރު އޮތް ގޮތުން އެއްގޮތަކަށްވެސް ނޯންނާނެ،" ފުއާދު ވިދާޅުވިއެވެ.\nއިލެކްޝަންސް ކޮމިޝަން ލޯކަލް ކައުންސިލްތަކުގެ އިންތިހާބު ފުއާދު ތައުފީގު + އަހުމަދު ޝަރީފް އާދަމް


Loa Kairi Kalhu Vun Huttuvaane Faseyha Gotheh! ލޯ ކައިރި ކަޅުވުން ހުއްޓުވާނެ ފަސޭހަ ގޮތެއް! – Huvadhoo News Loa Kairi Kalhu Vun Huttuvaane Faseyha Gotheh! Huvadhoo News\nލޯ ކައިރި ކަޅުވުން ހުއްޓުވާނެ ފަސޭހަ ގޮތެއް!\nހަމަ ނިދި ނުލިބުމުގެ ސަބަބުންނާއި ބައެއް ސިއްހީ މައްސަލަތަކާ ހުރެ ލޯ ކައިރި ކަޅުވުމަށް މެދުވެރިވެ އެވެ. އޭގެ ސަބަބުން މީހާގެ މޫނުގެ ރީތި ކަމާއި އުޖަލާކަން ގެއްލި އަމިއްލަ ނަފްސަށް ކުރާ އިތުބާރުވެސް ކުޑަވެއެވެ.\nނަތީޖާއެއްގެ ގޮތުން، ލޯކައިރިން ކަޅުކަން ފިލުވާލާނެ ގޮތަކާމެދު އަބަދުވެސް ފިކުރު ކުރެވެއެވެ. އެކަމަށްޓަކާ ތަފާތު ބޭސްތަކާއި ކެމިކަލުން ތަޣައްޔަރު ވެފައިވާ ޕްރޮޑަކްޓުތައް ބޭނުން ކުރެވެއެވެ.\nނަމަވެސް އެއީކީ އެންމެ ރަނގަޅު ގޮތެއް ނޫނެވެ. އޭގެ ބަދަލުގައި ގުދުރަތީ މާއްދަތައް ބޭނުންކޮށްގެން އެކަމަށް ހައްލެއް ލިބޭތޯ މަސައްކަތް ކުރުން މާ ބުއްދިވެރި އެވެ. އެގޮތުން މި ލިޔުމުގައި ގުދުރަތީ ބައެއް ބާވަތްތައް ބޭނުންކޮށްގެން ލޯކައިރިން ކަޅުކަން ފިލުވާލަނެ ގޮތްތަކަކަށް ބަލައިލާނަމެވެ.\nވިޓަމިން އީ، އަލޯވެރާ އަދި އާމަންޑު ތެޔޮ\nކުޑަތަށްޓަކަށް އެއް މޭޒުމަތީ ސަމްސާ އަލޯވެރާ ޖެލްކޮޅެއް އެޅުމަށްފަހު އޭގެ ތެރެއަށް ދެ ވިޓަމިން އީ ކެޕްސިއުލް ފިތާލާށެވެ. އަދި އެއް ސަމްސާ އާމަންޑު ތެޔޮވެސް އެއަށް އެޅުމަށްފަހު ރަނގަޅަށް އެކޮށްލާށެވެ.\nމި ތައްޔާރު ކުރެވުނު ކުރީމް ނިދަން އޮށޯތުމުގެ ކުރިން ލޯކައިރި ކަޅުވެފައި ހުންނަ ހިސާބުގައި އުނގުޅާލާށެވެ. ދެ ދުވަސްވަންދެން މި ފަދައިން ކަންތައް ކުރާށެވެ.\nތާޒާ ކިއުކަމްބާ އަކުން ދެފޮތި ނެގުމަށްފަހު ލޯމަތީގައި ބައްވާށެވެ. އަދި 15 ނުވަތަ 20 ވަރަކަށް މިނުޓު ވަންދެން މަޑުކޮށްލާށެވެ. އެއަށްފަހު ކިއުކަމްބާ ފޮތިތައް ލޯމަތިން ނަގާލަށެވެ.\nނިދަން އޮށޯތުމުގެ ކުރިން ތާޒާ އަލޯވެރާ ޖެލްކޮޅެއް ލޯ ކައިރި ވަށާލައިގެން ހާކާލާށެވެ. އަދި ހެނދުނު ހޭލައިގެން މޫނު ދޮވެލާށެވެ.\nއަލުވިއެއް ރަނގަޅަށް ދޮވެ ސާފު ކުރުމަށް ފަހު ތޮށި ނޮޅާލާށެވެ. އެއަށްފަހު އެ އަލުވި ގާނާލާށެވެ. އަދި އޭގެ ދިޔަ ފެލާލާށެވެ. އަދި އެ ދިޔަ ލޯ ކައިރީގައި ހާކާލާށެވެ.


Covid-19 Fethureythee Pakistan Furabandhu Koffi - Vaguthu\nކޮވިޑް-19 ފެތުރޭތީ ޕާކިސްތާނު ފުރަބަންދުކޮށްފި\nފިތުރު އީދާ ދިމާކޮށް ކޮވިޑްގެ ވޭދަނަތައް އިތުރުވެދާނެ ކަމަށް ލަފާކޮށް ނުވަ ދުވަހުގެ މުއްދަތަކަށް ޕާކިސްތާނު ފުރަބަންދު ކޮށްފިއެވެ.\nކޮވިޑުގެ ތިންވަނަ ރާޅާއެކު ޕާކިސްތާނުން އަންނަނީ ގިނަ ބަޔަކު ކޮވިޑަށް ފައްސި ވަމުންނެވެ. ކޮވިޑުން ދިފާއުމުވުމަށް އެގައުމުގައި މިދިޔަ އއަހަރުގެ އެޕްރީލް މަހުން ފެށިގެން އަންނަނީ އެކި ފިޔަވަޅުތައް އަޅަމުންނެވެ.\nމިއަދުން ފެށިގެން ގައުމުގެ ހުރިހާ ފިހާރަތަކެއް ބަންދުވާނެއެވެ. އަދި އިސްލާމް އާބާދުގައި އީދަށް ވިޔަފާރި ކުރުމަށް މީހުން ބޭރަށް ނުކުމެ އުޅުން ވަނީ މަނާ ކޮށްފައެވެ.\nއަލްޖަޒީރާގައި ރިޕޯޓު ކޮށްފައިވާ ގޮތުން އިންޑިއާ އަށް ކުރިމަތި ވެފައިވާ ހާލަތު ފެނި ޕާކިސްތާނު ސަރުކާރުގެ އިސް ވެރިން ތިބީ ބިރުންނެވެ. ވެންޓިލޭޓަރާއި އޮކްސިޖެން މަދުވެ، ކޮވިޑުގެ ރާޅުން އަރައި ނުގަނެވިދާނެ ކަމުގެ ބިރު އެމީހުންނަށް އޮތީ ހީވެފައެވެ.\nޕާކިސްތާނުގެ ޕްލޭނިންގް މިނިސްޓަރ، އަސަދް އުމަރު ވިދާޅުވީ ގައުމުގެ މިހާރުގެ ހާލަތަކީ ނުރައްކާ ހާލަތެއް ކަމަށެވެ. އޭނާ ވިދާޅުވީ ކޮވިޑާ ދެކޮޅަށް އަޅާފައިވާ ފިޔަވަޅުތައް ހަރުކަށި ކުރަން ޖެހުނީ ނުރައްކާތެރިކަން އޮތް މިންވަރު ބޮޑުކަމުން ކަމަށެވެ.\nކުރިޔަށް އޮތީ އީދުގެ ދުވަސްތަކަށް ވާއިރު، އީދު ފާހަގަ ކުރުމަށް ގިނަ ބަޔަކު އެއްވެ މަޖާ ކުރުމަކީ ސަގާފަތެވެ. މީގެ ކުރިން ވެސް ގިނަ ބަޔަކު އެއްވެ ފާހަގަ ކުރި ހަފްލާއަކާއި ގުޅިގެން ގައުމުގައި ކޮވިޑް ވޭދަނަތައް އިތުރުވެގެން ދިޔައެވެ.\nފިހާރަތަކާއި، ހޮޓާތައް ބަންދު ކުރި ނަމަވެސް، މިސްކިތްތައް ބަންދު ނުކޮށް ބެހެއްޓުމަށް ސަރުކާރުން ވަނީ ނިންމާފައެވެ.


ކޭބަލް ގަތުމާޢި ގުޅޭ\nރަށުގެ ބައެއް މަގުތަކާއި ދަނޑުވެރިކަންކުރާ ދަނޑުތަކަށް ކަރަންޓްލުމަށް SQ MM 2.5\n(2.5 ސްކެއަރ އެމްއެމް) ގެ 4000 މީޓަރ ސަޕުލައި ހޯދުމަށް ބޭނުންވެއެވެ.\nވީމާ، މިމަސައްކަތްކޮށްދިނުމަށް ޝައުގުވެރިވެލައްވާ ފަރާތްތަކުން 18 ފެބްރުއަރީ 2020 ވަނަ\nދުވަހުގެ 10:00 ގެކުރިން އަންދާސީ ހިސާބު ހުށަހެޅުމަށް ކައުންސިލް އިދާރާގައި ރަޖިސްޓްރީ ވުންއެދެމެވެ. އަދި އަންދާސީ ހިސާބު ހުށަހެޅުމަށް ރަޖިސްޓްރީ ކުރެއްވި ފަރާތްތަކުން 25 ފެބްރުއަރީ 2020 ދުވަހުގެ 10:00 އަށް ކައުންސިލް އިދާރާއަށް ދުރުވެ އަންދާސީ ހިސާބު ހުށަހެޅުއްވުން އެދެމެވެ.\nއަންދާސީ ހިސާބު ހުށަހެޅުމަށް ރަޖިސްޓްރީ ނުކުރައްވާ ފަރާތްތަކުންނާއި ގަޑި ޖެހިގެން ޙާޟިރުވާ\nފަރާތްތަކުން ހުށަހަޅާ އަންދާސީ ހިސާބު ބަލައިނުގަތުމަށް ވަނީ ހަމަޖެހިފައެވެ. އަންދާސީ ހިސާބު ހުށަހެޅުމަށް ބަދަލުގައި މީހަކު ފޮނުވާނަމަ އެކަންއެގޭނެ ލިޔުމަކާއި އައިޑީ ކާޑު ކޮޕީ ހުށަހަޅަންވާނެއެވެ. އަދި މިމަސައްކަތާއި ގުޅިގެން އަންދާސީ ހިސާބު ހުށަހެޅޭނީ ކުންފުނި ނުވަތަ އަމިއްލަ ފަރުދުންގެ ވިޔަފާރި ރަޖިސްޓްރީ އޮންނަ ނުވަތަ އެނޫންވެސް ވިޔަފާރީއެއްގެ ނަމުގައެވެ.\n16 ޖުމާދަލް އާޚިރު 1441\nސުންގަޑި: 18 ފެބުރުވަރީ 2020 1000


ލޮންޑައުންއަށްފަހު އެންމެ ގިނަ ބައެއް ގޫގުލްއިން ހޯދި މަންޒިލްތަކުގެ ތެރޭގައި ރާއްޖެ ލޮންޑައުންއަށްފަހު އެންމެ ގިނަ ބައެއް ގޫގުލްއިން ހޯދި މަންޒިލްތަކުގެ ތެރޭގައި ރާއްޖެ\nލޮންޑައުންއަށްފަހު އެންމެ ގިނަ ބައެއް ގޫގުލްއިން ހޯދި މަންޒިލްތަކުގެ ތެރޭގައި ރާއްޖެ\nނިޔާމަ ޕްރައިވެޓް އައިލެންޑް ފޮޓޯ : އައުޓް ދެއަރ މެގަޒިން\nކޯވިޑްގެ ލޮކްޑައުންއަށްފަހު އެންމެ ގިނަ ބައެއް ގޫގުލްއިން ހޯދި މަންޒިލްތަކުގެ ރާއްޖެ ހިމެނިއްޖެއެވެ.\nރާއްޖެ މިލިސްޓުގައި ހިމެނުނުކަން ހާމަކޮށްފައިވަނީ އޮންލައިންކޮށް ވިސާ އެޕްލިކޭޝަނާއި އެހެނިހެން ހިދުމްތައް ފޯރުކޮށްދޭ ފަރާތެއްކަމަށްވާ އޮފިޝަލް-އެސްޓާއިން "ގޫގުލް ކީވޯޑް ޕްްލޭނާ" ބޭނުންކޮށްގެން ކުރި ދިރާސާއަކުންނެވެ.\nބައިނަލްއަޤްވަމީ ފެންވަރުގައި ކުރިއަށްގެންދިޔަ މިދިރާސާއިން ދައްކާގޮތުން ލޮކްޑައުންއަށްފަހު އެންމެ ގިނައިން މީހުން ގޫގުލް އިން ހޯދި ދިހަ މަންޒިލްގެ ލިސްޓުގެ2ވަނައިގައި އޮތީ ރާއްޖެއެވެ. މިގޮތުން ރާއްޖޭގެ މަޢުލޫމާތު 1.8 މިލިއަން ފަހަރު ގޫގުލް މެދުވެރިކޮށް މީހުން ހޯދާފައިވާކަމަށް ދިރާސާއިން ދައްކައެވެ.\nމިދިރާސާއިން ދައްކާގޮތުން ރާއްޖެ މަންޒިލެއްގެ ގޮތުން ސާރޗްކުރުުގެ އިތުރުން ގިނަ ބަޔަކު ވަނީ ރާއްޖެއަށް އަންނަ ފްލައިޓްތަކާއި، ވަކިވަކި ޕެކޭޖުތަކާބެހޭ މަޢުލޫމާތުވެސް ހޯދާފައެވެ.\nލިސްޓުގެ 1 ވަނައިގައި އެންމެ ގިނަ މީހުން ގޫގުލް މެދުވެރިކޮށް ހޯދި މަންޒިލެއްގެ ގޮތުގައި ހިމެނިފައި އޮތީ އިޓަލީއެވެ. އެކި ފަރާތްތަކުން އިޓަލީ 1.94 މިލިއަން ފަހަރު ސާރޗްކޮށްފައިވެއެވެ. ދެވަނައިގައި ރާއްޖެ އޮތްއިރު، މިލިސްޓުގެ3ވަނައިގައި އޮތީ 1.7 ފަހަރު މީހުން ސާޗްކުރި މެކްސިކޯއެވެ. މިލިސްޓުގައި ހިމެނޭ އެހެން ޤައުމުތަކުގެ ތެރޭގައި ތައިލެންޑް، ސްޕެއިން އަދި ކެނެޑާވެސް ހިމެނެއެވެ.\nމީގެ ކުރިންވެސް ޔޫރަޕާއި، އެމެރިކާ އަދި މެދުއިރުމަތީގެ ފަތުރުވެރިކަމާބެހޭ އެކި އިދާރާތަކާއި، އޮންލައިން ވެބްސައިޓްތަކުން ކުރިއަށްގެންދިޔަ މިފަދަ ބައެއް ދިރާސާތަކުން ރާއްޖެ ވަނީ ކޯވިޑްއަށްފަހު އެންމެ ގިނަ މީހުން ދަތުރުކުރަން ބޭނުންވާ މަންޒިލްގެ ގޮތުގައި ފާހަގަވެފައެވެ.


މުބާރާތުގެ ޗެމްޕިއަންކަން ހޯދި ބަނޑޮސް ޓީމް ތައްޓާއެކު. ފޮޓޯ: ނިޝާން އަލީ / މިހާރު\nއާލާ އިންޓަ ރިސޯޓް ވޮލީބޯޅަ މުބާރާތުގެ ރިސޯޓް ޗެމްޕިއަންސް ލީގުގެ ތަށި ބަނޑޮސް މޯލްޑިވްސް އިން ހޯދައިފި އެވެ. އިއްޔެ ބަނޑޮހުގައި ކުޅުނު ފައިނަލް މެޗުން އެޓީމު މޮޅުވީ ވަން އެންޑް އޮންލީ ރީތި ރަށް ރިސޯޓާއި ވާދަކޮށް ތިން ސެޓު އެއް ސެޓުންނެވެ.\nމި މުބާރާތުގެ ޗެމްޕިއަންކަން މިދިޔަ އަހަރު ވެސް ހޯދީ ބަނޑޮހުންނެވެ. މިދިޔަ އަހަރުގެ ފައިނަލުގައި ބަނޑޮސް ވަނީ ސީދާ ތިން ސެޓުން ގްރޭންޑްޕާކް ކޮށްދިއްޕަރު ބަލިކޮށްފަ އެވެ.\nފޯރިގަދަ ކުޅުމެއް ފެނުނު އިއްޔެގެ މެޗުގެ ފުރަތަމަ ސެޓު ބަނޑޮހުން ގެންދިޔައީ 25-19 އިންނެވެ. މި ސެޓުން ބަލިވި ނަމަވެސް ޖެހިގެން އައި ސެޓުގައި ހިތްވަރު ނެރެ ރީތި ރަށުން ވަނީ 28-30 އިން ސެޓު ގެންގޮސްފަ އެވެ. މި ސެޓު ނިންމާލަށް ދެޓީމަށް ވެސް ފުރުސަތު ލިބުނުއިރު ފަހު ވަގުތު ކުރި ހޯދީ ރީތި ރަށުންނެވެ. ދެ ވަނަ ސެޓު ރީތި ރަށުން ގެންދިޔަ ނަމަވެސް ޖެހިގެން އައި ދެ ސެޓުގައި އެޓީމަށް އަސްލު ކުޅުން ތަކުރާރު ކުރެވޭގޮތެއްނުވި އެވެ. ނަތީޖާއަކަށްވީ ތިން ވަނަ ސެޓާއި ހަތަރު ވަނަ ސެޓު ކާމިޔާބުކޮށް ބަނޑޮހުން ތަށި ޔަގީންކުރުމެވެ. ބަނޑޮހުން މެޗުގެ ތިން ވަނަ ސެޓު 25-20 އިން ގެންދިޔައިރު ޗެމްޕިއަންކަން ކަށަވަރުކުރި ސެޓު ގެންދިޔައީ 25-19 އިންނެވެ.\nއިއްޔެގެ މެޗާއެކު ބަނޑޮހުން ވަނީ މި އަހަރުގެ މުބާރާތުގައި ތިން ފަހަރު ރީތި ރަށް ބަލިކޮށްފަ އެވެ. ފައިނަލުގެ ކުރިން ކުޅުނު ޒޯން އެކެއްގެ ފުރަތަމަ މެޗާއި އެ ޒޯނުގެ ފައިނަލް މެޗުން ވެސް ބަނޑޮސް ވަނީ ތިން ސެޓު އެއް ސެޓުން ރީތި ރަށް ބަލިކޮށްފަ އެވެ.\nއިއްޔެގެ ފައިނަލް މެޗު ޝަރަފްވެރިކޮށްދެއްވުމަށް ޔޫތު އެންޑް ސްޕޯޓް މިނިސްޓަރު އަހުމަދު މަހްލޫފް އާއި ޓުއަރިޒަމް މިނިސްޓަރު އަލީ ވަހީދު އަދި ސްޕޯޓްސް ކޮމިޝަނަރު ހީނާ އަހުމަދު ސަލީމް (ބޮޑު ހީނާ) ވަނީ ވަޑައިގެންފަ އެވެ.\nރިސޯޓް ޗެމްޕިއަންސް ލީގުގެ ޑްރީމް ޓީމުގައި ހިމެނުނީ ޗެމްޕިއަން ބަނޑޮސް ޓީމުގެ އިސްމާއީލް ސާޖިދު (ކުޑަކާއްޓެ)، އިޝާން މުހައްމަދު (ބަޓިސް)، އަހުސަން، ހުސައިން ރަޒާން އަދި ރީތި ރަށުގެ ތިން ކުޅުންތެރިން ކަމަށްވާ އަހުމަދު ނަބީލް އާއި ހަސަން އިބްރާހީމް އަދި އާދަން ނަސީމް އެވެ. މުބާރާތުގެ އެންމެ މޮޅު ކޯޗުގެ މަގާމް ހޯދީ ބަނޑޮހަށް އިރުޝާދުދިން ގައުމީ ވޮލީ ޓީމުގެ ކުރީގެ ކޯޗް މުހައްމަދު ސާޖިދު (ކާއްޓޭ) އެވެ.\nޜިސޯޓް ޗެމްޕިއަންސް ލީގު ވޮލީ މުބާރާތް\nފީއަލި ކުޅިވަރު ފެސްޓިވަލްގެ ފުރަތަމަ ފައިނަލް މިރޭ އައިއޯއައިޖީ: ގުރޫޕްގެ ފަހު މެޗުން ބަލިވުމުން ފިރިހެން ވޮލީ ޓީމު ވެސް ކަޓައިފި ދެ ވަނަ މެޗު ވެސް ލަންކާ ވޮލީ ޓީމް ކާމިޔާބުކޮށްފި


ހިތުގެ ޝަކުވާ… 21 – Esfiya\nހިތާމަ މަޖާ ލޯބި6days ago\nހިތުގެ ޝަކުވާ… 21\nރިއާޝްގެ ފަރާތުން އެއްވެސް ޖަވާބެއް ނުލިބުމުން ރައިޝާ ގޮސް ޔާޝްގެ ކައިރީގައި ހުއްޓިލިއެވެ. އަދި ހަމަ އެ ސުވާލު ތަކުރާރު ކޮށްލިއެވެ. ރައިޝާގެ ހާލަތު ފެނުމުން ރީޝާއާއި، ދުރުގައި އެ މަންޒަރު ބަލަން ހުރި ނައިރާގެ ހިތުގައިވެސް ރިއްސާލިއެވެ. “ރައީ……” ޔާޝްއަށް ބުނެވުނީ އެހިސާބަށެވެ. “ކިހިނެއްވީ..؟ ކިހިނެއްހޭވީ..؟!” މިފަހަރު ރައިޝާއަށް ހަޅޭއްލަވައިގަނެވުނީއެވެ. މާއިޝް ހެޔޮހާލުގައި ލެއްވުމަށް އެދި އޭނާ ދިޔައީ ހިތާހިތުން ކޮންމެ ސިކުންތަކުވެސް ދުޢާ ކުރަމުންނެވެ. އެކަމުންވެސް މަންފާއެއް ލިބޭނެކަމުގެ ފޮނި އުންމީދުގައެވެ. އެހެންނަމަވެސް، ދެން ޔާޝްގެ ފަރާތުން ލިބުނީ އޭނާ ދުވަހަކުވެސް އަޑުއަހަން ބޭނުންވި ޖަވާބެއް ޖަވާބެއް ނޫނެވެ. “އައިމް ސޮރީ ރައި… ބަޓް މާއިޝް އިޒް ނޯ މޯރ…” އެހެން ބުނެވުނު ތަނާހެން ޔާޝްގެ ލޮލުންވެސް ކަރުނަ ފައިބަން ފެށިއެވެ. އެއާއެކު ރައިޝާއަށް ހީވީ މުޅި ދުނިޔެ އެނބުރިގަތްހެނެވެ. އެ ކުޑަކުޑަ ހިތުގެ މައްޗަށް މީހަކު ފައިން އަރާ ޗިސްކޮށްލާ ކަހަލަ އިޙުސާސެއް ކުރެވުނެވެ. ދެފައިން ވަރު ދޫވެގެން ބިންމައްޗަށް ވެއްޓުނު އިރު އެ ދެލޮލުން ހޯސްލާފައި ކަރުނަތައް އާދެއެވެ.\n“ގޯޑް… ވައި..؟ ވައި އިޒް ދިސް ހެޕަނިން ޓު މީ..؟ ޖަސްޓް ވައި..؟ ވައި މީ..؟” ގިސްލަގިސްލާފައި ބާރަށް ރޯން ފެށުނު އިރު، ރައިޝާއަށް ދިޔައީ އަމިއްލަ ހާލަތާއި މެދު ޝަކުވާ ކުރެވެމުންނެވެ. މިވަގުތު ރައިޝާގެ ހާލަތު ފެނުމުން އެންމެ ހަރު ހިތްވެސް މަޑު ކަފަކޮޅަކަށް ވާނެކަން ޔަޤީނެވެ. މި މަންޒަރު ބަލަން ކުޅަދާނަ ނުވުމުން ރީޝާ ގޮސް ރައިޝާގެ ކައިރީގައި ހުއްޓުނެވެ. އަދި ރައިޝާއާ އެއްވަރަށް ގުދުވެލުމަށްފަހު، ރައިޝާގެ ގައިގައި ބައްދާލިއެވެ. “ރައީ.. ޕްލީޒް.. ސްޓޮޕް ކްރައިންގ.. ލިސެން ޓު މީ ފަރސްޓް.. ކާމް ޑައުން-” ރައިޝާގެ ގައިން ދޫކޮށްލުމަށްފަހު ރީޝާ ބުނަން އުޅުނު ޖުމްލަ ފުރިހަމަ ނުކުރެވެނީ ރައިޝާ ރީޝާގެ އަތް ފޮޅުވާލުމުންނެވެ. ހައިރާންވެފައި ރީޝާއަށް ރައިޝާއާ ދިމާއަށް ބަލައިލެވުނީ ރައިޝާ ރުޅިއައިސްފައި ހުރިކަން އެނގުމުންނެވެ.\n“ކާމް ޑައުން..؟! ހައު އޮން އަރތް ކޭން އައި ކާމް ޑައުން އިން އަ ސިޓުއޭޝަން ލައިކް ދިސް..؟! ޓެލް މީ…؟! ޑޫ ޔޫ އީވެން ނޯވ ހައު ޑިފިކަލްޓް ދިސް ސިޓުއޭޝަން އިޒް ފޯރ މީ..؟! ޑޫ ޔޫ ހޭވް އެނީ އައިޑިއާ..؟! ހާނ..؟! ޓެލް މީ..” ވެފައި ހުރި ދެރައާއިއެކު އައިސްފައި ހުރި ރުޅިން ރައިޝާއަށް ކިޔޭ ނުކިޔޭ އެއްޗެއްވެސް ނޭނގޭ ފަދައެވެ. “ބަޓް ރައީ… ފަރސްޓް ލިސެން ޓު ވަޓް އައިމް ސޭއިން! މާއިޝް އިޒް-” ރީޝާ މިފަހަރުވެސް ކިޔައިދޭން އުޅުނެވެ. އެހެނަސް، އެކަން ކާމިޔާބުނުވީ އަނެއްކާވެސް ރައިޝާ ހަޅޭއްލަވައިގަތުމުންނެވެ. “ޔެސް އައި ނޯވ! އައި ނޯވ ދެޓް ހީ އިޒް ޑެޑް! ނޯ ނީޑް ޓު ޓެލް މީ އެގެއިން އެގެއިން! ޕްލީޒް… ޖަސްޓް… ޖަސްޓް ސްޓޮޕް…” ރުޅިއައިސް ރަތްވެފައި ހުރެ އޭނާގެ ވާހަކަ ފެށިނަމަވެސް، ނިންމާލި އިރު އެ އަޑު ވަނީ ކުރަކިވެފައެވެ. އެންމެ ފަހު ޖުމްލަ ރައިޝާއަށް ބުނެވުނީވެސް ވައި އަޑަކުންނެވެ. ހާލަތު އިތުރަށް ގޯސްވަމުން ދާތީ ރީޝާއަށް ޔާޝްއާއި ދިމާއަށް ބަލައިލެވުނެވެ. ދެން ހުއްޓާލާށޭ ބުނާފަދަ ގޮތަކަށެވެ. ޔާޝްވެސް ބޯޖަހާލީ ރީޝާއާ އެއްބަސްވުމުގެ ގޮތުންނެވެ. އެދެމެދުގައި ސިއްރުން ލޮލުގެ މެސެޖެއް ބަދަލު ކުރެވުނު ފަދައެވެ.\nބިންމަތީގައި ކަކޫ ޖަހައިގެން އިނދެ ރޮމުން ދިޔަ ރައިޝާއަށް ގިނަ ބައެއްގެ ހަމްދަރުދީގެ ނަޒަރުތައް ހުއްޓެމުން ދިޔައެވެ. ގިސްލަގިސްލާފައި ރޮމުން ދިޔައިރު ހީވަނީ ދުވަހަކުވެސް އުފަލެއް ނުލިބޭ އިންސާނެއްހެންނެވެ. ދުނިޔެމަތިން ފޫހިވެފައިވާ ފަދައަކުންނެވެ. އޭނާއާ ދިމާއަށް ބަލަމުން ދިޔަ އެންމެންގެ ނަޒަރުތައް ހުއްޓިފައިވީ ނަމަވެސް، ރައިޝާއަށް އެއިން އެއްވެސް މަންޒަރެއްވެސް ނުފެންނަ ފަދައެވެ. އެ ދެލޮލުން އަދިވެސް ދިޔައީ ހުއްޓުމެއްނެތި ކަރުނަ ފައިބަމުންނެވެ. ހީވަނީ އޭނާގެ ހިތުގައި މީހަކު ވަޅިއަޅާ ކޮށާލާހެންނެވެ.\nއެހެނަސް، އެ ކަރުނަތަކަށް ހުއްޓުމެއް އައީ ކުރިމަތިން އިވުނު ފިރިހެންވަންތަ އަޑުންނެވެ. ފުރަތަމަ ބަލައިލާ ހިތްވެސް ނުވެފައި އޭނާ އިނީ އެއީ ހީވި ހީވުމެކޭ ހިތަށް އަރާފައެވެ. އެހެންނަމަވެސް، ކުރިމައްޗަށް ބަލައިލަން މަޖުބޫރުވީ އަނެއްކާވެސް ހަމަ އެ އަޑުން “ރައި”އޭ ކިޔާ ގޮވާލުމުންނެވެ. މިފަހަރު ދަންނަ އަޑެކޭވެސް ހީވިއެވެ. ތިންވަނަ ފަހަރަށްވެސް ހަމަ އެމީހަކު ރައިޝާގެ ނަން ގޮވާލުމުން ރައިޝާއަށް ބަލައިލަން މަޖުބޫރުވީ އެއީ ކާކުކަން ޔަޤީން ވުމުންނެވެ.\nއިސްޖަހައިގެން އިން ރައިޝާ މަޑުމަޑުން އިސް ނަގާފައި އެ އަޑު އައި ދިމާއަށް ނަޒަރު ހިންގާލިއެވެ. އެމީހާގެ މޫނު ފެނުނު ހިނދުު ޤަބޫލުވެސް ނުކުރެވިފައި ރައިޝާއަށް ބަލަހައްޓައިގެން އިނދެވުނެވެ. ކުރިމަތީގައި ހުރި މީހާ ހިނިތުންވެލުމުން ރައިޝާއަށް ކޮޅަށް ތެދުވެވުނީ ކުއްލިއަކަށެވެ. އަދި ހުވަފެނެއްގައިވާ ފަދައިން ރައިޝާއަށް އެ މީހާއާ ދިމާއަށް ދެވުނެވެ. އަދިވެސް ޤަބޫލު ނުކުރެވިފައި ހުރެ ރައިޝާއަށް ގޮސް އެމީހާގެ މޫނުގައި ދެއަތުން ހިފަހައްޓާލެވުނެވެ.\n“މާއިޝް……” ރައިޝާގެ އަނގައިން ބޭރުވި ހަމައެކަނި ނަމަކީ އެއީއެވެ. “ވެއިޓް.. ވެއިޓް.. ނޯ ނޯ ނޯ.. އިޒް ދިސް ރިއަލް..؟ ބަޓް… ބަޓް ހައު ކޭން ދިސް ބީ ރިއަލް..؟ އޭމް އައި ހެލޫސިނޭޓިންގ..؟ ގޯޑް.. ނޯ…” ކުރިމަތީގައި ހުރި މާއިޝްގެ މޫނުން އަތް ދޫކޮށްލާފައި ރައިޝާއަށް އަމިއްލަ ބޮލުގައި ދެއަތުން ހިފަހައްޓާލެވުނީ ވާނުވާ ނޭނގުމުންނެވެ. އަނެއްކާވެސް ރައިޝާއަށް މާއިޝްއާ ދިމާއަށް ބަލައިލެވުނެވެ. އާއެކެވެ. ކުރިމަތީގައި އެ ހުރީ ހަމަ މާއިޝްއެވެ. އޭނާގެ މާއިޝްއެވެ. އެ ހުރީ ހަމަ ހެޔޮ ހާލުގައެވެ. ގައިގެ ހަންގަނޑުގައި ކޫރުމެއްހާ ހިސާބުވެސް ނެތެވެ. ދެން ޔާޝްމެން އެބުނީ ކީކޭހެއްޔެވެ؟ އަނެއްކާ އޭނާއަށް އެކަނި މާއިޝް ފެންނަނީ ބާވައެވެ؟ އެކަމަކު އެހެން ވާނީ ކިހިނެއް ހެއްޔެވެ؟ “އެކަމް… ދެންމެގަ… ދެންމެގަ ކުޑަބެ އެ ބުނީ… މާއިޝް.. ކިހިނެއް…؟” ރައިޝާގެ އަޑު ނުކުތީ މަޑުމަޑުންނެވެ. ކައިރީގައި ހުންނަ މީހަކަށް ކިރިޔާ އިވޭ ވަރަށެވެ. އެއާއެކު، އަނެއްކާވެސް އެ ލޮލުން ކަރުނަ ފައިބަން ފެށިއެވެ. އެ ގިސްލުމުގެ އަޑު މަޑުންމަޑުން ބާރުވާން ފެށިއެވެ. ދެންމެ ދެންމެ ބިންމައްޗަށް ވެއްޓިދާނެއޭ ހީވާ ވަރަށް ބޮލުގައި ރިހެން ފެށިއެވެ.\nރައިޝާގެ މި ހާލަތު ބަލަން އިތުރަށް ކުޅަދާނަ ނުވުމުން މާއިޝް ކުރިއަށް ޖެހިލާ ރައިޝާގެ ގައިގައި ބައްދާލިއެވެ. އެ ބާރުގަދަ ދެއަތުގެ ތެރޭގައި ރައިޝާ ހައްޔަރު ކޮށްލީ ދުވަހަކުވެސް ދޫނުކުރާނަމޭ ބުނާ ފަދައަކުންނެވެ. “ރައީ.. ޔެސް އިޓްސް މީ.. މީ ހަމަ މާއިޝްއޭ.. ރައިގެ މާއިޝްއޭ.. ޓްރަސްޓް މީ..” ރައިޝާގެ ބުރަކަށީގައި މަޑުމަޑުން ފިރުމަމުން މާއިޝް ވާހަކަ ދެއްކީ ރައިޝާ ހަމައަކަށް އެޅުވުމުގެ ގޮތުންނެވެ. ކުރިމަތީގައި މި ހުރީ ހަމަ މާއިޝްކަން ޔަޤީންވުމާއެކު ރައިޝާއަށް އަނެއްކާވެސް ރޮވެން ފެށުނެވެ. މާއިޝް ހެޔޮހާލުގައި ހުރިތަން ފެނުމުން އެ ހިތަށް ބުނަން ނޭނގޭ ފަދަ ހަމަޖެހުމެއް ލިބިގެން ދިޔައެވެ. އެ ދެލޮލުން އޮހޮރެމުން ދިޔައީ އުފާވެރިކަމުގެ ކަރުނައެވެ. މާއިޝްގެ އުނަގަނޑުގައި އަތް ވަށާލުމަށްފަހު އެ މޭމަތީގައި ބޯއަޅައިގެން ރައިޝާ އެތައް އިރެއް ވާންދެން އޮތެވެ. ދުވަހަކުވެސް ދޫކޮށްލަންބޭނުންނުވާ ފަދައަކުންނެވެ. ދޫކޮށްލައިފިއްޔާ މުޅި އުމުރަށް މާއިޝް ގެއްލިގެން ދާނެޔޭ ހިތަށް އަރަނީއެވެ. ދެން ދުވަހަކުވެސް މާއިޝް ނުފެންނާނެޔޭ ހީވަނީއެވެ.\nކައިރީގައި ތިބެގެން އެ މަންޒަރު ބަލަމުން ދިޔަ ނައިރާ، ރިއާޝް، ޔާޝް، އަދި ރީޝާގެ ލޯވެސް ވަނީ ފެންކަޅި ވެފައެވެ. އެދެމީހުންނާ ދިމާއަށް ބަލައިހައްޓައިގެން ތިބި އިރު އެމީހުންގެ ރޭވުން ކާމިޔާބުވީތީ އުފާކުރެވުނެވެ. “އެހެމް އެހެމް.. އަދިވެސް ދޫކުރާކަށް ނުވޭތަ..؟ މިހާރު މަށަށް ހީވަނީ ވާ ވަރަށް ބެއްދިފަހެން ހުންނާނީ..” ކަރުކެހިލުމަށްފަހު ރިއާޝް ބުނެލީ އެމީހުންގެ ސަމާލުކަން ހޯދުމަށެވެ. އެ އަޑު އިވުމުން ރައިޝާއާ މާއިޝް މަޑުމަޑުން ދުރުވެލިއެވެ. ރައިޝާގެ މޫނުމަތި ފެނުމުން މާއިޝްގެ ހިތުގައި ރިއްސާލިއެވެ. ގިނަ އިރު ރުއިމުގެ ސަބަބުން އެ ބޯކިރު ކޮޅެއް ފަދަ ހުދު ދެލޯ ވަނީ އެކަށް ރަތްވެފައެވެ. މުޅި މޫނުމަތީގެ ތާޒާކަން ގެއްލިފައި ހުރި އިރު ކޮށްފައި ހުރި މޭކަޕްތައްވެސް ވަނީ ފޭދިފައެވެ. އޭރުވެސް ރައިޝާގެ މުޅި ހަށިގަނޑު ތުރުތުރު އަޅަމުން ދާކަން މާއިޝްއަށް ފާހަގަ ކުރެވުނެވެ.\n“ރައީ.. އިޓްސް އޯކޭ.. ސްޓޮޕް ކްރައިންގ ނައު.. އައި އޭމް އެލައިވް.. ކޮމްޕްލީޓްލީ ހެލްތީ.. އިޓްސް އޯކޭ ނައު.. ޕްލީޒް ސްޓޮޕް ކްރައިންގ.. އިޓް ރިއަލީ ހަރޓްސް މީ ޓު ސީ ޔޫ ކްރައި…” ރައިޝާގެ މޫނުގައި ދެއަތުން ހިފެހެއްޓުމަށްފަހު މާއިޝް ބުނެލިއެވެ. “ރިއަލީ..؟ އިޓް ހަރޓްސް ޔޫ ޓު ސީ މީ ކްރައި..؟ ވައި..؟” ނޭފަތް ދަމާލަމުން ރައިޝާ އަހާލިއެވެ. އެ ނޭފަތް ރަތްވެފައި، ދެކޯ ފުއްޕާލާފައި ރައިޝާ އެހެން އަހާލި ގޮތުން މާއިޝް ގާތަށް ހިނި އައެވެ. “ބިކޯޒް އައި ލަވް ޔޫ.. އައި ލަވް ޔޫ ސޯ މަޗް ރައީ.. އީވެން ވޯރޑްސް ކާންޓް ޑިސްކްރައިބް މައި ލަވް ފޯރ ޔޫ..” ރައިޝާގެ ކަރުނަތަށް ފުހެދިނުމަށްފަހު މާއިޝް ސީދާ ރައިޝާގެ ލޮލަށް ބަލަހައްޓައިގެން ހުރެ ބުނެލިއެވެ. އެއާއެކު ރައިޝާގެ ހިތް އުފަލުން ފޮޅުނު ފަދައެވެ. މާއިޝްގެ އެ ލޯބިވެތި ލަފްޒުތައް އޭނާގެ ކަންފަތަށް އިވުނީ ލުއިލުއި މިޔުޒިކެއް ފަދައިންނެވެ. “އައި ލަވް ޔޫ ޓޫ މާއިޝް..” ރައިޝާއަށް ބުނެވުނީ އޭނާގެ އިޚްތިޔާރުން ބޭރުގައެވެ، އެހެންނަމަވެސް، އެއީ އޭނާގެ ހިތުގެ އެދުމެވެ. ހިތުގައިވާ ލަފްޒުތަކެވެ. ލޯތްބަކީ އެހާވެސް ބާރު ގަދަ އެއްޗެކެވެ. ހިތުގައި އޮންނަ އެއްޗެއް ފޮރުވަން ނުކުޅެދޭ ވަރު ކޮށްލާ ފަދަ އިޙުސާސެކެވެ. ރައިޝާގެ އެ ޖަވާބުން މާއިޝްގެ ހިތްވެސް އުފަލުން ފޮޅުނެވެ. ހަމަ އެވަގުތު ބަނޑުގައި ކޮކާ އުދުހޭ ފަދަ އިޙުސާސެއް ކުރެވުނެވެ. ވަގުތުން ރައިޝާ ގެނެސް އެ މޭތެރޭގައި ބޮނޑި ކޮށްލެވުނެވެ. އޭރު އެދެމީހުންގެ ހިތުގެ ތެޅުން ހުރި ބާރުމިން އެކަކު އަނެކަކަށް ވަޒަން ކޮށްލެވުނެވެ.\n“އަޅެ ދެން ހުއްޓާލަބަލަ.. ހެޔޮ ނުވާނެ… މަގޭ ލޯ..” ލޯމަތީގައި އަތް އަޅައިގެން ހުރެ ރިއާޝް އެހެން ބުނެލި ގޮތުން ރައިޝާއަށާއި މާއިޝްއަށް އެދިމާ ބަލައިލެވުނެވެ. އެއާއެކު ރައިޝާއަށް ފޯރި އަރައިގަތެވެ. “އެހެން ދޯ.. ގައިމު އެ ދުވަހު ދޮންބެއާ ނައިއާ ދެމީހުން ގަތް ގަނޑު މަ ދުށީމޭ.. ހަހް..” ރައިޝާ ލޯ ހަނިކޮށްލިއެވެ. ރައިޝާގެ ޖަވާބުން ރިއާޝްއަށް ބުނާނެ އެއްޗެއް ނޭނގި ބޯ ކަހާލެވުނީއެވެ. ނައިރާ ވަގުތުން އިސްދަށަށް ޖެހިއެވެ. އެވަގުތު އެތާނގައި ގުގުމާލީ އެންމެންގެ ހުނުމުގެ އަޑެވެ. އެހެންނަމަވެސް ރައިޝަ ކުއްލިއަކަށް ކަމެއް ހަނދާންވީ ފަދައަކުން މާއިޝްގެ އަތުން ވީއްލިގަނެ، ވަކިވަކިން އެންމެންގެ މޫނަށް ނަޒަރު ހިންގާލިއެވެ.\n“މީ އަސްލު ކޮން ކަމެއް..؟ ދޮންބެމެން ކިހިނެއް ޕްލޭނބް ކުރީ..؟ ދޮންބެއަށާ ކުޑަބެއަށް ނުވެސް އެނގޭނު މާއިޝްއެއް.. ދެން ކިހިނެއް..؟” ރައިޝާ އަހާލީ ނޭނގިފައި ހުރެއެވެ. “ހޫމް.. އަސްލު ވީ ގޮތަކީ…… މަ ވަރަށް ކުރިން މާއިޝްއާ ވާހަކަ ދެއްކިން.. ހަނދާންވޭތަ އެއްކަލަ ދުވަހު މަ ލަންޗް ބްރޭކް ނަގަން ނުގޮސް ކްލާހުގަ އިނީމެއްނު ބޮލުގަ ރިއްސަނީއޭ ކިޔާފަ.. އެދުވަހު މަ އަސްލު އިނީ މާއިޝް ކުރާ ނުކުރާ ކަމެއް ބަލަން ވެގެން.. ދެން ރައި ބުނީމެއްނު ކޮންމެސް މީހަކު ރައިއަށް ދިން ނޯޓްކޮޅެކޭ ދޯ.. މަށަށް އެދުވަހު އެނގުނީ މާއިޝްގެ ނޯޓްފޮތުގަވެސް ހުރީ ހަމަ އެކުލައިގެ ގަނޑުތަކެއްކަން.. ރައިއަށް އެ ނޯޓްކޮޅު ދިނީ މާއިޝް.. ދެން މާއިޝްއަށް ފަޅާއެރީ މަ ފާރަލީކަން.. ދެން އަހަރުން ދެމީހުން އޭރުއްސުރެ މިކަންތައް ޕްލޭން ކުރަމުން ދިޔައީ.. އާޝްމެން ކައިރިވެސް ބުނީ މަ.. މީގެ ވީކެއްވަރު ކުރިން އަހަރުން އެންމެން ވެގެން ޕްލޭންކޮށް ނިންމީ.. މަށެއް ބޭނުމެއް ނޫން އެހާ ލޭމްކޮށް ރައިގެ ޕްރޮޕޯޒަލް ޕްލޭން ކުރާކަށް.. އެހެންވެ މިގޮތަށް ޕްލޭން ކުރީ.. ތަންކޮޅެއް ދިގުކޮށް ކުޅިކޮށް.. އައި އޭމް ސޯ ގްރޭޓް..” އަމިއްލަ ނަފްސާއިމެދު ފަޚުރުވެރި ވެފައިވާ ގޮތަކަށް ނައިރާ ވާހަކަ ނިންމާލިއެވެ.\n“ޕިސް ޕިސް.. މަށަށް އޭރުވެސް އެނގުނޭ މީނަ ބްރޭކް ގަޑީގަ ލަންޗް ނުނަގާ އިނދެގެން ކޮންމެވެސް ގަނޑެއް ގަންނާނެކަން.. ދެން މަށަށް އެ ނޯޓްކޮޅު ދިނީ މާއިޝްއޭ.. އެއީ ހަމަ މާއިޝް ލިޔެފަތަ..؟ ހާދަ ހީނުވޭ..” ރައިޝާ މާއިޝްއާ ދިމާއަށް މަލާމަތް ކޮށްލިއެވެ. މާއިޝް އިސްޖަހާލާފައި ބޯ ކަހާލި އިރު އެތުންފަތުގައި ރަކި ހިނިތުންވުމެއް ވިއެވެ. “އެކަމް.. ނައި ގިނަ ވަގުތު އުޅެނީ މަށާ އެއްކޮށެއްނު.. ދެން ކިހިނެއް މަށަށް ނޭނގުނީ ރައިއާ މާއިޝްއާ ދެމީހުން ޓަަޗްގަ ތިބިކަން..؟” ރައިޝާ އަނެއްކާވެސް އަހާލިއެވެ. “ޕިސް.. ނޫނެކޭ.. ރައިއަށް ފެންނާނެ.. ޔާޝްބެމެންގެ ވެޑިން އޮތް ދުވަހު މާއިޝް ގުޅީމަ ރައިއެއްނު ފޯނު ނެގީ.. މަ ބުނީމެއްނު ކޮންމެސް ޝަޒާނެކޭ ދޯ.. އެއީ މާއިޝްއޭ ގަޅިބޯ..” ނައިރާ ރައިޝާގެ ބޮލުގައި މަޑުމަޑުން ޖަހާލިއެވެ. “އާނ.. އެއްކަލަ ފޮނިބޮކިބާ ދޯ.. އެކަމް ކީއްވެ ފޮނިބޯކިބާގެ ނަމުގަ ސޭވްކޮށްފަ އިނީ..؟” ނައިރާ ޖެހި ހިސާބުގައި ފިރުމާލަމުން ރައިޝާ ވާހަކަ ދެއްކިއެވެ. “ވަޓް ދަ ހެލް..؟ ފޮނިބޯކިބަލޭ..؟ ބަލަ މަންޖޭ.. މަ ކޮން ގޮތަކުން ފޮނިބޯކިބަލަކާ ވައްތަރީ..؟ އޭނނ..؟” މާއިޝް އެހެން ބުނުމުން ނައިރާ ދެލޯ މަރާ ބާރުކޮށްލިއެވެ. “އާން.. އެއީ ދޯ.. އަނޭ.. މީ.. މަ.. އަސްލުގަ ދެން.. ދެން ސޮރީއޭ ބްރޯ.. މިއަދު ބަދަލު ކުރާނަމޭ.. އޯކޭނު..” ބުނާނެ އެއްޗެއް ނޭނގުމުން ނައިރާ ކޮންމެވެސް އެއްޗެކޭ ކިޔާފައި މަތިބައްދާލިއެވެ. އެއާއެކު އަނެއްކާވެސް އެންމެން ހޭން ފެށިއެވެ.\n“އެކަމް މަ މި ހުރީ ވަރަށް ރުޅި އައިސް އިނގޭ.. ހެޔޮނުވާނެ ތިކަހަލަ ބޮޑެތި ދޮގު ހަދާކަށް.. މަ ކިރިޔާއޭ ބިރުން މަރުނުވީ.. އެކަހަލަ ކަންތައް ކުރާކަށްވެސް ނުވާނު.. މަ ކިރިޔާ ދުނިޔޭގަ ހުރީ..” ރައިޝާ ކޮންމެެވެެސް ވަރަކަށް ހިތްހަމަ ނުޖެހުނެވެ. “ސޮރީ ރާރާ.. އިޓް ވޯޒް ނައިރާގެ އައިޑިއާއެއް.. ސޯ ބްލޭމް ހަރ..” ރިއާޝް އަވަހަށް ނައިރާގެ ބޮލުގައި ހުރިހާ އިލްޒާމެއް އެޅުވުމުން ނައިރާއަށް ހައިރާންވެފައި ރިއާޝްއާ ދިމާއަށް ބަލައިލެވުނެވެ. “ނޯ.. އީވެން ޔޫ ޕާރޓިސިޕޭޓެޑް އިން ދިސް ޕްލޭން.. ވީ އޯލް ޑިޑް! ޔޫ ޖަސްޓް ކާންޓް ޕުޓް ދަ ހޯލް ބްލޭމް އޮން މީ..” ނައިރާ ކުސްތަޅާލި ގޮތުން ރައިޝާ ކައިރިއަށް ހިނިއައެވެ. “ހެހެ.. އިޓްސް އޯކޭ.. ނައު އައިމް ހެޕީ.. ހެޕީ ދޭން އައި އެވަރ ވޯޒް..” މާއިޝްއާ ދިމާއަށް ލޯބިން ފުރިގެންވީ ނަޒަރަކުން ބަލައިލަމުން ރައިޝާ ބުންޏެވެ. ބަދަލުގައި މާއިޝްވެސް ހިނިތުންވެލިއިރު، އެ ލޮލުގައި ވަނީ ރައިޝާއަށްޓަކައި ނިމުމެއް ނެތް ފުން ލޯތްބެވެ.\n“އެކަމް ތިމީހުން ހާދަ މޮޅޭ އެކްޓް ކުރަން.. އެސްޕެޝަލީ ނައި.. އާނ އެތާނގަ ހުރި ގޮތަށް ހުރެފަ ހަމަ ފެއްޓީ ބިންމައްޗަށް ވެއްޓިގަނެފަ ރޯން ވިއްޔަ.. އަދި ރޯން ފެށީވެސް އެހާ ބާރަށޭ.. މަ ބިރާ އެއްވަރަށް ލަދުވެސް ގަތް.. އެތާ ތިބި އެންމެން މީނަޔާ ދިމާއަށް ބަލަން ތިބި އިރުވެސް މީނަ ހަމަ އެކްޓިންގަ.. ތިބިއްޔާ ތިބިހާ ބަޔަކު ތިބީ އަހަރުމެންނާ ދިމާއަށް ބަލަން.. މަ ލަދުވެސް ގަނެއްޖެ.. އެ ހުރިހާ ޑްރާމާއެއް އެތާ ކުޅުނު އިރު… ޕިސް ޕިސް.. ބޯ ހަލާކު..” ރައިޝާ މަޑުމަޑުން ނިތުގައި ޖަހާލިއެވެ. “ހަހާ! އައި ނޯވ.. ކުރިޔަށް އޮތީ ފާތިމަތް ނަހުލާގެ ފިލްމެއް.. މިއުޅޭ ނިއުމާާ މެންނަށް ވުރެ މޮޅަށް އެކްޓް ކޮށްލާނަން.. މި އާޝްއަށް ރޯން ނޭނގިގެން އެންމެ ފަހުން އަހަރުންނަށް ޖެހުނީ ލޮލަށް އަޅަން ބޭސް ގަންނަން.. އެވަރުން މީނައަށް އެ ކަރުނަތިއްކެއް އޮއްސުނީ.. މަ ކިހާ މޮޅު ދޯ..” ނައިރާ އުނަގަނޑުގައި އަތް ވިއްދާލާފައި ބުމަ އަރުވާލިއެވެ. “ވެއިޓް.. ބްރޯ.. މަންޖެގެ ފޯނުވެސް ވީ އެތާ ބިންމަތީގަ ދޯ.. ޔަގީނޭ ނުނަގާކަން ތި އައީ.. މިހާރު ނޭނގެ ސަލާމަތުން އެތާ އޮންނާނެ ކަމެއްވެސް..” ކުއްލިއަކަށް ކަމެއް ހަނދާންވީ ފަދައިން ރައިޝާ ބުނުމުން ނައިރާއަށް ދެލޯ ބޮޑުކޮށްލެވުނެވެ. “އޯހ މޭން ހޮލީ ޝިޓް! ޝިޓް! ޝިޓް! ޝިޓް! މަގޭ ފޯނު.. މަ ހަނދާންވެސް ނެތް.. ހުސްވެސް އެކްޓިންގަ މަށަށް އުޅެވުނީ.. ޝިޓް.. މަ ދަނީ..” އެހެން ބުނެފައި ނައިރާ ދުއްވައިގަތެވެ. “އޭ.. ނައީ މަޑުކުރޭ.. މަ މިދަނީ.. ސައިކުގަ ދާން މަޑުކުރޭ.. އޭރުން އަވަސްވާނެ.. އޭއި! ޕިސް ޕިސް.. މި މަންޖެ ކަންފަތް ބީރުވީތޯޗެއް.. ނައީ…” ނައިރާއަށް ގޮވަމުން ގޮވަމުން ރިއާޝްވެސް ގޮސް ލިފްޓަށް އެރިއެވެ.\nނައިރާމެން ދިޔުމުން ރައިޝާއަށް ޔާޝްމެންނާ ދިމާއަށް ބަލައިލެވުނެވެ. އަދި މަޑުމަޑުން ގޮސް ރީޝާގެ ދެއަތުގައި ހިފާލިއެވެ. “ކުޑަބެދައްތާ އައިމް ސޯ ސޮރީ.. ވަރަށް ވަރަށް ބޮޑަށް ސޮރީ މާ ބާރަށް ވާހަކަ ދެއްކުނީމަ.. އައި ޖަސްޓް.. އައި ޑިޑިންޓް ނޯވ ވަޓް ވޯޒް ހެޕަނިންގ.. އޯލް އޮފް ދެޓް ވޯޒް ޖަސްޓް ޓޫ މަޗް ފޯރ މީ ޓު ހޭންޑްލް އެޓް ވަންސް.. ދެޓް ވޯޒް ޖަސްޓް ޓޫ މަޗް ޕްރެޝަރ އޮން މީ އެންޑް އައި-” ރައިޝާގެ ޖުމްލަ ފުރިހަމަ ނުކުރެވުނީ ރީޝާ ވާހަކަ ދައްކަން ފެށުމުންނެވެ. “އިޓްސް އޯކޭ ރައީ.. އައި ކޭން އަންޑަރސްޓޭންޑް.. އިފް އައި ވޯޒް އިން ޔުއަރ ޝޫޒްް އީވެން އައި ވުޑެވް ހޭޑް ދި ސޭމް ރިއެކްޝަން.. އިޓްސް އޯކޭ.. ނައު ޗީރ އަޕް.. ވިޝް ޔޫ ބޯތް އަ ބްރައިޓް ފިޔުޗަރ..” ރައިޝާގެ ކޮލުގައި ހިފާލުމަށްފަހު، ހީލާފައި ރީޝާ ދިޔައީ އޭނާގެ ރޫމްއަށެވެ. އޭނާގެ ބްރޭކް ގަޑި ހަމަވެފައިވާތީއާވެސް އެކުގައެވެ.”ރައި ކުޑަބެވެސް ދަނީ އިނގޭ ކޮމްޕެނީއަށް.. ބައްޕަ އުޅޭނެ މިހާރު ލަސްވެގެން.. މާއިޝް ރައި ގެއަށް ލައިދެއްޗެ އިނގޭ.. އޯކޭ ބާއި..” ޔާޝްވެސް ހީލާފައި ގޮސް ލިފްޓަށް އެރިއެވެ.\nޔާޝް ދިޔުމުން ރައިޝާއާއި މާއިޝް އެކަކު އަނެކާ ދިމާއަށް ބަލައިލިއެވެ. ކުޑަ އިރުކޮޅަކަށް ދެމީހުންނަށް އެކަކު އަނެކަކުގެ ލޮލަށް ގެއްލިފައި ތިބެވުނެވެ. އެހެން ތިބެވުނު އިރު އެތާ އިތުރު ބަޔަކު ތިބިކަން ހަނދާންވެސް ނެތް ފަދައެވެ. އެހެންނަމަވެސް، އެ ހިމޭންކަން ފޫދުއްވާލީ ރައިޝާގެ އަޑުންނެވެ. “މޫނު ވަރަށް ހަޑިވެފަ ހުރީ.. އެބަ އަންނަން ވޮޝްރޫމްއަށް ގޮއްސަ މޫނު ދޮވެލައިގެން..” އިސްޖަހާލަމުން ރައިޝާ ބުނެލީ މަޑުމަޑުންނެވެ. ބަދަލުގައި މާއިޝް ހަމައެކަނި ބޯޖަހާލާފައި ހިނިތުންވުމަކުން ފުއްދާލީއެވެ. ރައިޝާ ގޮސް ފާޚާނާއަށް ވަނުމުން މާއިޝް އެތާ ހުރި ގޮނޑިބަރީގައި އިށީނދެލާ، ފޯނާ ކުޅެން ފެށީ ވަގުތު ދުއްވާލުމުގެ ގޮތުންނެވެ. “މާއިޝް…” ކުރިމަތިން މީހަކު އޭނާއަށް ގޮވާލި އަޑު އިވުމުން މާއިޝް ފޯނުން ނަޒަރު ވަކިކޮށްލިއެވެ. އަދި ކުރިމައްޗަށް ބަލައިލީ ދަންނަ އަޑެއްހެން ހީވާތީއެވެ. އެވަގުތު ފެނުނު ސޫރައަކުން މާއިޝްއަށް ކުއްލި ސިހުމެއް ލިބުނެވެ. ކުރިމަތީގައި އެ ހުރީ އޭނާ މިތަނުން ބައްދަލުވެދާނެ ކަމަށް އުންމީދު ކުރި މީހެއް ނޫނެވެ. އަވަސްއަވަހަށް ފާޚާނާއާ ދިމާއަށް ބަލައިލެވުނީ ރައިޝާ އެ މަންޒަރު ފެންނަ ހިސާބުގައި ހުރިތޯ ބެލުމަށެވެ. ރައިޝާ އެތާ ބޭރުގައި ނެތުމުން ހަމަޖެހުމުގެ ނޭވާއެއް ދޫކޮށްލުމަށްފަހު މާއިޝް ކުރިމަތީގައި ހުރި މީހާއާ ދިމާއަށް ބަލައިލީ ސުވާލުން ފުރިގެންވީ ނަޒަރަކުންނެވެ.\nWow v v salhi ingey mi part vx Naayoo ❤\nAlhey Raisha ah Ehn hadhan heyo vx nuvaanu.. E dhari Haadha varakah roe laafiyeyey.. Ethaa thibi meehunge hithah vx thadhu nuvany dhw😂Ekameact thah vhk aeema handhaan vee Ehkala Rey rulhi aiss gen ulhunu mathin😂fathimath nahula ge film eh nooney kiyaafa..\nKaakutha Maaish kairiah aeee.. V v serious ingey 😉☺\nLyyyyyyssssmmm n myyyyyyssmmmm loabikolhooo😘❤💕\nGud night n sweet dreams 😂🌃\nawwwwn tyssssmm lwbikolhuuu… haha aan dhw ehn hadhan heyo vx nuvaanu… evarah rounu iru vxemeehunge hithah hama ekahcheh vx naaranee kanneynge dhw.. lol..\naan ekkala rey dhw.. pis pis.. dhnereyge vhk nudhakkabala brooo… ekm ma adhivx mi huree ekmaa vrh curious vefa ingey.. just saying.. hehe…\neii kaaku kan ingeyne nxt prt ga… inthizaaru kohlaa!\nlymmmmmmmmm nd mymmmmmmmmmm dhooneeee\nu2ss nd tvgc darling\ngud morning mashah migadeega kiyeynee… hahahahaha…\nWow naayuuuu wow whatasuprise ❤❤❤\nVrh nice mi part vxx Masha Allah ❤\nI was Hama shocked naayuuu haahda moleyy\nGalde that maaish alive Kan brw ma vxx ❤❤raishaa akaa ehvarah shocked vi ❤\nHahahahaha foni bowkibaa vxx falaaereenu hahahahah ❤❤🤣🤣🤣🤣🤣\nHinyaa gen huvaaa❤❤🤣🤣🤣🤣🤣\nBtw kaaku baa eyyy maasih ah govee so curious❤❤\nHahahaha moley moley acting gadu molu ❤❤🤣🤣🤣🤣🤣🤣\nStay safe and tvgc ❤❤\nhha surprise vejje dhw.. nayoo eyruvx buneemennu eaa dhera nuvaashey dhw..\nthankiu sooo much sisoooo… yhh glad shw maaish alive kan… alhamdhu lillah! haha manje raisha ah vure dhera vefaviyya huree maaish maru veemavx…\nhahahaha aan dha lmaoooo…\neii kaaku kan ingeyne nxt prt ga…let’s wait…\nhahaha aan mo;hu dhw…\nu2ss nd tvgc darl…\nWaa waa vrh vrh vrh rythi mi prt vex ❤😘 Masha Allah.. Nai haadha molhei dhw act vex kuran.. filmeh kulhuniyyaa vaa rangalhu 😂 Vrh birun ingei hurrvuny mi prt kiyamun dhiya iruvex.. n ryn buneemehnnu dhw prank kurany kamah vex vedhaane eyy 😎😆 hehe.. anekkaa Maai ahegowy kaaku baa.. vrh curious 💕 Cyu in nxt prt nayu dhoony 💖\nawwwnnn thaniuuu Ryyn darl… haha nai vx molhee hama ekani kaakah nooney 😉 act kuran vxemanje molhey… hahahaha lmaooo… aan jeheyne filmeh kulhen laan vx dhw… dhn ekamaa ulhenvee kanneynge dhw… lol.. alheyyy thioyoh ganna bireh dhw… thi biru kandaalaafa thankolheh bold vebala darl… hahahahaha nayaa maru nuvaneeheh maaish mareh nuvaane… lol.. yhhh ryyn ge guess rangalhey dhw… congrats… dhn hadhiyaa eh onnan vaane dhw guess rangalhu veema.. hehehe… koacheh beynumeee?? eii kaaku kan vx ingeyne nxt prt ga.. mifaharuvx guess eh kohlaba dhoonee… ryyn vrh molhennu guess kuran dhw 😉 hehehe… yhhh c u in nxt prt lwbii…\nu2ssnd tc darling…\nEhehe anytime nayu darlu ❤😊 ryn beynumy nxt prt 😄😅 oof.. guess eh kollafaanan dhn.. maai ge dad kanneyge govaaly.. wedhaane mum kamah vex .. assu ryn ehaa molheh nuvaane ingei guess kiraakah.. nayu ah ehn hyviyas 😆❤\nohh heheh.. nt prt kudakoh las vedhaane kuda personal kameh dhimaa gn… dhn school feshenvaa irah ready vaatheeaa ekuvx.. sorry…\nohh guess rangalhuthw balaalan jeheynee hama nxt prt ah wait kohlaashey… haha.. ehn dhw… nayoo ah hama heevanee ryn vrh molhu vaaney guess kuran.. heheh..\nnaa ma mifaharu nethin dhigukoh cmnt liyaakah ekam kurukoh fonikon bunagnyaa\nvaahaak hama habeys ehvvana nai ah ves reesh ah ves dhen thibi characters ahves actu kurun hama varah furihama so wow that was nice 🥰🥰👍\ndhen maaish kon kuhjakaa vaahaka dhahkkan huttaa baa rai ah fennnaaanee😁\nalhey magey lwbi lwbi luvzyyyyy… haha haan kuru koh foni koh dhw mifaharu thi bunely.. heheh…\nawww thaniu darlooo… rly appreciate that ingey! haha nai mn vx bunee vrh bodah thanks oa thi kohdhevvi thaureef ah 😉 hahahahaha lmao… maaish vhk dhakkan huri kujjaa ingeynee nxt prt ga… inthizaaru kohlaa dhen ingey.. heheh… ly!\nއެހެނިހެން ލޯބި November 26, 2020\nހިތާމަ އެހެނިހެން ލޯބި February 23, 2018\nހަޤީޤަތް ނޭނގެނީ ކީއްވެބާ…؟ (5ވަނަބައި)\nހިތާމަ November 10, 2017\nހިތާމަ މަޖާ ލޯބި March 19, 2019


ޒީން – Esfiya\nލޯބި April 10, 2020\n‘މިއީ ލާރާ..’ ކަޅު ކުލައިގެ މިނީ ސްކާރޓަކާއި އަޅި ކުލައިގެ ކުރު ގަމީހެއް ލައިގެން ހުރި އަންހެންކުއްޖާ އެއް ލޯ މަރާލަމުން ހީލިއެވެ.\n‘އަހަރެންނަކީ ސުހާ’ ދެން ހުރި އަންހެނކުއްޖާގެ ހުދު ދަތްތައް ފެންނަވަރަށް ހީލިއެވެ.\n‘ހޫނ..؟’ އާހިލް ގެ ކައިރީގައި އިން ނިޒާރު އެ ދެކުދިން ބޭނުންވެގެން އުޅޭ ކަންތައް އޮޅުންފިލުވާލުމުގެ ގޮތުން ނިތް އަރުވާލިއެވެ.\n‘…އެންމެ ރަނގަޅުތަ އަހަރެމެން މިތާ އިށީންދެލިޔަސް؟’\nއެތަނުގައި ހުސް މޭޒެއް ހުރިތޯ ނިޒާރު ބަލާލިއެވެ. އަދި ކަރުކެހިލާފަ ހީލިއެވެ. ‘މިތާ ވަރަށް ބައިވަރު ހުސް މޭޒު އެބަހުރި’\nއެ ދެ އަންހެން ކުދިން ހެމުން އާހިލް އަށް ބަލާލިއެވެ.\n‘އަސްލު އަހަރެމެން ބޭނުންވީ ތައާރަފްވެލަން.’ އޮނަގަނޑުގައި އަތް ވިއްދާލާފަ ސުހާ ގުދުވެލިއެވެ.\n‘އެންމެ ރަނގަޅު. އަހަރެންނަކީ ބޮންޑް… ޖޭމްސް ބޮންޑް’ ނިޒާރު ބުނެލިއެވެ.\nއާހިލް އަށް މި އަޑު އިވި ހައިރާންވެ ހުރެ ނިޒާރު އާއި ދިމަ ބަލާލާ އެއް ބުމަ އަރުވާލިއެވެ. އާހިލް ހުރީ އޭރުވެސް ފޯނެއްގައެވެ. އޭނާގެ ސެކްރެޓަރީ އަށް މަސައްކަތް ކުރަންވީގޮތް އޮޅުންފިލުވައިދޭށެވެ.\nއެ ދެ އަންހެންކުދިންވެސް ބުމަ އަރުވާލިއެވެ.\n‘އޭނައަށް ކިޔަނީ ކޮން ނަމެއް؟’ އެއް އަންހެން ކުއްޖަކު އާހިލް އާއި ދިމާއަށް އިނގިލި ދިއްކޮށްލިއެވެ.\n‘ސްޓާރކް. ޓޯނީ ސްޓާރކް.’\nއިނގިރޭސި ފިލްމެއްގައި އުޅޭ ‘އަޔަން މޭން’ ގެ ނަން ބުނާ އަޑުއިވި އާހިލް ކޮށި އެރިއެވެ.\n‘ތިއީ ޖޯކެއްތަ؟ އެއީ އަޔަން މޭން އެއް ނޫން.’\n‘އޫމްމް.. އަހަރެމެންނާ އެކީ ހިނގާލަން ދެވިދާނެތަ؟ ފިލްމެއް ބަލާލައި، ރެސްޓޯރެންޓަށް ގޮސްލާ..؟..’\n‘އަހަރެމެން ވަރަށް ބިޒީ. ބައިވަރު ކަންތައް ކުރަން އެބަހުރި.އެކަހަލަ ކަންތަކަށް ވަގުތެއް ނެތް.’ ނިޒާރު އެ ދެކުދިންގެ އެދުމަށް އިންކާރުކޮށްލިއެވެ.\n‘ހާދަ ފޫއްސޭ. އަހަރެންނަށް ހަމަ ޔަގީން ތީނަގެ ބޮސް އެއްބަސްވާނެ.’ ލާރާ ތަޅުންގަނޑުގައި ފައިން ޖަހާލިއެވެ.\nއާހިލް ފޯނު ކަނޑާލާފައި އެ އަންހެންކުއްޖާ އާއި ދިމާލަށް އެނބުރެލިއެވެ.\n‘އޯ.. ތިމާއަށް ނުވިސްނޭ ކަންތަކުގެ ވާހަކަ ދައްކާއިރު މާ ފޫހި. އަހަރެން ޔަގީންކަމާއެކު ބުނަން ތީނައަށް ކުރަން އެނގޭނީ އެންމެ ކަމެއް. ފިރިހެނުންނާއެކު ނިދުން. ދޯ؟..’\nއެދެކުދިން އެކަކު އަނެކެއްގެ މޫނަށް ބަލާލިއެވެ. އެ ދެ އަންހެން ކުދިން ދަށު ކޮށްލައި ދެރަކޮށްލުމުގެ ނިޔަތުގައި އާހިލް ބުނި އެއްޗެއްކަން އިހްސާސްވާން އެ ކުދިންނަށް ވަގުތު ކޮޅެއް ނެގިއެވެ. އެ ދެ އަންހެންކުދިން ކޮފީ ޝޮޕުން ނިކުމެގެން ދިޔައީެވެ.\nނިޒާރަކީ އާހިލްގެ ޑްރައިވަރެވެ. އަދި ބޮޑީ ގާރޑްއެވެ.\n‘އޮފީހަށްތޯ؟’ ނިޒާރު އަހާލިއެވެ.\n‘ހޫނ.’ އާހިލް ކާރުގައި ހަމަޖެހިލިއެވެ.\nއާހިލް އަށް އެ ކޮފީ ވަރަށް ކަމުދިޔައެވެ. މިހާތަނަށް އާހިލް އަށް ބޮވުނު އެންމެ މީރު އެސްޕްރެސޯއެވެ.\n‘އަދި އަންނަންވާނެ މި ކޮފީ ޝޮޕް އަށް. މާދަމާ.’ ކޮފީ ޝޮޕްއަށް ބަލަމުން އާހިލް ބުނެލިއެވެ.\n‘އެންމެ ރަނގަޅު’ ނިޒާރު ހީލިއެވެ. ނިޒާރަށްވެސް ކޮފީ ވަރަށް މީރުވިކަހަލައެވެ.\nނިޒާރުގެ އުމުރު އުޅޭނީ 40-30 ގެ މެދުތުރޭގައެވެ. އޭނާވަނީ ބޮޑީގާރޑް ޓްރެއިނިންގް ހަދާފައެވެ. އޭނާ އާއި އާހިލްއާއި ދެމެދު އޮންނަނީ ހަމައެކަނި ޑްރައިވަރ-ބޮޑީގާރޑް ގުޅުމެއްނޫނެވެ.\nނިޒާރުގެ އާއިލާ ވަރަށް ކުރީއްސުރެ އެ ގޭގައި މަސައްކަތްކުރެއެވެ. އާހިލް ކުޑައިރުވެސް ނިޒާރާއެކު އުޅެއެވެ. އޭރު ނިޒާރުވެސް އުުމުރުން ޅަ ވާނެއެވެ.\nއާހިލް އާއި ނިޒާރު ވަރަށް ގުޅެއެވެ. އާހިލް ދެކެނީ އެއީ އާހިލްގެ ބޭބެއެއްގެ ގޮތުގައެވެ. އާހިލްގެ އެންމެ ގާތް ރަހުމަތްތެރިޔާ އީނާޝް ގެ އިތުރުން އާހިލްގެ ހަގީގަތް އެންމެ ރަނގަޅަށް އެނގޭނީ ނިޒާރުއަށެވެ. އާހިލްގެ އާއިލާއަށްވުރެ ރަނގަޅަށެވެ.\nއާހިލް ސްކޫލްގައި ގްރޭޑް 4ގައި ކިޔަވަން އުޅުންއިރު އާހިލް އަށް ކުދިން ‘ބުލީ’ ކޮށް މަލާމަތްކުރިކަން އެންމެ ފުރަތަމަ އެނގުނީވެސް ނިޒާރަށެވެ. އޭނާއާއި ކުދިން ދިމާކޮށް ހެދީ މުއްސަނދި އާއިލާއެއްގެ ކުއްޖަކަށްވީތީއެވެ. އޭރުގައި އޭނާވަރަށް ހިމަވެފައި ދިގުކޮށް ހުންނާތީވެސްމެއެވެ.\nއާހިލް އޭރު ގޭގައި ރޯން އިންނަތަން ނިޒާރުއަށް ވަރަށް ގިނައިން ފެންނާނެއެވެ. އެއިރު އާހިލް ދެރަވެ އެކަމާއި ހިތާމަ ކުރާނެއެވެ. ސްކޫލަށް ދާހިތްކެނޑި އޭނާގެ އަމިއްލަ އާއިލާއާއި ދޭތެރޭ ހިތްހަމަ ނުޖެހެން ފެށިއެވެ. އެހާ މުއްސަނދި އާއިލާއެއްގެ ދަރިއަކަށްވީތީއެވެ.\nހޮނިހިރު ދުވަހެކެވެ. އާހިލްގެ މައިންބަފައިން އެއިރުވީ ރާއްޖެއިން ބޭރުގައެވެ.\nނިޒާރު އާހިލްއަށް ‘ބޮކްސިންގް’ ،ތަޅަން ދަސްކޮށްދިނެވެ. ފައިން ޖަހާނެ ގޮތާއި ، އަތުން ޖަހާނެ ގޮތާއި، އަމިއްލަ ނަފްސް ދިފާއު ކުރާނެ ގޮތެވެ.\nމިކަންވީ އާހިލް ކުރާހިތްވި ކަމަކަށެވެ. އާހިލް އިތުރަށް ދަސްކުރަން ބޭނުްވިއެވެ. މިކަމުގެ ތެރެއިން އާހިލް ބަރުވެ، ހަށިގަނޑު ވަރުގަދަވިއެވެ. އޭގެ ފަހުން ކޮންމެ ޗުއްޓީއެއްގައި އާހިލްއާއި އޭނާގެ ރަހުމަތްތެރިޔާއަށް ނިޒާރު ‘ބޮކްސިންގް’ ދަސްކޮށްދެއެވެ.\nއާހިލް އަށް ސްކޫލަށްދާން ހިތްވަރަކަށް ވިއެވެ.\nކްލާހުގެ ހުރިހާ ކުދިން ބަލިކޮށްލުމަކީ އުނދަގޫ ކަމެއް ނޫންކަން އާހިލްއަށް ވިސްނުނީއެވެ. ނަމަވެސް ބައެއް ކުދިން އެއިރުވެސް މަލާމަތްކޮށް ހަދައެވެ. އެއްވެސް ކުއްޖެއް އިސްވެ ނުޖަހަނީސް އާހިލްއަށް ދަސްވެފަ ހުރި އެއްވެސް ތެޅުމެއް ބޭނުން ނުކުރަން އާހިލްވަނީ ނިޒާރުއަށް ވައުދުވެފައެވެ.\nއެއްދުވަހަކު އާހިލް އާއި މަލާމަތްކުރަމުން ކުއްޖަކު އާހިލް ގެ ގައިގައި ބާރަށް ޖެހިއެވެ. އާހިލް ރުޅި ގަދަވެ ،އެކުއްޖާގެ ގައިގައި ދެ ފަހަރަކު ޖަހާ، އެ ކުއްޖާ ވައްޓާލިއެވެ. އެކުއްޖާގެ އަނގަމަތި ފަޅައިގެންގޮސް ލޭ އަޔެވެ.\nއެ ދުވަހުގެ ފަހުން އާހިލް އާއި ކުދިން މަލާމަތް ކުރުން ހުއްޓާލިއެެވެ. އާހިލް ރުޅިއައިސްދާނެތީ އެކިދިން ބިރު ގަނެއެވެ. އެ ދުވަހު ޕްރިންސިޕަލް އޮފީހަށް ގެންގޮސް މައްސަލަ ބެލުމުން އާހިލް އަށް ބްލީކުރާކަން އޭނާގެ މައިންބަފަންނަށް އެނގުނެވެ. އަދި އާހިލް އަށް ޕްރިންސިޕަލް ހަމްދަރުދީވެ މައާފު ދިނެވެ.\nއާހިލް ބޮޑުވަމުން އައިއިރު ނިޒާރުގެ ފަރާތުން ވަރަށްގިނަ ކަންތައް ދަސްކުރިއެވެ. އޭނާއަށް ބޮޑީގާރޑް ޓްރެއިނިންގެ ތެރޭގައި ދަސްވެފައި ހުރި އެއްޗެހި، ބަޑި ހަތިޔާރުފަދަ ތަކެތި ބޭނުންކުރާނެގޮތްތައް އާހިލްއަށް ދަސްކޮށްދިނެވެ. ނިޒާރުވީ ހުރިހާ ކަމެއްގައި އާހިލް ގެ ބައިވެރިއަށެވެ.ގާތް އެކުވެރިއަކަށެވެ. ކާރާއި ސައިކަލު ރޭސްވެސް އެންމެ ބާރު ސްޕީޑުގައި އެމީހުން ޖައްސާއުޅުނެވެ.\nނަމަވެސް އާހިލްގެ އާއިލާ މީހުންނާއި އޭނާ ދަންނަ އެންމެންވެސް އޭނާ ދެކެނީ ތަފާތު މީހެއްގެ ގޮތަށެވެ.\nމޮޅު،ވިސްނުންތޫނު،ވަރުގަދަ،ގާބިލް، ހަރުކަށި މީހެއްގެ ގޮތުގައެވެ. އެއްވެސް ގޮތަކަށް މަޖާކޮށް ހަދާ އާދައިގެ ދިރިއުޅުމެއް އުޅޭ މީހެއްގެ ގޮތުގައި ނުދެކެއެވެ.\nފެށުނީއްސުރެ އާހިލްގެ މައިންބަފައިން އާހިލް ތައްޔާރުކުރަމުން އައީ މޮޅު މީހަކަށް ހެދުމަށެވެ.އެއީ ކޮންމެވެސް ދުވަހަކުން އެ އާއިލާގެ ހުރިހާ ޒިންމާއެއް ނަގައި ވިޔަފާރީއާއި ހަވާލުވާން ހުރި ފަރާތަކީ އާހިލްކަމުގައި ވާތީއެވެ.\nއާހިލްއަށް ބައެއް ގައުމުތަކުގައި ވާހަކަދައްކާއުޅޭ ބަސްތައްވެސްވަނީ ދަސްކޮށްދީފައެވެ.އިނގިރޭސި ބަހުގެ އިތުރުން ގްރީކް، ޕޯޗުގީޒް، ސްޕެނިޝް، ފްރެންޗް، ހިންދީ، ޗައިނީޒް އަދި ފިލިޕީނޯ ބަސް އިނގެއެވެ.\nދެ އަހަރު ކުރިން، އުމުރުން ބާވީސް އަހަރުގައި އާހިލް ވަނީ ބިޒްނަސް އެޑްމިނިސްޓްރޭޝަން ނިންމައި ގްރެޖުއޭޓް ވެފައެވެ. އެއިރުންފެށިގެން އޭނާ މަސައްކަތް ކުރަނީ އާއިލާގެ ވިޔަފާރީގެ ތެރޭގައެވެ.ދުނިޔޭގެ ބޮޑު ޝިޕިންގް ކޮމްޕެނީއެކެވެ. ‘އުގޭލް އިންޓަރނޭޝަނަލް ހޯލްޑިންގް ކޯރޕަރޭޝަން’ އެވެ.\nމިހާރު އޭނާއަކީ އެތަނުގެ ވައިސް ޕްރެޒިޑެންޓް އެވެ. އޭނަގެ ދަށުން މަސައްކަތް ކުރަން ތިބޭ ބައެއް މުވައްޒަފުން ދެކޭ ގޮތުގައި އޭނާއަކީ ހަރުކަށި މީހެކެވެ. ކޮންމެ މަސައްކަތެއްވެސް ނިމިފަ ހުންނަންޖެހެނީ އެންމެ ފުރިހަމައަށެވެ.\nމިއީ އެމީހުންނަށް ރަނގަޅަކަށް ހަދާފައި އޮންނަ ގަވާއިދެއް ކަމެއް އެ މީހުންނަށް ގަބޫލުނުކުރެވެނީއެވެ.\nއެމީހުންގެ އެ ދުނިޔޭގައި ގިނައީ ވާދަވެރީންނެވެ. އެ ވިޔަފާރީ ދަށް ކޮށްލަން، ހުއްޓުވައިލަން ބަނޑުހައިވެފައި ތިބޭ އެތައް ބިޒްނަސްމެން އެއް އުޅެއެވެ.\nއާހިލްގެ އަޒުމަކީ އެ ވިޔަފާރީ، އެ ބިޒްނަސް ހުއްޓުނަ ނުދިނުމެވެ. ދުނިޔޭގެ އެކި ހިސާބުގައި އެ މީހުންގެ އެތައް މުވައްޒަފަކު އެބަތިއްބެވެ. ވިޔަފާރީ ބަނގު ރޫޓު ވެއްޖެނަމަ އެ އެންމެންނާއި އެ މީހުންގެ އާއިލާ ހާލުގައި ޖެހިދާނެތީއެވެ…..\nއާހިލްއަށް އޮފީހަށް އާދެވުމާއެކު ސެކިޔުރިޓީ ގާރޑުން ސަލާމް ގޮވާލިއެވެެ. އާހިލް އެ މީހުންނަށް ބަލާލުމަށްފަހު އާ އެކޭ ބުުނުމުގެ ގޮތުން ބޯ ތަޅުވާލިއެވެ. އޭނާ އޮފީހަށް ވަނެވެ. އޭނާއަށް ހާއްސަކުރެވިފައިވާ ލިފްޓް އަށް ދިޔުމަށެވެ.\nއޮފީހުގައި ގިނަ އަދަދެއްގެ މުވައްޒަފުން އުޅެއެވެ. އެއްބަޔަކު އެއިރު އައިކަހަލައެވެ. އަނެއް ބަޔަކު ލިފްޓް ހުޅުވެންދެން އިންތިޒާރުގައެވެ. އާހިލް ވަނުމާއެކު އެންމެންގެ އަޑުމަޑުވެ މުޅިތަން ހަމަހިމޭންވިއެވެ. ގަޑީގެ ކަށި ހިނގާ އަޑު ނޫން އެހެން އަޑެއް ނީވޭވަރަށެވެ. އެންމެން ގަނޑުވެފައި ހުރިކަހަލައެވެ. ހާސްކަމާއި ބިރު ގަނެފައި ތިބިކަން އެ މީހުންގެ މޫނުމަތިން އެނގެއެވެ.\n‘އައްސަލާމް އަލަިކުމް އާހިލް ސަރ’\nއެންމެން ސަލާމް ގޮވާލިއެވެ. އެހެން ދުވަސްތަކެކޭ އެއްގޮތަށް ސަލާމް ބަލައިގަތްކަން އެންގުމުގެ ގޮތުން އާހިލް ހަމައެކަނި ބޯ ތަޅުވާލީއެވެ.\nއާހިލް ލިފްޓް އިން ނިކުމެ އޭނާ އަށް ހާއްސަކުރެވިފައިވާ ބަޔަށް ދިޔައެވެ. ނިޒާރުވެސް އާހިލްގެ ފަހަތުން ދިޔައެވެ.\nކަޅު ކުލައިގެ ތިރިއަކާއި ރަތް ކުލައިގެ، ކަރު ބޮޑު، ކުރު ޓޮޕް ކޮޅެއް ލައިފައި ، ގަދަ ރަތް ކުލައެއް ތުންފަތުގައި ޖައްސައިގެން ހުރި އަންހެންކުއްޖެއް އާހިލްއާއި ދިމާއަށް ހީލިއެވެ.\n‘އައްސަލާމްއަލަިކުމް އާހިލް ސަރ. އަޅުގަނޑަކީ ވިޝްކާ. އާހިލް ސަރގެ އާ ޕާރސަނަލް އެސިސްޓެންޓް.’ އެ އަންހެންކުއްޖާގެ ލޮލުގެ ދިގު އެސްފިޔަތައް ތަޅުވާލިއެވެ.\nއާހިލް އެ އަންހެންކުއްޖާ އަށް ބަލާލުމަށްފަހު އިނގިލިގޮށްވާލިއެވެ. އަދި އަވަސްކޮށްލާފައި އެތެރެއަށް ވަނެވެ.\n‘މިވަގުތުން ފެށިގެން ވިޝްކާ ތިހުރީ ވަޒީފާއިން ވަކިކުރެވިފައި.’ ނިޒާރު ބުނެލިއެވެ…\nDear are you translating the story “the girl who he never see” from wattpad.. there isn’talittle change at all.. plx bring your own work without using others hard work\nYes it isatranslation, to those who haven’t read it or wants to read the dhivehi version. Sorry but not inawrong way.. if you enjoy reading this _ i’ll continue. Or else i’ll stop. What do you say?\nI’ll post my own story after finishing this..\nSis be original! 😉\nAlhe nuhuhtachey mi vaahaka kuriyah gendheba people who dont like the story can stop reading the story but there is people who still wanna read the story anyway im waiting for the next part ao excited\nއެގުޅުން ވަކިނުވެވޭނެ 7\nލޯބި September 25, 2016\nލޯބި November 19, 2018


Kuriah Oiy Hafthaa Thakuge Thereygai Minimum Wage Eh Iulaan Kureveyne: Fayyaz - Vaguthu\nކުރިއަށް އޮތް ހަފްތާތަކުގެ ތެރޭގައި މިނިމަމް ވޭޖެއް އިއުލާންކުރެވޭނެ: ފައްޔާޒު\n2 މަސް ކުރިން ( ޖުލައި 13, 2021 )\nއިކޮނިމިކް މިނިސްޓަރު ފައްޔާޒު އިސްމާއިލް "ވަގުތަށް" ދެއްވި ހާއްސަ އިންޓަވިއުއެއް؛- ވަގުތު އިމޭޖަސްް- މުހައްމަދު އަފްޒަލް\nކުރިއަށް އޮތް ހަފްތާތަކުގެ ތެރޭގައި މަސައްކަތްތެރިންގެ އެންމެ ކުޑަ އުޖޫރާ ނުވަތަ މިނިމަމް ވޭޖް އިއުލާން ކުރެވިގެންދާނެ ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެއެވެ.\nމިނިމަމް ވޭޖެއް ކަނޑައެޅުމަކީ ރައީސް ސޯލިހްގެ ރިޔާސީ ވައުދެކެވެ. އަދި 2019 ވަނަ އަހަރު އެމްޑީޕީ އިން ރައްޔިތުން މަޖިލިސް އިންތިހާބަށް ނިކުތްއިރު ވެސް އެންމެ ބޮޑަށް ވައުދުވި އެއްކަމަކީ މަޖިލީހުގެ އަޣުލަބިއްޔަތު ލިބިއްޖެނަމަ މިނިމަމް ވޭޖެއް ކަނޑައެޅުމުގެ ވައުދެވެ.\nމިނިމަމް ވޭޖް ކަނޑައެޅުމާއި ގުޅޭ ގޮތުން ފައްޔާޒް ވާހަކަފުޅު ދެއްކެވީ ހަޔާ އެޑިއުކޭޝަނުން އިންތިޒާމުކޮށްގެން މޯލްޑިވްސް ޕޮލިޓެކްނިކް ގައި މިއަދު ކުރިއަށް ގެންދިޔަ ފަންނީ ހުނަރުވެރިންގެ މަސައްކަތްތެރިންގެ ހުނަރު އިމްތިހާނުކޮށް ގައުމީ ސަނަދު ދިނުމުގެ ރަސްމިއްޔާތުގައެވެ.\nމިނިސްޓަރު ވިދާޅުވި ގޮތުގައި ރާއްޖޭގައި ވަޒީފާ ނެތް މީހުން ނުވަތަ އަންއެމްޕްލޯއިމެންޓް ޕަސެންޓޭޖް ބޮޑެއް ނޫނެވެ. އެންމެ ބޮޑު މައްސަލައަކީ ލިބޭ އާމްދަނީ ކުޑަވުން ކަމަށް ވިދާޅުވިއެވެ. ފައްޔާޒު ވިދާޅުވީ މަސައްކަތްތެރިންނަށް ހުރި ގޮންޖެހުންތައް ނައްތާލުމަށް ހިންގާ ޕްރޮގްރާމްގައި ޒަމާނާ ގުޅޭ ހިއުމަން ރިސޯސް ޑިވޮލޮޕްމެންޓް ރާއްޖޭގައި ބޭއްވުމަށްޓަކައި އިތުރަށް ކުރަމުންދާ މަސައްކަތުގެ ތެރޭގައި މިނިމަމް ވޭޖް ކަނޑައެޅިގެން ދިޔުން ހިމެނޭ ކަމަށެވެ.\nމިނިމަމް ވޭޖެއް ކަނޑައަޅާއިރު މުޅި ދުނިޔެވެސް އޮތީ އިގްތިސާދީ ބޮޑު އަނދަވަޅެއްގެ ތެރޭގައި ކަމަށް މިނިސްޓަރ ފައްޔާޒް ވިދާޅުވިއެވެ. ނަމަވެސް ކުރިއަށް އޮތް މަދު ދުވަސްކޮޅުގެ ތެރޭގައި މިނިމަމް ވޭޖެއް ކަނޑައެޅިގެން ދިޔުމަށް އުއްމީދު ކުރައްވާ ކަމަށް ވިދާޅުވިއެވެ. "އުއްމީދަކީ ކުރިއަށް އޮތް ހަފްތާތަކުގެ ތެރޭގައި މިނިމަމް ވޭޖެއް އިއުލާންކުރެވިގެން ދިޔުން" ފައްޔާޒު ވިދާޅުވިއެވެ.\nކަނޑައެޅޭ މިނިމަމް ވޭޖްއާ މެދު ދެބަސްވުންތަކެއްވެސް ހުންނާނެ ކަމަށް ގަބޫލުކުރައްވާ ކަމަށާއި، ނަމަވެސް މިނިމަމް ވޭޖެއް އިއުލާންކުރެވިގެން ދިޔުމަކީ ލިބޭނެ ކުރިއެރުމެއްގެ ގޮތުގައި ފައްޔާޒް ސިފަކުރެއްވިއެވެ. 2021 ވަނަ އަހަރު ނިމުމުގެ ކުރިން ނުވަ ސިނާއަތަކަށް މިނިމަމް ވޭޖް ކަނޑައެޅުން ލާޒިމުވާނެ ހެން ވަޒީފާގެ ގާނޫނުގައި ބަޔާން ކުރާ ގޮތަށް އިސްލާހު ގެނެސް، ރައީސް ސޯލިހު ވަނީ އެ އިސްލާހުތައް ތަސްދީގު ކުރައްވާފައެވެ.\nއެ ނުވަ ސިނާއަތަކީ މަސްވެރިކަމާއި ދަނޑުވެރިކަމުގެ ސިނާއަތާއި، ޓޫރިޒަމް ސިނާއަތާއި، ކޮންސްޓްރަކްޝަން ސިނާއަތާއި، ދަތުރުފަތުރުގެ ސިނާއަތާއި، ސިއްހީ ހިދުމަތުގެ ދާއިރާއާއި، ތައުލީމީ ހިދުމަތުގެ ދާއިރާއާއި، ކުދި އަދި މެދުފަންތީގެ ވިޔަފާރިތަކާއި، އިންފޮމޭޝަން އެންޑް ކޮމިއުނިކޭޝަން ޓެކްނޮލޮޖީ (އައިސީޓީ) އާއި މެރިޓައިމް ޝިޕިންގެ ސިނާއަތަވެ.\nމިނިމަމް ވޭޖަށް ވަކި އަދަދުތަކެއް ދޭން ގާނޫނުގައި ލާޒިމު ކޮށްފައެއް ނުވެއެވެ. މިނިމަމް ވޭޖް ކަނޑައެޅުމުގެ ބާރު ދީފައި ވަނީ އިކޮނޮމިކް މިނިސްޓަރަށެވެ. މިނިސްޓްރީގައި އެ ކަމަށް ލަފާ ދޭނެ ބޯޑެއް އެކުލަވާލަން ވެސް ގާނޫނުގައި ވެއެވެ. މިނިމަމް ވޭޖް އެޑްވައިޒަރީ ބޯޑުގެ ލަފާގެ މަތިން އިކޮނޮމިކް މިނިސްޓަރު ނެރެން ޖެހޭ މިނިމަމް ވޭޖްގެ ފުރަތަމަ އަމުރަށް 2021 ވަނަ އަހަރު ނިމުގެ ކުރިން ވަޒީފާ ދޭ ފަރާތްތަކުން އަމަލު ކުރަން ވާނެ ކަމަށް ގާނޫނުގައި ވަނީ ބުނެފައެވެ.\nމިނިމަމް ވޭޖް ކަނޑައެޅުމަށްޓަކައި މިނިސްޓަރަށް ލަފާ ދޭން އެކުލަވާލާ ބޯޑުގައި 11 މެންބަރުން ތިބެން ޖެހެއެވެ. ބޯޑުގެ ޗެއާޕާސަންގެ ގޮތުގައި އިންނަވަނީ، އިކޮނޮމިކް މިިނިސްޓަރު ކަނޑައަޅާ ފަރާތެކެވެ. އަދި އެ ބޯޑުގައި ފިނޭންސް މިނިސްޓްރީން ކަނޑައަޅާ ފަރާތެއް ވެސް އިންނަވާނެއެވެ. ފަތުރުވެރިކަމުގެ ސިނާއަތާއި ކޮންސްޓްރަކްޝަން ސިނާއަތާއި، އަންހެން ވިޔަފާރިވެރިންނާއި، ކުދި އަދި މެދުފަންތީގެ ވިޔަފާރީގެ ސިނާއަތް ތަމްސީލު ކުރާ ޖަމިއްޔާތަކުގެ ފަރާތުން ހުށަހަޅާ ހަތަރު މެމްބަރުން ހިމެނެން ޖެހެއެވެ. އަދި މަސައްކަތްރީންގެ ޖަމިއްޔާތަކުން ހުށަހަޅާ ފަސް މެންބަރަކު ހިމެނެއެވެ.\nމިނިމަމް ވޭޖަށް ކަނޑައަޅާ އަދަދު ކޮންމެ ދެ އަހަރަކުން މިނިސްޓަރު މުރާޖައާ ކުރައްވަން ޖެހޭނެއެވެ. އަދި މިނިމަމް ވޭޖްގެ އަދަދު ރިވިއު ކުރަން ބޯޑަށް ފެންނަނަމަ މިނިސްޓަރަށް ލަފާ ދެވޭނެއެވެ. އަދި ގައުމަށް ދިމާވާ މައްސަލައަކާ ގުޅިގެން ދެ އަހަރު ނުވަނީސް ވެސް މިނިސްޓަރަށް އެ އަދަދު ރިވިއު ކުރެވޭނެއެވެ.\nލ. ގަން ދާއިރާއަށް ރައީސް ސޯލިހް ފެކްޝަނުން ފައްޔާޒް އިންތިހާބުވެއްޖެ\nއިންސާނީ ވަގުފާރި ހުއްޓުވަން މިއިނީ ބިލިއަނެއްހާ ރުފިޔާގެ ވިޔަފާރި މަތީގައި އިށީނދެ - ފައްޔާޒް\nޖުލައި 13, 2021 11:19\nޚކުރިޔަށް އެބަހުރި ކިތައްމެ ހަފްތާއެއް ކުރިއައށް\nޢަބަދުވެސް ކުރަނީ، ވަނީ މިކަހަލަގޮތަކަށް\nޖުލައި 13, 2021 12:18\nޖުލައި 13, 2021 12:32\nސީރިޔާގެ މނިމަމްވޭޖަކީ 28 ޑޮލަރު! ސަޢުދީގެ މިނިމަމް ވޭޖަކީ 1600 ރިޔާލަ ! ކްވެއިތުގެ މިނިމަމވޭޖަކީ 1800 ދީނާރު! އެމެރިކާގެ މިނިމަމްވޭޖަކީ 600 ޑޮލަރު!\nޖުލައި 13, 2021 12:40\nޖުލައި 13, 2021 12:46\nތިޔަވީ އިބިލީހުގެކައިވެންޏާއެއްގޮތް އޭރުވެސްމިހާރުވެސްހަމަ ކަލްދޯބަޖޭ ދޯ؟ ކުރިޔަށްއޮތްހަފްތާކިޔާހަފްތާއެއް ހޯދާހޯދާވެސް ނުފެނުނު އެހަފްތާއޮތީކޮންތާކުތޯ؟\nޖުލައި 13, 2021 12:51\nޖުލައި 13, 2021 13:17\nހަފްތާތަކުގެ ތެރެއިން ހަފްތާއެއްގަ ޤިޔާމަތް ދުވަސް ވެސް އަންނާނީ.\nޖުލައި 13, 2021 13:55\nހުސްނުވާ ހަފްތާ ހުސްނުވާ ވާހަކަ ހުސްނުވާ އާސަންދަ..ނުފު..އްދޭ ވަ ުއދު\nޖުލައި 13, 2021 17:26\nތިކަން ކުރެވިއްޖެއިޔާ ކިތަންމެހާވެސް ރަނގަޅު. މިހާރު ބައެއް ތަންތަނުން ސެކިއރިޓީންނަށް އެބަދޭ އެންމެ 2000ރފ ވެސް\nޖުލައި 13, 2021 19:44\nމިނިމަމް ވޭޖަކީ ގައުމަށްވެސް ރައްޔިތުންނަށް ވެސް އެއިން މަންފާކޮށްދޭނެ ކަމެއްނޫން.ރާއްޖެއަކު އާނމު ވިޔަފާރީގަ ދޭންޖެހޭ މުސާރަ ކަނަޑައެއް ނޭޅޭނެ. މުސާރަ ދެވޭނެ ވަރު ކަނަޑަ އެޅޭނީ އެ ވިޔަފާރީގެ ލިބޭ ގްރޮސް ފްރޮފިޓް އަށް ބޭސް ކުރެވިގެން. ތިޔަ ކަނޑައަލަން އުޅޭ މުސާރައިގެ ސަބަބުން ކުދި ވިޔަފާރިތައް ބަގުރޫޓް ވުމަކީ ކައިރި ކަމެއް. މިހާރު ހިންގަާ ކުދި ވިޔަފާރީގަ ބާޒާރުން ގަންނަ މުދާ މިވިއްކަނީ 10%އާއި 20% އާއި ދެމެދުގެ މާޖިންއެއްގަ. އާބާދީއަށް ނިސްބަތް ކޮށްބަލާއިރު ފިހާރަތައް މާބޮޑަށް ގިނަ ވެސްމެ. ސަރުކާރުންދޭ ލޯނުނަގައިގެ ން ވިޔަފާރިފަށާ ގިނަބަޔަކު ވަނީ ފެއިލް. އެއީ އާބާދީ ކުޑަވީމަ. ކޮންމެ ދެމަފިރިއަކަށް ފިހާރައެއް ހުޅުވައިފިނަމަ ގަންނަން ތިބޭނީ ވެސް އެ ދެމަފިރިން އެކަނި . ސަރުކާރުން ލޯނާއި އެހެން އެހީދެނީ ގައުމުގެ އަބަދިއާއި ކުރިއެރުމުގެ މިންވަރަށް ވިސްނަފައެއްނުން.ސަޕޯޓް ހޯދުމުގެ ވިސްނުމުގަ. މިކަމުގެ ސަބަބުން ގައުމު މިދަނީ އިންދަޖެހިގެން. 2019 ގެ ކުރިން ދުވާލަކު 15000 ސޭލްސް ނެރެވޭ ތަންތަންމިހާރު ސޭލްސް 7500 ވެސް ނުނެރެވޭ.އެއީ ތަންތަނ ގިނަވެ ވިޔަފާރި ބެހިގެންގޮސް ފަ އޮތީމަ އާބާދީ ނެތް ތަނެއްގަ ގައުމުގެ ހުރިހާރައްޔިތުންނަށް ލޯނިދީގެން ވިޔަފާރި ފެށިޔަސް އެތަނުންދެމިގަނެވޭނީ މަދުމީހަކަށް ދެންތިބި އެންމެން ވަނީ ދަރަނި ލޯނެއގަ ތަށިވެފާ. މިހާރު ދެކޮޅު ނުޖެއްސިގެން އުޅޭ މިނިމަމް ވޭޖަކީ ދިވެހިރާއްޖެއަށް ކަމުދާކަމެއްނޫން. މި ވޭޖް ކުޑަވެއްޖެ ނަމަ ލޭބަރުންގާތަށް ރުޅިއަންނާނެ ބޮޑުވެއްޖެ ނަމަ ވިޔަފާރި ވެރިން ރުޅިއަންނާނެ އަދި ބައެއް ވިޔަފަރިތައް ބަގުރޫޓް ވާނެ. މިކަމުގަ ރަނގަޅު އެއްގޮތެއްވެސް ނެތިގެން މިކަން ނުކުރެވިގެން މިއުޅެނީ ވިސްނުމެއްނެތި ކޮށްފިކަމަކުން އެންމެފަހަރަކު ދޭހުގާ ގިސްލަމުން ހިތި ކަރުން އޮއްސަންޖެހިދެޔޭ އުމުރަށް މުޅިން. މިކަހަލަ ވައުދުތަކުގެ ސަބަބުން އެމްޑީޕީއަށް ރައްޔިތުން ކުރި އިތުބާރު މުޅިން ނެތިއްޖެ. މިފަދަ ވައުދެން މަސްވެރިންނަށް ހަމައަގު ހޯދަދިނުން. ހަމައަގު ދަންނަމީހަކު ދުނިޔޭގަ ވެސް ނޫޅޭއިރު ހަމައަގު ހޯދާދޭނީ ކިހިނެތް. ދެން ކިޔަސް މިފެށީ މަސްވެރިޔާއަށް ދުނިޔޭގެ މާކެޓަސް ނިކުމެ ވިއްކޭގޮތަ ހަދަދެށޭ. ދިވެހި މަސްވެރިނަނަކީ އެކަން ކުރުމުގެ ގަބިލްކަން ހުރި ބައެއްނޫން. ދުނިޔޭގަ އެބަތިބި ސިޕިން ކޮމްޕެނީތައް ބޮޑެތި ބޯޓްތަކުގަ މަސްބާނައިގެންގޮސް ދުނިޔޭގެ މާރުކޭޓް ތަކަށް ނެރެ ވިއްކާލެވޭފެންވަރުގެ. ރާއްޖޭގަ އެކަންކުރުމުގެ ގާބިލްކަން ހުރި އެކަކު ވެސް ނެތް. މޮޅެތިވާހަކަ ނުދައްކާ ހަމަލެވެލްގެ ވަހަކަ ދައްކާނަމަ އިތުރަށް ބެޒާރު ނުވީސް.


Kulli maruge sababakah vee isthashi gulhaeh | Mihaaru\nޖޭސްމީން ބީވާ (ވ) އޭނާގެ އެކުވެރިޔަކާ އެކު\nކުއްލި މަރުގެ ސަބަބަކަށް ވީ އިސްތަށި ގުޅައެއް\n16 ސެޕްޓެމްބަރ 2017 - 06:31\nއިނގިރޭސި ވިލާތުގައި، އުމުރުން 16 އަހަރުގެ އަންހެން ކުއްޖަކު ކޮލެޖުގައި ހުއްޓާ ކުއްލިއަކަށް މަރުވުމުން ހިންގި ތަހުގީގުން، އެ ކުއްޖާ މަރުވީ ބަނޑުގައި އޮތް އިސްތަށި ގުޅައައެއްގެ ސަބަބުންކަން އެނގިއްޖެ އެވެ.\nޖޭސްމީން ބީވާ ކިޔާ މި ކުއްޖާ މި މަހުގެ ހަތް ވަނަ ދުވަހު ކުއްލިއަކަށް ވެއްޓި ހާލު ދެރަވުމާ އެކު ކުއްލި ފަރުވާ ދޭން ފަށައި، އަވަހަށް ހޮސްޕިޓަލަށް ގެންދިޔަ އެވެ. ނަމަވެސް އޭނާގެ ފުރާނަ ސަލާމަތްކުރެވޭ ގޮތެއް ނުވި އެވެ.\nއޮޓޮޕްސީން ހާމަވި ގޮތުގައި ކުއްޖާގެ މަރުގެ ސަބަބަކީ ބަނޑުގެ އެތެރެފުށުގައި ހުންނަ ޓިޝޫތަކުގައި އުފެދޭ އިންފްލޭމޭޝަނެއް ކަމަށްވާ ޕެރިޓޮނައިޓިސް އެވެ. މި މައްސަލަ އާންމުގޮތެއްގައި ދިމާވަނީ ފަންގަލް ނުވަތަ ބެކްޓީރިއަލް އިންފެކްޝަނެއްގެ ސަބަބުންނެވެ.\nމަރުވި ބީވާއަށް މި މައްސަލަ ދިމާވެފައި ވަނީ ބަނޑުގައި އޮތް އިތަށި ގުޅައެއްގެ ސަބަބުންކަން އޮޓޮޕްސީން ވަނީ ހާމަވެފަ އެވެ. އެ އިސްތަށި ގުޅައިގެ ސަބަބުން ބަނޑުގައި އަލްސާއެއް އުފެދި އެ ފަޅައިގެން ދިއުމާ އެކު ގުނަވަންވަންތަކުގެ މަސައްކަތް ހުއްޓުނީ އެވެ.\nބީވާ އަކީ އަމިއްލަ ބޮލުން އިސްތަށި ނައްޓައިގެން ކައި ކުއްޖެކެވެ. މިއީ ނަފްސާނީ މައްސަލައެއް ކަމަށްވާ "ޓްރިކޮފޭޖިއާ" ގެ ސަބަބުން ކުރިމަތިވާ "ރެޕަންޒެލް ސިންޑްރޯމް" ގެ ސަބަބުން ވާ ގޮތެއް ކަމަށް އެމެރިކާގެ ނެޝަނަލް އިންސްޓްޓިއުޓް އޮފް ހެލްތުން ބުނެ އެވެ.\nބީވާގެ އެކުވެރިން ބުނާ ގޮތުގައި އެއީ ވަރަށް އުފާވެރިކޮށް އުޅުނު ކުއްޖެކެވެ. އޭނާގެ ކިބައިން ސިއްހީ މައްސަލައެއް ފާހަގަނުވާ ކަމަށް އެކުވެރިން ބުނެ އެވެ. -- ނިއު ޔޯކް ޕޯސްޓް\nއިތުރު ލިޔުންތައް ސިއްހަތު އިގިރޭސިވިލާތް މަރު\nމަރުވާން ބޭނުން ނުވާތީ ގަބުރު ގަނޑުކޮށްފި\nޖެނީ: މަރުބަލީގައިވާ ހިތްވަރުގަދަ އަންހެނެއް


ޔާމީން މަރާލިތާ 100 ދުވަސްވީއިރު މިދިޔަ ހަތް ދުވަސް ތެރޭ ދެ މަރު،...\nޔާމީން މަރާލިތާ 100 ދުވަސްވީއިރު މިދިޔަ ހަތް ދުވަސް ތެރޭ ދެ މަރު، ރައްޔިތުންނަށް އޮތީ ކޮން ރައްކާތެރިކަމެއް؟\nމާރާމާރީ އިތުރުވަމުންދާއިރު ފުލުހުންގެ ވަގުތު ނަގައިލަނީ ސިޔާސީ ކަންކަމުގައި\nޔާމީންގެ މައްސަލައިގައި ތަހުގީގު ނިންމައި މައްސަލަ ވަނީ ޕީޖީއަށް ފޮނުވާފަ\nޔާމީން ރަޝީދު މަރާލިތާ 100 ދުވަސް ވަނީ ވެފައި\n1 އޯގަސްޓް 2017 | އަންގާރަ 11:36\nޔާމީން ރަޝީދުގެ ހަށިގަނޑު ހޮސްޕިޓަލްގައި\nމިދިޔަ އޭޕްރީލް މަހުގެ 23 ވަނަ ދުވަހު، އެންމެންގެ ލޯތަށް ކަރުނައިން ފުރައިލި ހާދިސާއަކަށްވީ، އަނިޔާވެރިގޮތަކަށް ގެއެއްގެ ތެރޭގައި މަރާލެވުނު ޔާމީން ރަޝީދުގެ މަރުގެ ހާދިސާއެެވެ. އުމުރުން 29 އަހަރުގެ ލިޔުންތެރިޔާ ޔާމީން ރަޝީދަކީ، ޖެހިލުމެއްނެތި، ގައުމަށް ދިމާވާ އެކި ކަންކަމުގައި، ކެރިގެން، ޝުއޫރުފާޅުކޮށް، އޭނާގެ ޚީޔާލުތައް، ޓްވިޓާގެ އިތުރުން، އޭނާގެ ބްލޮގްގައި ހިއްސާ ކުރަމުންދިޔަ ޒުވާނެކެވެ.\nޔާމީންގެ އަނިޔާވެރި މަރަށްފަހު، ރައްޔިތުންނަށް މި މުޖުތަމަޢުގައި ރައްކާތެރިކަން ކަށަވަރު ނުވާކަމަށް ކުރެވެމުން ގަބޫލު ކުރެވުމަށް އިތުރު ބާރެއް ލިބިގެންދިޔައެވެ. އަދި މުޖުތަމަޢުއަކީ ރައްކާތެރިކަމާއިއެކު ދިރިއުޅެވޭނެ ތަނަކަށް ވެގެންދާނެ ކަމަށް އުންމީދު ކުރި ކުރުންވެސް ފުނޑުފުނޑުވެގެންދިޔައެވެ.\nޔާމީން ރަޝީދު، އޭޕްރީލް 22 ވަނަ ދުވަހުރޭ، އޮފީހުން ގެއަށް ދިއުމަށް ނިކުތީ ގާތްގަނޑަކަށް 02:00 ހާއިރުއެވެ. އޭނާ ގެއަށް ދިޔައީ ހިނގާފައެވެ. އެކަން ސީސީޓީވީ ފޫޓޭޖުތަކުން އެނގެއެވެ. ޔާމީން ރަޝީދު ދިރިއުޅޭ ގެ ހުންނަ ސަރަހައްދަކީ، ގިނަ އަދަދެއްގެ ސީސީޓީވީ ކެމެރާ ހަރުކުރެވިފައިވާ ސަރަހައްދެކެވެ. ގާތްގަނޑަކަށް 8 ކެމެރާ، އެގޭގެ ކާއިރީގައި ހަރު ކުރެވިފައި ހުއްޓެވެ.\nޔާމީން ދިރިއުޅުނު މ. ސްޕެޓިއުލާއަށް އޭނާ ވަތް ވަގުތު ދެމީހަކު އެނާއަށް ހަމަލާދީފައިވާއިރު، އެ މަންޒަރު ފެނި ރިޕޯޓުކޮށްފައިވަނީ އެގޭ އެހެން ފްލޯއެއްގައި ދިރިއުޅޭ މީހެކެވެ. ފުލުހުންނަށް ރިޕޯޓް ކުރުމުން، ގާތްގަނޑަކަށް 15 ވަރަކަށް މިނެޓް ތެރޭގައި ފުލުހުންވަނީ އެ ސަރަހައްދަށް ގޮސްފައެވެ. ޔާމީންގެ ހަށިގަނޑު ހޮސްޕިޓަލަށް ގެންދިޔައީ، ގާތްގަނޑަކަށް 03:00 ހާއިރުއެވެ.\nރާއްޖެއެމްވީން ހޯދި ހޯދުމުން ޔާމީން ރަޝީދު ގެއަށް ވަނުމުގެ މިނެޓެއް ހާއިރު ކުރިން ދެ ޒުވާނަކު އެގެއަށް ވަދެފައިވާކަން އެނގުނެވެ. އަދި ޔަމީން ވަނުމަށްފަހު، ގާތްގަނޑަކަށް ތިން މިނެޓް ފަހުން އެދެ މީހުން އެގެއިން ނުކުމެވެ. އަދި އެދެމީހުން ނުކުމެގެން ދާފަހުން، އިތުރު މީހަކު އައިސް އެގެއަށް ވަންނަ މަންޒަރުވެސް ސީސީޓީވީ ފޫޓޭޖަކުން ފެނެއެވެ.\nWe will find answers and bring the perpetrators to justice. Or else, nothing else matters. pic.twitter.com/QCecnpWTCN\n— Eva Abdulla (@evattey) August 1, 2017\nޔާމީންނަށް ހަމަލާދިން ހާދިސާ ރިޕޯޓު ކުރުމާއި ފުލުހުން ޔާމީންގެ ހޮސްޕިޓަލަށް ގެންދިއުމާއި ދެމެދު ގާތްގަނޑަކަށް 30 މިނެޓް ހިނގާދިޔައެވެ. މިހާދިސާއާއި ގުޅިގެން، އެތަށް ބަޔަކަށް ތަފާތު އެކި ގޮތްގޮތުން ވަނީ އަސަރުކޮށްފައެވެ. ޔާމީން މަރާލާފައިވަނީ، އޭނާގެ ޚިޔާލުފާޅުކުރުމުގެ ސަބަބުން ކަމަށް ބައެއް މީހުންނަށް ގަބޫލު ކުރެވުމުގެ ސަބަބުން، އެތަށް ބަޔަކު ވަނީ މުޖުތަމައުގައި ހިނގާ ކަންކަމާއި މެދު ދެކޭ ގޮތް ހާމަކުރުމަށް ފަސްޖެހި، ޖެހިލުންވެފައެވެ.\nޔާމީން ރަޝީދުގެ މަރަށް 100 ދުވަސް ވެފައިވާ އިރު އޭނާގެ މަރާ ގުޅިގެން ފުލުހުން މިހާތަނަށް ބާއްވާފައިވަނީ އެންމެ ޕްރެސް ކޮންފްރެސެކެވެ. އެހެން ނަމަވެސް، އެހާދިސާ ހިނގި ދުވަހު ފުލުހުން ބަޔާނެއް ނެރެ އެ ހާދިސާ ވަރަށް ސީރިއަސް މައްސަލައެއްގެ ގޮތުގައި ބަލާނެ ކަމަށް ބުނެފައިވެއެވެ.\nޔާމީން މަރައިލުމަށް ދިން ހަމަލާގައި އަމަލީ ގޮތުން ބައިވެރިވިކަަމަށް ފުލުހުން ތުހުމަތު ކުރާ ތިން މީހެއްގެ މައުލޫމަތުތައް އާންމުކޮށްފައިވާއިރު، މިކަމުގެ ތަހުގީގު ނިންމައި މިދިޔަ ޖުލައި މަހުގެ 20 ވަނަ ދުވަހު ފުލުހުން ވަނީ މައްސަލަ ޕީޖީ އޮފީހަށް ފޮނުވާފައެވެ.\nޔާމީން ރަޝީދުގެ ގާތިލުން ކަމަށް ފުލުހުން ތުހުމަތުކުރަނީ އުމުރުން 25 އަހަރުގެ އިސްމާއީލް ރަޝީދާއި އުމުރުން 21 އަހަރުގެ އިސްމާއީލް ހައިޝަމް ރަޝީދާއި އުމުރުން 22 އަހަރުގެ އަހުމަދު ޒިހާން އިސްމާއީލްގެ މައްޗަށެވެ.\nމި މައްސަލައާއި ގުޅިގެން 40،000 މީހުންގެ ފޮޓޯ ބަލައި އެނަލައިޒް ކުރިކަމަށް ފުލުހުން ބުނެއެވެ.\n#100days. We won't let them forget how rareahuman being you are.#WeAreYaamyn #JusticeForYaamyn pic.twitter.com/Ft3C6uhOyl\n— Alice in Mordis (@ciceline) August 1, 2017\nޔާމީން ރަޝީދުގެ މަރުގެ ހާދިސާގެ ތަހުގީގު ނިންމައި، ޕީޖީ އޮފީހަށް ފޮނުވާފައިވާއިރު، މިހާދިސާއަށް އިންސާފު ލިބޭނެކަމަށް އަދިވެސް، އޭނާގެ އާއިލާއާއި ރައްޓެހިންނަށް ގަބޫލެއް ނުކުރެވެއެވެ. އޭނާގެ މަރާ ގުޅިގެން، ސޯޝަލް މީޑިއާގައި ތަފާތު އެކި ޝުއޫރުތައް ފާޅުކުރަމުންދާ އިރު، ޔާމީގެ މަރާއި ގުޅިގެން ފުލުހުން އެންމެ ފުރިހަމަ ތަހުގީގެއް ހިންގާފައިވާކަަމަށް ގަބޫލު ނުކުރާ ކަމަށް ގިނަ ބަޔަކު ދަނީ ބުނަމުންނެވެ.\nޔާމީން ރަޝީދުގެ މަރާލުމަށް އަމުރު ކުރި މީހުންނާއި ގާތިލުންގެ މައްސަލަ އަދިވެސް ނުނިމޭ އިރު، މިވީ 100 ދުވަހުގެ ތެރޭގައި މި މުޖުތަމައުގައި މިފަދަ އިތުރު ހާދިސާތަކެއްވެސް ވަނީ ހިނގާފައެވެ.\n#100days since the brutal murder of #YaameenRasheed. Last7days5stabbed &2killed in Male'. No answers! Enough is enough! #WeAreYaamyn pic.twitter.com/PXA6ETqtxa\n— Abdulla Shahid (@abdulla_shahid) August 1, 2017\nމާލެ ފަދަ މީހުން ތޮށްޖެހިފައިވާ މާހައުލެއްގައި މާރާމާރީ ހިންގައި ވަޅިން ހަމަލާދީ، މީހުން މެރުމުގެ ހާދިސާތައް ހިނގާފައިވާ އިރު މިދިޔަ ހަފްތާއެއްހާ ދުވަހުގެ ތެރޭގައި ވަނީ އެފަދަ ދެ ހަމަލާ ދީފައެވެ. މިހާރު އެފަދަ ފަރާތްތަކުން، އެކަން ކުރަނީ، އާންމުންވެސް ހޭލިމޭލިވެ އުޅެމުންދާ ވަގުތުތަކުގައެވެ. މިދިޔަ ހަފްތާގެ ބުރާސްފަތި ދުވަހު ޓާމިނަލް ކެފޭގައި ޒުވާނެއްގެ ބޮލަށް ވަޅި ޖަހާފައިވަނީ، އެ ކެފޭ ގައި ގިނަ ބަޔަކު ތިއްބައެވެ. މޫނު ނިވާކޮށްގެން ތިބި ބަޔަކު މި ހަމަލާދިނުމަށްފަހު ސައިކަލުތަކުގައި ވަނީ ފިލާފައެވެ. އެ ހަމަލާގައި ޒަހަމްވި، އުމުރުން 24 އަހަރުގެ ނަދީމް އަބްދުއްރަހްމާން މަރުވެފައިވަނީ މިދިޔަ ހޮނިހިރު ދުވަހުއެވެ.\nމިހަފްތާގެ ހޯމަ ދުވަހުގެ ރޭވެސް ވަނީ މިފަދަ އެހެން ޖަރީމާއެއް ހިންގާފައެވެ. މޫނު ނިވާކޮށްގެން ތިބި ބަޔަކު ގޮސް ހަމަލާދީ މަރާލާފައިވަނީ އުމުރުން 25 އަހަރު މުހައްމަދު އަނަސްއެވެ. މިދެ ހާދިސާއާއި ގުޅިގެންވެސް މިހާތަަނަށް ފުލުހުންގެ ބެލުމުގެ ދަށަށް އެއްވެސް މީހަކު ގެންގޮސްފައެއް ނުވެއެވެ.\nމިފަދަ ހާދިސާތަކުގެ ސަބަބުން ގައުމާއި ރައްޔިތުން ރައްކާތެރިކުރުމަށް ތިބި މާތް ﷲ ގަންދީ ހުވާކޮށްގެން ތިބި ފަރާތްތަކަށް ރައްޔިތުން ކުރި އިތުބާރު ވަނީ ވެއްޔާ މޮޑެވި ގޮސްފައެެވެ.\nމިފަދަ ހާލަތްތަކުގައި، ފުލުހުން ރައްޔިތުންނާއި ގާތްގުޅުމެއް ބާއްވައި، މި މުޖުތަމައު ރައްކަތެރިކުރުމަށް މިހާރަށްވުރެ ރަގަޅަށް މަސައްކަތް ކުރަންޖެހެއެވެ.\nމަގުމައްޗަކީ އަމާންތަނަކަށް ހެދުމަށް ފުލުހުން މިހާރަށްވުރެ ގިނަ މަސައްކަތް ކުރަން ލަސްވެއްޖެއެވެ. މަގުމަތީގައި ފުލުހުން ހަރަކާތްތެރިވާންޖެހޭނީ ހަމައެކަނި ސިޔާސީ ކަންކަން ހިނގާ ވަގުތުތަކުގައެއް ނޫނެެވެ. ރައްޔިތުންގެ އިތުބާރަކީ ވާހަކަތަކެއް ދައްކައިގެން ލިބޭނެ އެއްޗެއް ނޫނެވެެ. ބަޔާޏެއް ނެރެގެން، ޓްވީޓެއް ކޮށްގެންވެސް އެކަމެއް ނުވާނެއެވެ. އެކަން ހާސިލުކުރުމަށް މިފަަަދަ ހަމަލާތަކުގައި ގެއްލުންލިބޭ ފަރާތްތަކަށް އިންސާފު ހޯދައިދިނުމަށް ފުލުހުން މަސައްކަތް ކުރަންޖެހެއެވެ.\n1 އޯގަސްޓް 2017 | އަންގާރަ 12:51\nތީ އަންނި ކުރުވާ ކަމެއްކަމެއް.\nސަރުކާރާ އިދިކޮޅުފަރާތްތަކުން ޤަވްމު ހަލަބޮލިކޮށްލާ ކޮންމެ ދަނޑިވަޅެއްގައި މިފަދަ ބިރުވެރި ޙާދިޘާތައް ހިނގައެވެ. މިއީ ދޮގެއްނޫނެވެ. ނުހަނު އަމާންކޮށް3އަހަރު އޮތުމުން ބަޔަކު ލޮލަށްނިދިނައިސްގެން ތެޅެންފެށުމުން އަނެއްކާވެސް މިދަނީ ގޯސްވަމުންނެވެ!؟